
NICOLAS GUEGUEN, doctor în psihologie socială, este 
profesor de psihologie sociala si cognitiva la Universitatea 
Bretagne-Sud, Franta, si director al laboratorului de 
cercetare LESTIC. Studiile sale au ca obiect influentarea 
comportamentelor si aplicatiile psihologiei in marketing. De 
acelasi autor, la Editura Polirom au mai aparut: Psihologia 
consumatorului. Factorii care ne influenţează 
comportamentul (2006), Psihologia manipulării si a 
supunerii (2007), Psihologia seducţiei: 100 de experimente 
pentru înţelegerea comportamentului în dragoste (2008). 


Credeti ca, atunci cand ascultam un cantec, putem 
deveni mai violenti sau mai altruisti, ori ca mirosul de 
pâine ne poate îndemna sa schimbăm mai uşor banii cuiva 
care are nevoie de maruntis? La această întrebare, ca şi la 
numeroase altele de acelaşi tip, cu siguranţă veţi răspunde 
nu. Atenţie, totuşi, să nu fiţi prea categorici. 

Psihologia socială arată astăzi că deciziile şi 
comportamentele umane nu sunt întru totul raţionale şi 
controlate. Suntem zilnic influenţaţi în ceea ce facem de 
elemente contextuale sau de factori sociali subtili care ne 
par atât de banali şi de rari, încât nu ne imaginăm că ne-ar 
putea determina să facem un lucru pe care nu l-am fi făcut 
niciodată în mod spontan ori să luăm o hotărâre sau alta. 


Îmi veţi spune că nu un cântec ne va schimba şi nici 
mirosul de pâine nu ne va face mai altruişti? De fapt, 
afirmati aşa ceva pentru că nu constientizati ce anume ne 
determină, într-o anumită situaţie, hotărârile şi 
comportamentele. Nu putem fi atotştiutori, în fiecare clipă 
şi în fiecare circumstanta, în legătură cu ceea ce ne 
influenţează. 

Principalul obiectiv al acestei lucrări este o trecere în 
revistă a ceea ce se ştie despre influenţa psihosocială a 
comportamentului nostru şi despre ceea ce ne fascinează 
la ceilalţi oameni. Vom încerca de-a lungul volumului să 
prezentăm experienţe ce pun în lumină uşurinţa cu care 
putem fi manipulati, fără să vrem, printr-o mulţime de mici 
factori prezenţi în viaţa noastră. Vom vedea că mici 
caracteristici pe care le observăm la celălalt (un zâmbet 
sau o pereche de ochelari pe nas), pe care le percepem în 
jurul nostru (muzica, mirosurile etc.), pe care o persoană le 
manifestă cu ocazia unei interacțiuni cu noi (faptul ca ne 
atinge braţul, anumite cuvinte pe care le foloseşte ş.a.) ne 
pot influenţa emoţiile, felul în care tratăm informaţiile, 
hotărârile pe care le luăm si chiar comportamentele când 
facem cumpărături sau când seducem. Este greu să 
păstrăm controlul total într-un mediu în care putem fi 
influenţaţi de foarte multe lucruri. 


Seductia de zi cu zi 


Potrivit unui studiu britanic publicat in 2013, zâmbim în medie de doar 
şapte ori pe zi, din care o dată fals! Păcat. Simplul fapt că zâmbim, că 
ne arătăm politicoşi sau amabili stimulează bunele intenţii şi conduitele 
pozitive. 


Capitolul 1 
Zambiti! Totul va fi mai bine! 


Daca zambim mai mult, vom fi mai fericiti, mai frumosi, mai iubiti, mai 
binevoitori si mai inteligenti... Nici mai mult, nici mai putin! Aceasta 
mimică „socială” conţine secrete nebănuite. 


Primul lucru pe care îl vedem când venim pe lume este 
un zâmbet, al fiinţelor care ne-au dat viaţă. Şi învăţăm 
repede să le imităm. De la vârsta de 4-6 săptămâni, 
bebeluşii schiteaza mişcări ale buzelor şi zàmbesc ,social", 
reactionand la mediul lor si manifestându-şi astfel, 
probabil, plăcerea de a interactiona cu el. După cum deja 
observa Virgiliu, „copilul îşi recunoaşte mama după 
zâmbet” - iar ea, la rândul său, îi zâmbeşte pentru a-l 
linişti. 

Dar ce este zâmbetul? Sociologul şi cercetătorul ştiinţific 
Michel Fize, de la Centre National de la Recherche 
Scientifique (CNRS), notează ca „zâmbetul este, în sens 
propriu, o subcategorie a  râsului. Bineînţeles, nu 
declanşează în mod sistematic râsul şi posedă în sine 
propriile virtuţi”. Dar ce-ar fi dacă această expresie ar 
reprezenta soluţia micilor noastre griji de zi cu zi, la timpul 
urât de afară, la laptele care, în dimineaţa asta, a dat în 
foc? Psihologii au arătat că, într-adevăr, această simplă 


mimica ne imbunatateste relatiile sociale si ca atunci cand 
ni se adresează un zâmbet sau cand îl adresăm noi cuiva 
efectele asupra stării noastre sufleteşti sunt benefice. La 
drept vorbind, sunt rare domeniile vieţii noastre în care un 
zâmbet nu ne îmbunătăţeşte sentimentele, imaginea 
socială sau performanţele. 


Mai fericit, mai apreciat 


În 1982, Chris Kleinke, de la spital veteranilor Edith Nourse 
Rogers, din Bedford, şi Janice Walton, de la Colegiul 
Wellesley, din apropiere de Boston, le cer unor subiecti să fi 
zâmbească interlocutorului lor în timpul unui interviu, apoi 
le evaluează emoţiile prin intermediul unor chestionare. 
Rezultatul este frapant: fiecare participant declară că s-a 
simţit binedispus, consideră interviul pozitiv şi este de 
părere cá recrutorul îl apreciază. Această descoperire 
surprinzătoare (până atunci, zâmbetul era considerat o 
expresie a fericirii, nicidecum cauza ei) ne schimbă aşadar 
viziunea despre zâmbet: acesta ar avea cu adevărat 
capacitatea de a trezi afecte pozitive. Un cerc virtuos uşor 
de activat, căci această expresie nu este doar un simplu 
reflex: ea poate fi antrenată şi controlată. 

Sa ne fortam să zâmbim ca să ne meargă mai bine? 
Ideea nu este rea. Cu atât mai mult cu cât oamenii vor 
avea atunci o mai bună părere despre noi. Psihologul Sing 
Lau, de la Universitatea Baptistă din Hong Kong, le-a 
prezentat participanţilor la un studiu fotografiile unui 
bărbat şi ale unei femei nu prea atrăgători din punct de 
vedere fizic, zâmbind şi fără zâmbet. Persoanele interogate 


trebuiau să-i „noteze” cu ajutorul unor chestionare ce 
másurau  sociabilitatea (sunt  prietenosi,  generosi?), 
„afectivitatea” 

(sunt amabili, fericiti?), frumuseţea şi inteligenţa. Toţi i-au 
evaluat într-un mod pozitiv pe bărbat şi pe femeie atunci 
când zâmbeau. Păreau mai inteligenţi, mai simpatici şi 
chiar mai frumoşi. 


Reţeta zâmbetului seducător 


Cum să afişăm zâmbetul perfect care să ne atragă toate 
aceste avantaje? Lucrările publicate de Emma Otta si de 
colegii ei de la Universitatea din Săo Paulo ne spun mai 
multe în acest sens. În experimentele lor, psihologii le-au 
propus unor studenţi să evalueze o serie de fotografii ale 
unor persoane afişând diferite expresii: un chip inexpresiv, 
un zâmbet cu gura închisă, un zâmbet cu dinţii la vedere, 
dar cu maxilarele strânse şi, în sfârşit, un zâmbet „cu toată 
gura”. S-a dovedit că, pe măsură ce zâmbetul devenea mai 
larg, persoana era considerată mai atrăgătoare din punct 
de vedere fizic, mai sociabilă şi mai binevoitoare. 

Deci să zambim cu toată gura, dar şi să zambim des. 
Aceasta este lecţia unui studiu desfăşurat de Hugh 
McGinley şi colegii săi de la Universitatea din Wyoming, 
Laramie, care au arătat că o femeie, cu cât zambeste mai 
des în fotografii, cu atât este percepută ca fiind o persoană 
simpatică. Alţi doi cercetători, Debra Walsh şi Jay Hewitt, 
de la Universitatea din Missouri, Kansas City, au verificat 
acest lucru pe viu, într-un loc public. De această dată, o 
tânără, complicea cercetătorilor, se aşeza singură la o 


masă, într-o cafenea frecventată de bărbaţi. Pe unii îi 
privea, pe rând, zâmbindu-le câteodată, iar pe alţii îi 
ignora. Cercetătorii observau care dintre bărbaţii respectivi 
o abordau pe tânără. 

În vreme ce bărbaţii pe care femeia nu-i privise nu 
veneau niciodată să-i vorbească, 20% dintre cei pe care-i 
privise având un chip inexpresiv o abordau. Şi 60% dintre 
cei cărora le zàmbise. Echipa noastră de la Universitatea 
Bretagne-Sud a confirmat aceste rezultate într-o situaţie 
similară: complicea noastră, o tânără, intra într-un bar şi fi 
zâmbea sau nu unui bărbat de la tejghea. Apoi se aşeza la 
o masă şi se prefăcea că citeşte o revistă. Şi în acest caz, 
doar 4% dintre bărbaţii cărora nu le zâmbise au încercat să 
intre în vorbă cu ea, faţă de 22% dintre cei cărora le 
zâmbise. 

lată o lecţie care ar trebui să ne dea de gândit: oamenii 
au tendinţa să ne ignore câtă vreme stăm îmbufnaţi. Dar 
au chef să ne cunoască daca zambim. Si îşi amintesc mai 
bine de noi: în 2006, Arthur Shimamura şi colegii lui de la 
Universitatea din California, Berkeley, au descoperit că 
observatorii retineau mai bine un chip atunci cand le era 
prezentat într-o versiune zâmbitoare decât atunci când era 
inexpresiv. 

Dincolo de aceste efecte asupra imaginii noastre, 
zâmbetul are importante repercusiuni în domeniul 
interacțiunilor sociale, mai ales în cazul altruismului. Mai 
multe studii au arătat că un zâmbet modifică într-un sens 
cu totul pozitiv comportamentul persoanei căreia îi este 
adresat. Astfel, într-un studiu realizat de psihologul Henry 
Salomon şi de colegii săi de la Colegiul Manhattanville din 
New York, o complice a experimentatorilor se alătura unei 
femei în faţa ascensorului dintr-un centru comercial, unde 

rămânea să aştepte răbdătoare, şi îi zâmbea sau nu femeii 
respective, dar fără a-i vorbi. Când venea liftul, cele două 
femei intrau înăuntru, urmate de-o a treia - şi ea complice 
-, care se aşeza alături de „cobai” şi-i spunea: „Mi-am uitat 
ochelarii şi nu mai reuşesc să citesc indicaţiile de pe 
butoane. Îmi poate spune cineva la ce etaj e raionul cu 
lenjerie de pat?”. 


Duchenne si stiinta zambetului 


Neurologul francez Guillaume Duchenne de Boulogne a fost primul care a studiat 
zambetul, in anii 1860. El a folosit curentul electric pentru a stimula pe chip, pe 
rând, cate un fascicul muscular si a descoperit astfel că zambetele considerate 
sincere folosesc nu doar muschii zigomatici ai gurii, ci si pe cei ai orbitelor oculare. 
De asemenea, a tras concluzia ca muschii bucali pot fi controlati, sore deosebire 
de cei ai ochilor: ,Muschiul din jurul ochilor nu poate fi activat decât de un 
sentiment sincer sau de o emoție plăcută. Inertia lui demască un zâmbet fals”. 
Zambetele „autentice” sunt deci supranumite „zâmbetele lui Duchenne”. Aşadar, 
n-am putea simula un zâmbet din privire. De asemenea, în cazul în care vrem să 
ştim dacă interlocutorul nostru este sincer când ne zâmbeşte, să-i căutăm „labele 
de gâscă” din jurul ochilor. 


De ce zâmbetul nostru îi face pe ceilalţi 
mai buni? 


Rezultatul este impresionant: când femeile primeau un 
zâmbet de la prima complice, o ajutau pe a doua în 70% din 
cazuri, fata de 35% atunci când nu li se zâmbea. 

De asemenea, le-am cerut unor studenţi să urce cu scara 
rulantă la etajul unui centru comercial şi să le zâmbească 
anumitor persoane care coborau din sens opus. La baza 
scării rulante, un complice, cu braţele încărcate de foi şi 
pachete, îl aştepta pe subiect cu spatele, dar, în momentul 


tn care ajungea acesta, lasa anumite obiecte sa cada. Care 
au fost persoanele care l-au ajutat pe complicele nostru? Din 
nou, cele cărora li se zâmbise cand erau pe scara rulantă. 

Acest efect nu pare totuşi să se manifeste decât dacă 
expresia este sinceră şi deschisă. Într-adevăr, Kathi Tidd şi 
Joan Lockard, de la Universitatea din Seattle, Washington, 
au testat influenţa zambetului unei tinere chelnerite asupra 
bacşişurilor. În momentul în care îi aducea clientului 
băutura, ea îi zambea putin, mult sau deloc. Bacşişurile ei 
au fost influențate de gest: cu cat zàmbea mai larg, cu atât 
acestea erau mai mari. În ceea ce ne priveşte, noi am 
demonstrat că, pe cât autostopiştii zâmbesc mai mult, pe 
atât aşteaptă mai puţin pe marginea străzii... 


Sinceritatea aduce beneficii 


Pentru a îmbunătăţi nenumărate aspecte ale existenţei 
noastre, zâmbetul este aşadar o arma ce ar trebui 
manevrată fără moderație. Potrivit unui zâmbim destul. 
Potrivit unui studiu britanic din 2013, nu zâmbim în medie 
decât de şapte ori pe zi, dintre care o dată „fals” (şefului 
nostru, de exemplu). Putem mai mult de atât. Dar ne putem 
forţa să zâmbim? Nu-i aşa de simplu, căci societatea 
recunoaşte cu uşurinţă un zâmbet de circumstanta şi-l 
deosebeşte de un zâmbet sincer, spune Duchenne (vezi 
caseta de la pagina 16). Pentru a-l produce pe cel din urmă, 
este necesar în primul rând să deschidem porţile emoţiilor 
noastre pozitive şi să nu ne „cenzurăm” această mimică 
atunci când apare o emoție pozitivă. În lipsa ei, să ne 
sprijinim pe zâmbetul celorlalţi, care este contagios, după 


cum au arătat Verlin Hinsz si Judith Tomhave de la 
Universitatea de Stat din Dakota de Nord, Fargo. Acestia le- 
au cerut unor studenti sa se plimbe prin diferite locuri 
publice adoptând trei atitudini: zâmbind, păstrând o 
expresie neutră sau încruntându-se. Rezultatul: aproximativ 
40% dintre indivizii pe care i-au întâlnit studenţii zâmbitori 
au răspuns cu un zâmbet. O rată de reciprocitate care ar 
varia în funcţie de locul întâlnirii, precizează un studiu al lui 
Jordy Stefan, de la Universitatea Bretagne-Sud din Vannes. 
Acesta a demonstrat că, atunci când nişte tinere le zâmbeau 
trecătorilor în timp ce se plimbau prin oraş, într-un parc sau 
pe malul mării, rata de reciprocitate era diferită. În oraş, le 
zâmbeau înapoi 30% dintre trecători; în parc, 60%; iar pe 
malul mării, 51%. Mediul agreabil modifică, din câte se pare, 
activitatea muşchilor noştri zigomatici, la fel ca şi vremea: 
când este frumos afară, oamenii schiteaza mai uşor un 
zâmbet decât atunci când este vreme urâtă... 

Femeile deţin puterea 


Rămâne faptul că n-am fi cu toţii egali în fata zâmbetelor. 
Bărbaţii vor trebui să facă mai multe eforturi decât femeile: 
psihologii Mark De Santis şi Nathan Sierra au analizat 
fotografiile unor studenţi de la Universitatea din Idaho, 
Moscow, arhivate de aproape un secol, clasând expresiile în 
trei categorii: absenţa zâmbetului, zâmbetul simplu si 
zâmbetul larg, cu dinţii la vedere. Concluzia lor este că 
femeile zambesc mai mult decât bărbaţii, iar dacă aceştia 
schiteaza o mişcare a buzelor, rar li se văd dinţii... O 
diferenţă datorată poate stereotipurilor de gen: a accepta 
să zâmbească mai mult ar însemna, pentru bărbaţi, să 
renunţe la o imagine de „tip dur” imprimată de 
stereotipurile sociale. 

Idee confirmată de David Dodd şi de colegii sai de la 
Universitatea Washington din St. Louis, care au observat că 
înaintea vârstei de 9 ani fetiţele şi băieţii zâmbesc la fel de 
mult. Examinând pozele cu clasa de la mai multe şcoli 
primare, ei au constatat că băieţii încep să zâmbească mai 
putin decât fetele începând din clasa a Ill-a sau a IV-a. De 
ce? După părerea anumitor cercetători, în preadolescenta, 
perioadă însoţită de schimbări drastice neurologice şi 
hormonale, interesul pentru sexualitate îi determină pe 
copii să adopte comportamente sociale stereotipice în 
funcţie de gen. Aici ar intra şi felul în care îşi exprimă 
emoţiile: femeile nu ezită să şi le dezvăluie, în vreme ce 
bărbaţii au tendinţa să le interiorizeze şi se expun mai 
puţin. Câteodată este nevoie să se silească să zâmbească, 
dar oare rezultatul nu merită efortul? 


Capitolul 2 
A primi şi a da înapoi: o regula de aur 


Numeroase studii de psihologie arată că avem tendinţa să întoarcem o 
favoare atunci când ni s-a făcut una. Societăţile ar fi fondate pe această 
reciprocitate. 


„Trebuie să ştii să dai ca să primeşti”, „Trebuie să dai ceva 
înapoi”, „Sunt obligat faţă de el”, „Doar dând primeşti” etc. 
Numeroase expresii dau de înţeles că anumite aspecte ale 
relaţiilor sociale se bazează pe reciprocitatea 
comportamentului. Dacă îi vei cere vecinului să-ţi împrumute 
bormaşina ca să faci o gaură în zidul sufrageriei, iar acesta 
acceptă, există mari şanse ca nici tu să nu eziţi să-i imprumuti 
aparatul de spălat cu presiune dacă ţi-l cere. Multe alte 
comportamente sunt de altfel expresia reciprocitatii. Astfel, 
dacă îi învăţăm să spună „mulţumesc” pe copiii noştri, este tot 
conform acestui principiu. Când ni se dă ceva, trebuie să dăm 
ceva în schimb. Copilul, care nu posedă nimic altceva decât 
cuvântul şi zâmbetul ce-l însoţeşte, trebuie să respecte această 
regulă a jocului şi mulţi părinţi îşi consacră o parte importantă 
din energie ca să transmită acest principiu. 

Acest concept de „reciprocitate” este atât de important, 
încât anumiţi sociologi şi economişti nu ezită să vorbească 
despre Homo reciprocus, prin analogie cu Homo economicus. 
Alvin Gouldner, de la Universitatea Washington din St. Louis, 
Missouri, consideră că ar exista o normă universală a 
reciprocitatii, provenită din moştenirea evoluţiei structurilor 
noastre sociale de-a lungul timpului. Într-o epocă în care lupta 
pentru supravieţuire era dură, unii indivizi făceau probabil 


donatii in perioadele de abundenta, beneficiind astfel de 
sprijinul celorlalţi in perioadele de penurie. Creşteau astfel 
şansele de a supravieţui pe termen lung, ceea ce a favorizat 
grupurile care practicau acest tip de schimb. 


Cum s-a născut cultura împărtăşirii 


În opinia psihologului american Robert Cialdini, de la 
Universitatea din Arizona, specialist în tehnici de influențare, 
această regulă a reciprocitatii ar fi fost fundamentală pe 
parcursul evoluţiei umane. Devenind conştienţi ca acela căruia | 
se dă simte că are o datorie - că are aşadar obligaţia de a 
întoarce favoarea atunci când se va ivi ocazia -, oamenii ar fi 
înţeles că pot să renunţe în mod temporar la nişte resurse 
personale. Din acel moment, dacă din întâmplare li se schimba 
norocul, puteau să găsească sprijin din partea celui care le 
rămăsese obligat. Integrand acest principiu, fiinţele umane ar fi 
trecut de la o cultură a posesiei numai pentru sine la o cultură a 
împărtăşirii. O astfel de noţiune de impartasire ar fi fost condiţia 
necesară pentru structurarea grupurilor. 

Se subintelege din această teorie că principiul reciprocitatii 
este clar şi profund înscris în fiecare dintre noi toţi şi că ar fi 
uşor să-l activam şi să arătăm că ne influenţează 
comportamentul. 


Cercetările de psihologie socială demonstrează astăzi forţa 
acestei norme a reciprocitatii. 


Gratitudinea este înscrisă în gene? 


În 1976, într-o epoca în care se foloseau felicitări în loc de SMS- 
uri, Phillip Kunz şi Michael Woolcott, de la Universitatea Brigham 
Young din Provo, Utah, le-au expediat felicitări unor necunoscuţi 
luaţi la întâmplare din cartea de telefoane. În mod surprinzător, 
ei au primit un număr important de felicitări ca răspuns. Cu 
toate acestea, nu exista nici o relaţie între ei şi acele persoane. 
Acestea au trimis la rândul lor felicitări pentru că, într-un anumit 
fel, aşa e „regula”. Reciprocitatea ar fi automată, chiar şi atunci 
când acest lucru frizează absurdul. Desigur, unii vor spune că 
aşa ceva se înrudeşte cu curtoazia, dar comportamentele 
politicoase n-ar fi mai degrabă fata ascunsă a reciprocitatii? Toţi 
am fost în situaţia în care un individ ne spune „După 
dumneavoastră” la intrarea într-un bloc, iar reflexul nostru este 
să replicam: „Nu, vă rog! După dumneavoastră”. Situaţia de 
blocaj ce rezultă de aici ar fi o consecinţă a reciprocitatii. Când 
ni se face o favoare, simţim automat (cel mai adesea, în orice 
caz) nevoia să facem şi noi o favoare. 

Dennis Regan, de la Universitatea Cornell, este primul 
cercetător care a demonstrat efectul reciprocitátii între 
persoane ce nu se cunosc si care a arátat cá reciprocitatea este 
atát de puternicá, incát o aplicám chiar ín cazul unor persoane 
nu tocmai afabile. in acest experiment, un individ venea la un 
laborator pentru un studiu despre judecata estetica. Peste 
cáteva minute, mai venea unul, complice cu experimentatorul. 
Telefonul suna la scurt timp după aceea în sala de aşteptare, iar 
acesta din urmă răspundea. După caz, el răspundea politicos 
(„Secretara nu este aici, vă rog să sunati mai târziu”) sau foarte 
nepoliticos (folosea un ton insolent şi trântea receptorul fără să 
spună la revedere). Un minut mai târziu, venea 
experimentatorul şi le cerea celor două persoane, instalate în 


săli separate, să privească reproduceri ale unor picturi, sa le 
evalueze şi să-şi împărtăşească emoţiile provocate de acestea. 
După cinci minute, li se dădea o pauză. Complicele îi cerea 
atunci participantului la experiment să-l aştepte un minut, apoi 
dispărea şi revenea într-adevăr un minut mai târziu. În anumite 
cazuri, revenea cu două sticle de apă minerală: motiva că-i era 
sete şi ceruse permisiunea să cumpere ceva de băut de la 
automat. Profitase ca să-i aducă o sticlă şi participantului la 
experiment. În alte cazuri, complicele doar se întorcea şi se 
aşeza iar la locul lui. 

După acest interludiu, începea a doua parte a sarcinii de 
evaluare a picturilor. După cinci minute, aveau iar pauză, dar de 
data aceasta cele două persoane erau instruite să nu se 
îndepărteze. Complicele îl anunţa atunci pe participantul la 
experiment că vinde bilete de tombolă pentru construirea unei 
noi săli de gimnastică şi-l întreba dacă nu ar vrea să cumpere 
unul. Cinci minute mai târziu, experimentatorul revenea şi-i 
cerea subiectului să evalueze impresia pe care şi-o făcuse 
despre complice, prin intermediul unui chestionar în care 
trebuia sa încercuiască nişte adjective, precum amabil- 
dezagreabil, generos- egoist etc. 

Rezultatele au evidenţiat că participanţii la experiment au 
cumpărat de două ori mai multe bilete de tombolă de la 
complice atunci când acesta le oferise apă minerală, mai ales 
când răspunsese politicos la telefon în sala de aşteptare: au 
cumpărat în medie 1,91 bilete în cazul în care complicele se 
arătase politicos în sala de aşteptare şi 1,60 când fusese 
nepoliticos. Când complicele nu le oferise o băutură, numărul de 
bilete cumpărate era mai mic: un bilet în medie în cazul în care 
complicele se arătase politicos în sala de aşteptare şi 0,8 când 
fusese nepoliticos. Complicele a fost evaluat mai favorabil 
atunci când a oferit o băutură, chiar dacă se arătase nepoliticos 


in sala de asteptare. Potrivit acestui cercetator, presiunea de a 
raspunde cu aceeasi moneda ar explica rezultatele obtinute. 


Tehnica bomboanei 


Aceste observaţii au fost de atunci confirmate de mai multe 
lucrări. Astfel, am realizat şi noi un experiment pe stradă, cu 
nişte studenţi care trebuiau să le ofere - sau nu - bomboane 
trecătorilor. După caz, studentul ţinea sau nu în mână un coş de 
nuiele plin cu bomboane şi aborda câte un trecător spunându-i: 
„Bună ziua, doriţi o bomboana?”. Si continua: „Ne-aţi putea 
acorda câteva clipe pentru a răspunde la un chestionar despre 
asociatii?". 

Intr-o alta situatie (numitá ,de control"), studentul intreba 
direct: „Bună ziua, ne-ati putea acorda câteva clipe pentru a 
raspunde la un chestionar privind asociatiile?" Rezultatele au 
arátat cá 4696 dintre persoane au acceptat sá participe la 
ancheta cand li s-a oferit o bomboana, fata de 33% in situatia 
fără bomboaná. În plus, în „condiţia bomboaná", rata de 
acceptare a fost aceeasi indiferent daca persoana a luat sau nu 
bomboana. 

Desigur, motivul poate fi faptul ca persoana care ne oferá o 
bomboana ne este simpaticá, iar asta ne incitá sa dam ceva in 
schimb. Este intr-adevar plauzibil, dar experimentele aratá cá 
acest efect de reciprocitate se manifesta chiar si atunci cand cel 
care cere si cel ce dă nu sunt una si aceeaşi persoană. Într-un 
experiment al lui Sébastien Meineri, de la Universitatea 
Bretagne-Sud, cativa anchetatori abordau oameni pe strada 
oferindu-le prájiturele facute in casa. Pretextul era o campanie 
de comunicare realizata de Cráciun pentru a face reclama 


universităţii. Atunci cand trecátorul venea să ia prajitura, 
persoana de la stand îl întreba dacă poate să mai rămână puţin 
ca să-i păzească lucrurile cât se duce până la toaletă. Într-o altă 
situaţie experimentală, altă persoană, care n- avea nimic de-a 
face cu persoana de la standul iniţial, formula această cerere. 
Rezultatele au arătat că, în cazul în care cel ce oferă este 
acelaşi care cere serviciul, 93% dintre persoane acceptă să 
păzească standul, în timp ce numai 33% acceptă cand li se cere 
acelaşi serviciu fără să li se fi oferit nimic în prealabil. 

Mai mult, chiar şi atunci când cel care cere nu este persoana 
ce a oferit prăjitura, 70% dintre persoane acceptă. Astfel, 
presiunea reciprocitatii este mai mare când cererea vine din 
partea celui care a oferit ceva, dar ea rămâne notabilă chiar şi 
atunci când e vorba despre „a da înapoi” altcuiva. Este, prin 
urmare, posibil ca regula reciprocitatii să nu fie fondată doar pe 
principiul „a da la schimb” imediat, adică dirijată în mod 
exclusiv înspre cel care dă. Sentimentul că eşti dator cu ceva ar 
putea să fie destul de nediferentiat, iar de el ar putea beneficia 
prima persoană care se prezintă. 


Cu cat dam mai mult, cu atat primim mai 
mult 


Cat timp dureaza aceasta stare de gratitudine, in care avem 
tendinţa sa dam înapoi ceea ce am primit? Jerry Burger, de la 
Universitatea Santa Clara, California, a reluat experimentul cu 
complicele care îi oferă o băutură unui subiect ca să arate ca, în 
cazul când cererea de ajutor din final (deci de reciprocitate) 
este formulată după un răstimp de o săptămână, ea este mai 
rar satisfăcută: nevoia de a-i răspunde altuia cu aceeaşi 
monedă se disipează cu timpul. De cele mai multe ori, ajungem 
să uităm că suntem datori. 

Cu toate acestea, nevoia de reciprocitate, în perioada critică 
în care se manifestă, este mai degrabă oarbă. În experimentul 
cu bomboanele împărţite pe stradă înainte de a le cere 
trecătorilor să răspundă la un sondaj, ne-am putea gândi că 
oamenii se simt „cumpăraţi” sau manipulati. Faptul că-şi dau 
seama că darul nu este cu adevărat un dar, ci doar o manevră 
pentru a obţine ceva în schimb poate să fie neplăcut şi să 
determine opusul efectului dorit, adică o reacţie de respingere 
şi de refuz. 

Dar nu asta se observă cel mai adesea. Forţa reciprocitatii 
se exercită chiar şi atunci când este evident că favoarea 
acordată este interesată. Astfel, David Strohmetz şi colegii săi 
de la Universitatea Monmouth, New Jersey, i-au cerut unui 
chelner să pună sau nu, la întâmplare, o bucăţică de ciocolată 
în cupa în care aducea nota de plată. Ei au observat că, atunci 
când punea ciocolata, media bacşişurilor obţinute de ospătar 
era de 18,8% din notă, faţă de 15,1% din notă când ciocolata 
lipsea. Un alt experiment a confirmat aceste prime rezultate: 
bacşişul ajungea la 21,6% atunci când în cupă se puneau două 


bucatele de ciocolata. 


Faptul de a plati cu aceeasi moneda pare sa asculte de regulile 
de proportionalitate: cu cat dam mai mult, cu atat primim mai 
mult. Chiar si in cadrul unei relatii comerciale, primirea unui 
mic cadou ne forţează sa manifestam un comportament 
simetric, care atestă 
forţa acestei norme. 


Importanţa regulii 


Bineînţeles, aceste principii pot fi exploatate cu bună ştiinţă 
pentru a obţine favoruri din partea altuia. lată un experiment 
ilustrativ: Alexandre Pascual, de la Universitatea Bordeaux 2, se 
plimba pe străzile oraşului său căutând trecători care fumau. Îi 
aborda politicos întrebându-i dacă n-au să-i dea o ţigară. După 
caz, oferea nişte bani în schimb. Suma oferită varia între 50 de 
centime (preţul mediu al unei ţigări pe vremea când euro nu 
exista încă) şi cinci franci (de zece ori valoarea unei ţigări). 
Pentru comparaţie, cererea era formulată în anumite cazuri fără 
a oferi nimic în schimb. 

Rezultatele au arătat că 32% dintre persoanele rugate au 


dat atunci cand nu li se propunea nimic in schimb, fata de 43% 
cand li se ofereau 50 de centime, 64% pentru un franc si 77% 
pentru cinci franci. Astfel de rezultate par logice: cine n-ar 
profita de asa mana cereasca in schimbul unei tigari? Si totusi, 
nu aşa s-au petrecut lucrurile în realitate: cand cercetătorul 
întindea banii, după ce primise ţigara, nimeni n-a acceptat 
obolul. 

Gestul de a oferi bani i-l făcea mai simpatic trecătorului, 
ceea ce ar explica faptul că îi dădea pe gratis ţigara? Pentru a 
afla, acelaşi cercetător a conceput alt experiment, în care 
anchetatorul aborda persoanele ce dăduseră o ţigară în fiecare 
dintre situaţii. Li se înapoia ţigara explicându-li-se că este vorba 
despre un studiu privind gestul de a da şi li se cerea apoi să-l 
evalueze pe cel care le abordase. Li se cerea să spună dacă îl 
găsesc simpatic sau nu, cinstit sau necinstit şi ce impresie 
globală avuseseră. La sfârşitul chestionarului, trecătorul trebuia 
să indice dacă avusese sentimentul că fusese obligat să dea 
ţigara. 

Răspunsurile au fost identice indiferent de condiţiile 
experimentale. În plus, oamenii nu s-au simţit mai obligaţi să 
dea atunci cand li se ofereau mai multi bani. De fapt, A. Pascual 
vede în aceste observaţii semnul că reciprocitatea nu ţine de 
părerea pe care ne-o facem despre persoana respectivă. Dăm 
ceva pentru că aşa e regula de a-i întoarce o favoare celui ce 
respectă aceasta regulă: adică acela care cere, anunțând că va 
da ceva în schimbul serviciului cerut, arată că va respecta 
regula reciprocitatii. Din acel moment, îi dăm pentru că ştim ca 
nu este ingrat şi că această regulă va fi implicit respectată, 
indiferent de felul în care se concretizează mai târziu. 

În acest experiment, persoanele care dădeau o ţigară n-au 
acceptat banii, ceea ce ar tinde să demonstreze că este 
suficientă respectarea regulilor schimbului. Dar câteodată 


reciprocitatea ne determina sa acceptam pe moment darul care 
ni se oferă, chiar daca îl înstrăinăm mai apoi. Astfel, R. Cialdini 
raportează o observaţie făcută de unii adepţi ai sectei Krishna 
în diferite spaţii publice. 


A da fără să vrem 


Nişte adepţi ai sectei le ofereau trecătorilor o floare şi le urau 
pace şi fericire. În timp ce aceştia îşi continuau drumul cu 
floarea în mână, erau abordati de alt adept, uşor de recunoscut 
după ţinuta vestimentară, care îi ruga să facă o donaţie pentru 
comunitate. R. Cialdini a observat că oamenii consimteau să 
facă o donaţie, chiar dacă se putea vedea, după expresia lor 
facială, că erau contrariati în timp ce-şi căutau banii în buzunar. 
Cu toate acestea, nu era deloc vorba despre o remunerare 
corectă pentru această floare, întrucât R. Cialdini a constatat 
mai târziu că floarea era aruncată în primul coş de gunoi ieşit în 
drum, de îndată ce adeptul sectei rămânea mai în urmă (să 
notăm că adepţii se reaprovizionau din coşurile de gunoi, de 
unde îşi recuperau florile, înainte de a relua manevrele). Nici un 
principiu de echitate economică nu pare să funcţioneze aici, ci 
mai degrabă faptul că ne simţim obligaţi să le dăm ceva în 
schimb celor care ne-au dat, chiar dacă nu dorim. 

După cum vedem, principiul reciprocitatii apare ca un 
puternic factor de influențare a unora dintre comportamentele 
noastre. Desigur, cunoaşterea acestui principiu poate să-i 
determine pe indivizii nu tocmai cinstiţi să se folosească de el 
ca să obţină anumite avantaje, dar tot datorită lui s-au 
structurat relaţii sociale paşnice şi există întrajutorarea. Dacă 
am folosi din ce în ce mai des această practică în viaţa de zi cu 


zi, am putea îmbunătăţi si mai mult relaţiile sociale: a învăţa sa 
dăm înseamnă a avea certitudinea că vom primi. 


Capitolul 3 
Politetea, cheia legaturilor sociale 


Diverse experimente psihologice arata ca politetea are impact asupra 
comportamentelor si a capacitatilor noastre cognitive: ne face mai 
serviabili, ne îmbunătăţeşte capacitatea de memorare şi favorizează 
relaţiile de încredere dintre generaţii. Este un element de bază al 
legăturilor sociale. 


Societatea se bazează pe ritualuri, aşa cum a stabilit 
pentru prima dată sociologul Emile Durkheim (1858-1917). 
Printre aceste ritualuri, mici fraze, comportamente sau 
gesturi simple îndeplinesc o funcţie de „lubrifiant” social, 
permiţând evitarea conflictelor şi asigurarea în privinţa 
intenţiilor celuilalt. Acestea formează ceea ce numim 
politeţe. 

„Ce mai faceti?”; „Arătaţi foarte bine".. Astfel de 
automatisme verbale nu au rolul să deschidă o conversaţie 
susţinută despre starea de sănătate a interlocutorului. Pe 
de o parte, reprezintă o formă de obligaţie, căci cel care nu 
le respectă încalcă acest ritual şi este perceput negativ. Pe 
de altă parte, aceste fraze ritualice au adesea rolul de a 
iniţia o relaţie socială amicală şi liniştitoare. Un studiu 
realizat la Universitatea din Dallas a arătat astfel că 
oamenii acceptă mai uşor să cumpere nişte prăjiturele de 


la un reprezentant al unei organizaţii caritabile daca 
această cerere este precedată de o formulă precum: „Bună 
ziua, doamnă/domnule, ce mai faceti?”. Autorul acestui 
studiu, Daniel Howard, consideră o astfel de tehnică 
eficientă pentru că reprezentantul face o impresie 
favorabilă respectând acest ritual de interacţiune, dar şi 
pentru că persoana interpelată este mai atentă la ceea ce 
urmează, mulţumită acestei scurte introduceri. Formulele 
de politeţe ar juca în anumite cazuri rolul unui „buton de 
atenţionare” ce permite interacțiunii să aibă loc. Acelaşi 
psiholog a arătat şi că efectele pozitive sunt mai puternice 
când iniţiatorul se arată cu adevărat interesat de răspunsul 
interlocutorului său, cum ar fi dacă declară: „Mă bucur să 
aud asta”, după ce persoana întrebată i-a răspuns: „Bine, 
mulţumesc”. Se instaurează un schimb de atentii care 
permite conversatiei sa continue. 


Politetea ne face altruisti 


Avem asadar tot interesul sa ne comportam politicos 
pentru a obtine ce ne dorim, dar asta nu e tot: trebuie sa 
stim ca politetea noastra va da roade si dincolo de asta... 
Astfel, persoana cu care am fost amabili va avea tendinta 
să-şi propună serviciile unei terţe persoane. Am arătat asta 
prin intermediul unui experiment: i-am cerut unui 
experimentator care lucra cu noi (îl vom numi complicele 
nostru) să stea aproape de uşa unei clădiri, pe unde intrau 
numeroase persoane. Complicele nostru, care stătea în 
picioare fumând o ţigară, se afla în faţa uşii, astfel încât un 
nou-sosit trebuia să-l ocolească pentru a deschide uşa şi a 
intra. Am efectuat experimentul în două condiţii, o condiţie 
de ,politete" şi o condiţie de „impoliteţe”. 

În condiţia de impolitete, complicele nu se mişca din loc 
şi privea în depărtare. În condiţia de politeţe, de îndată ce 
nou-sositul începea să-l ocolească, complicele exclama: 
„Vai! Scuzati-ma, îmi pare rău, eram dus pe gânduri”. Se 
dădea imediat la o parte şi deschidea uşa ca să-l lase pe 
celălalt să intre. Adăuga, cu un zâmbet: „Îmi pare sincer 
rău. Să aveţi o zi bună!”. 

În sfârşit, într-o condiţie neutră, complicele se găsea la 
doi paşi de uşă, fără să-i încurce pe cei care intrau şi cu o 
atitudine indiferentă. 

Urma a doua parte a experimentului: cum intra omul în 
clădire, un alt complice îi ieşea în întâmpinare şi lăsa să-i 
cadă pe jos nişte dosare. Observatorii echipei, discret 
postați în apropiere, notau comportamentele de ajutor ale 
acestei persoane faţă de complicele care îşi scăpase 
dosarele. 

Am observat că, atunci când trecătorii fuseseră expuşi 


cateva secunde mai devreme unui comportament amabil si 
politicos din partea unui necunoscut, 43% dintre ei au 
ajutat-o spontan pe persoana care a lasat sa-i cada 
dosarele. Atunci când fuseseră expuşi unui comportament 
indiferent, aceştia au fost de două ori mai puţini (21%), iar 
când au fost supuşi unei atitudini nepoliticoase, au fost de 
trei-patru ori mai puţini (13%). 

Aceste observaţii ne conduc la o concluzie crucială 
privind sensul şi valoarea politetii pentru viata în societate: 
nu este vorba doar despre ritualuri care ne încurajează şi 
ne uşurează discuţiile zilnice, ci politetea stimulează şi 
bunele intenţii, şi comportamentele pozitive. Persoanele cu 
care am fost politicoşi îşi oferă în mod spontan ajutorul, 
adoptă o atitudine socială, iar atunci cand au fost 
confruntate cu o atitudine nepoliticoasă, se închid în sine. 


De la copil la adult: secretele respectului 
reciproc 


Părinţii şi educatorii ştiu că politetea se învaţă de la vârsta 
cea mai fragedă. Trebuie neapărat să nu-i descurajăm! Am 
realizat un experiment pentru a evalua impactul social al 
politetii copiilor. În acest experiment, o mamă însoţită de 
cei doi copii ai săi de 5 şi 7 ani mergea pe stradă. Copiii 
fuseseră instruiți ca, atunci cand se întâlneau cu un 
trecător, să spună: „Bună ziua, domnule” sau „Bună ziua, 
doamnă”, zâmbind. Un observator aflat la zece metri în 
spatele acestui trio nota dacă persoana le răspunde şi le 
zâmbeşte copiilor, apoi o aborda pe persoana respectivă 


întrebând-o dacă acceptă să-i răspundă la un scurt sondaj 
cu patru întrebări. 


Chestionarul se referea la valorile tinerelor generaţii care 
urmau să devină adulte în anii 2020. Li se punea, de 
exemplu, întrebarea: „Credeţi că tinerii adulţi din 2020- 
2025 vor fi mai solidari decât cei de astăzi?”. Ultima 
întrebare permitea să fie evaluată dispoziţia persoanei 
chestionate. 

Rezultatele acestui experiment au evidenţiat că toţi 
adulţii le-au răspuns pozitiv copiilor politicoşi şi că toţi le-au 
zâmbit copiilor, faţă de numai 1,8% atunci când copiii nu 
vorbeau. În plus, observatorul care aborda persoana a 
constatat că 96% dintre trecători au acceptat să răspundă 
atunci când copiii îi salutaseră, doar 57% acceptând în 
absenţa unui astfel de contact. În sfârşit, în ceea ce 
priveşte chestionarul, atunci când copiii au spus „Bună 
ziua”, trecătorii au considerat că tinerii adulţi ai anilor 2020 
vor fi solidari, mai puţin agresivi şi mai puţin individualişti, 
ceea ce nu era cazul atunci când copiii nu îi salutaseră. În 
fine, în acelaşi grup, scorurile obţinute privind dispoziţia au 
fost, în medie, mai ridicate decât în condiţia de control. 
Astfel, încrederea dintre generaţii poate fi influenţată 
favorabil prin încurajarea unor comportamente politicoase 
la cei mai tineri. 

Tocmai am văzut că politetea favorizează interacţiunile 
sociale. Putem spune atunci ca impolitetea are efecte 
negative? Nu întotdeauna! De fapt, se pare că anumite 
persoane pot fi mai nepoliticoase decât altele. Psihologul 
Alexandre Pascual, de la Universitatea Bordeaux 2, i-a 
cerut unui complice, un tânăr de 21 de ani, să se ducă în 


nişte brutării, ca să cumpere un croasant cu ciocolată. 
Îmbrăcămintea acestei persoane fusese aleasă astfel încât 
să sugereze fie un statut social neutru (blugi, bascheti, 
tricou, toate curate), fie unul înalt (costum, cravată aleasă 
cu atenţie, pieptanat cu grijă) sau unul mai degrabă inferior 
(curăţenie îndoielnică a hainelor, nebărbierit etc.). Atunci 
când vânzătoarea punea croasantul pe tejghea, complicele 
se prefăcea că îşi dădea seama că nu are destui bani la el. 
Scotocea apoi prin portofel cu o anumită febrilitate. În 
situaţia comportamentului politicos, el spunea atunci: „Îmi 
pare rău, doamnă, dar îmi lipsesc 20 de centime (o cincime 
din valoarea medie a croasantului cu ciocolată); mi l-aţi 
putea da aşa?”. În situaţia comportamentului nepoliticos, el 
înjura spunând că nu are banii şi adăuga: „Nu mi-l daţi 
totuşi?”. 


Politetea la locul de muncă: un randament 
mai bun 


Observatorii postați in mod discret în apropiere notau 
atunci dacă vânzătoarea îi dădea sau nu croasantul cu 
ciocolată. Au constatat că, atunci când complicele era 
politicos, indiferent cum arăta, vânzătoarea îl ierta de cele 
20 de centime (în 95% dintre cazurile în care el afişa un 
statut înalt sau mediu şi în 90% dintre cazurile în care 
sugera un statut inferior). 

Situaţia se schimba atunci când complicele nostru era 
nepoliticos. În acest caz, vânzătoarea îl ierta de banii lipsă 
şi îi dădea croasantul cu ciocolată în 85% dintre cazuri unui 


tanar bine tmbracat, desi nepoliticos, in 67% dintre cazuri 
cand tânărul nepoliticos era într-o ţinută sugerând un 
statut mediu, dar numai în 55% dintre cazurile în care 
individul nepoliticos avea o ţinută neglijentă sau murdară. 

În acest tip de situaţie, corespondenţa dintre aşteptările 
vânzătoarei şi comportamentul clientului pare a fi un factor 
determinant. Din punct de vedere cognitiv, s-ar putea 
considera că 


impolitetea, pentru o persoană cu un statut inferior, este 
conformă cu aşteptările (ne aşteptăm la aşa ceva din 
partea unei persoane neglijente şi murdare), ceea ce ar 
pregăti-o pe vânzătoare - în mod inconştient - pentru 
refuzul de a o ierta de cele 20 de centime. Cu o persoană 
având un statut mai înalt, ar fi o asemenea diferenţă între 
comportamentul verbal şi statut, încât pregătirea cognitivă 
pentru refuz nu s-ar mai activa. 

Dacă aceste exemple diferite confirma că politetea 
facilitează interacțiuni sociale pozitive, ele dezvăluie de 
asemenea că aceasta induce procese interne ce ne 
îmbunătăţesc mai cu seamă dispoziţia. Ea pare a avea o 
asemenea importanţă, încât simpla manifestare a unor 
comportamente politicoase, independent de interacţiunile 
sociale reale, este îndeajuns ca să genereze variaţii ale 
dispoziţiei. Hee Sun Park, de la Departamentul de 
Comunicare al Universităţii de Stat din Michigan, a 
constituit grupuri de trei sau patru persoane care trebuiau 
să asambleze radiouri după modelul unei linii de montaj 
industriale. Asamblarea era complexă, minuțioasă şi 
necesita atât întrajutorare, cât şi coordonare între membrii 
grupului. Sarcina de montaj integrală implica 70 de 


secvente diferite si ordonate pentru ca aparatul sa fie 
complet asamblat si în stare de funcţionare. În mod 
normal, activitatea necesita 25 de minute, dar 
experimentatoarea nu le lăsa decât 20 de minute. 

Toţi membrii unui grup primiseră aceleaşi instrucţiuni, 
dar în fiecare grup fuseseră impuse condiţii de lucru 
diferite. În primul caz - grupul ,,politete” -, participanţii 
primeau o lungă listă de instrucţiuni privind felul în care să 
se comporte cu coechipierii lor. De exemplu, atunci când 
doreau să fie ajutaţi de alt membru al grupului, erau 
instruiți să spună frazele următoare: „Nu vreau sa te 
deranjez, dar ai putea să-mi dai o mână de ajutor?” sau: 
„Ştiu că eşti foarte ocupat, dar ai putea să arunci o privire 
pe asta?”. De asemenea, în faţa participanţilor era 
enunțată în repetate rânduri o definiţie a politetii. 

În cealaltă condiţie experimentală, considerată 
eficientă, participanţii erau instruiți să se exprime în modul 
cel mai potrivit ca să atingă un anumit scop. De exemplu, 
se preciza că, pentru a obţine ajutor, aveau interesul să 
spună pur şi simplu: „Ajută-mă!”. Toate frazele erau scurte 
şi erau sfátuiti să nu folosească prea multe cuvinte inutile, 
pentru a fi cât mai eficienţi cu putinţă. 


Cum tuturor li se ceruse să se comporte astfel, 
cercetătoarea nu credea că vor fi socati de frazele putin 
mai abrupte folosite pentru a li se cere ajutor. De 


asemenea, credea că frazele exagerat de politicoase pe 
care le ceruse grupului ,,politete” să le rostească nu aveau 
să determine un efect notabil, dat fiind că participanţii 
ştiau că trebuie să joace un rol. 

Or, în ciuda acestui joc de roluri, membrii grupului 
»politete" au mărturisit un nivel de satisfacţie mai ridicat în 
munca lor, fata de cei care fuseseră instruiți sa fie eficienţi. 


În plus, ei au ajuns să realizeze mai multe etape de montaj 
în timpul stabilit. În opinia cercetătoarei, faptul că un 
comportament de politeţe artificial produce în sine astfel 
de efecte sugerează că o politeţe spontană are un impact 
cognitiv foarte important asupra funcţionării grupurilor. 


Politetea şi memorizarea 


În sfârşit, formulele de politeţe afectează memorizarea. 
Thomas Holtgraves, de la Universitatea de Stat Ball, 
Indiana, le-a cerut unor voluntari să asculte înregistrări ale 
unor fraze caracterizate prin diferite niveluri de politeţe - 
de exemplu: „Puteţi să inchideti usa, va rog?”, „Puteţi să 
inchideti usa?" si „Închideţi usa!”. Câteva minute mai 
târziu, participanţii trebuiau să îndeplinească două sarcini: 
să recunoască aceste fraze într-o listă cu alte fraze sau să 
Si le amintească. Rezultatele au arătat că erau memorate 
sau recunoscute mai usor enunturile care conţineau 
elemente de politeţe! 

În consecinţă, se pare că formulele de politeţe 
îmbunătăţesc disponibilitatea resurselor noastre mentale 
pentru a memora o informaţie sau o cerere. O posibilă 
explicaţie este următoarea: politetea este în mod 
fundamental o informaţie de natură socială, care dezvăluie 
ceva despre statutul si intenţiile unui interlocutor. 
Memorăm automat aceste date sociale, alocându-le 
importante resurse cognitive, iar această disponibilitate 
mnezică ar favoriza conţinutul mesajului. Se pare că 
informaţiile sunt apoi recuperate mai usor. 


De la seductie la manipulare 


Precum corbul din fabula, ne pierdem judecata atunci cand cineva ne 
spune ceea ce vrem sa auzim. Magulirea este una dintre numeroasele 
arme de convingere de care ne servim în relaţia cu ceilalţi, în mod mai 
mult sau mai puţin inconştient... 


Capitolul 4 


A máguli, pentru a obţine totul (sau 
aproape 
totul) 


Arta de a máguli este deopotriva simpla si teribil de eficientá. Ca sa ne 
márim cifrele de vânzări, ca să seducem, ca să convingem, un mic 
compliment este câteodată îndeajuns. Căci, cu cât un om este mai convins 
de valoarea sa, cu atât doreşte mai mult să i se spună asta. 


„Ce pene strălucite, frumos împodobite!... de ti-ar fi graiul 
atât de mândru cum ti-i straiul, nici pasărea măiastră n-ar fi mai 
minunată!” 

Toată lumea cunoaşte această fabulă a lui La Fontaine si ştie 
ce s-a întâmplat cu bucata de caşcaval pe care corbul o tinea în 
cioc. Vulpea intelesese totul despre resorturile sufletului 
omenesc - şi despre cele ale corbului. Cercetările ştiinţifice arată 
că puţine metode de manipulare sunt mai eficiente decât 
măgulirea, atunci când este vorba să obţinem de la cineva ceea 
ce ne dorim. Unii ar putea crede că magulirea este uşor de 
demascat. Că unele complimente sunt evident prea batatoare la 
ochi ca să ne înşele. Asa ar fi, dacă nu ar exista plăcerea de a 
auzi lucruri plăcute despre noi. 


Astfel, nu este intotdeauna necesar sa spunem la fel de multe 
ca vulpea din fabula pentru a maguli eficient. Cateva cuvinte 
judicios  strecurate sunt suficiente ca sa schimbe 
comportamentul si judecata semenilor nostri. Anumite 
experimente psihologice ne învaţă şi mai multe. Psihologul John 
Seiter, de la Universitatea de Stat din Utah, Logan, le-a cerut 
unor chelnerite ca, în anumite cazuri, să spună câteva cuvinte 
atunci când îşi notau comanda clienţilor. Trebuiau să spună: 
„Este o alegere bună” de îndată ce clientul zicea ce doreşte, în 
timp ce-şi notau comanda în carnet. În alte cazuri, erau instruite 
să ia comanda fără să spună nimic. 


Ce plăcut este să primeşti complimente... 


Rezultatele au arătat că fraza ce valoriza alegerea clientului le-a 
permis chelneritelor să capete un bacşiş echivalent cu 19% din 
totalul notei de plată a clientului, faţă de numai 16% în condiţia 
de control, adică o creştere cu 15% a bacşişurilor, despre care 
ştim că, în Statele Unite, reprezintă o parte importantă din 
veniturile chelnerilor. 

Măgulirea are întotdeauna un asemenea impact? J. Seiter a 
reprodus acest tip de experiment şi în saloane de coafură. 
Coafezele erau instruite sa le spună clientelor: „Coafura 
dumneavoastră este superbă!” (ceea ce, în acest caz, este un 
compliment pe care coafeza şi-l adresează sieşi) sau: 
„Dumneavoastră v-ar sta bine orice tip de coafură!”. Şi de 
această dată, s-a dovedit că doar una dintre aceste fraze este 
suficientă pentru ca bacşişurile să crească semnificativ. 


Psihologii insotesc aceste tehnici simple de un sfat: ca sa obtii 
un efect si mai mare, este mai bine sa magulesti cu moderatie. 
Astfel, J. Seiter a aratat ca in restaurante complimentarea 
fiecărui om de la o masa duce la o diminuare progresivă a 
bacşişurilor. În opinia lui, repetiţia creează impresia unei abordări 
sistematice şi mincinoase. Cel care flatează este atunci perceput 
atunci ca lipsit de sinceritate, ceea ce scade valoarea 
complimentului. J. Seiter sfătuieşte să se folosească în schimb o 
formulă care valorizează grupul (,,Multumesc, este o plăcere să 
servesc la o masă unde este atâta voie bună şi unde felurile de 
mâncare sunt atât de bine alese”) mai degrabă decât să se 
repete fiecăruia: „Ce alegere bună, domnule, ce alegere bună, 
doamna!”. Toţi ştim ce neplăcut este să observăm ca, dupa ce 
am primit un compliment, vecinul nostru este gratificat cu 
aceeaşi remarcă! 

Măgulirea nu este o armă aflată doar la dispoziţia 
vânzătorilor, chelnerilor sau coaforilor... Seducătorii vor şti şi ei s- 
o folosească. Într-un experiment realizat pe stradă, le-am cerut 
unor tineri să agate tinere singure şi sa le convingă să-i 
însoţească la terasa unei cafenele ca să bea ceva împreună. Într- 
un caz, cererea era directă: doar 9% dintre tinere acceptau. În 
schimb, dacă, înainte de a-şi formula cererea, băiatul îi spunea 
tinerei că este foarte frumoasă şi că ştie să se îmbrace cu gust, 
proporţia celor care acceptau era de 22%. Acest gen de 
procedeu pare vechi de când lumea, dar rămâne surprinzător de 
eficient. Astfel, măgulirea are o asemenea influenţă, încât nici 
măcar bănuiala că suntem manipulati nu este suficientă pentru 
a-i anula efectele pozitive. 

Rămâne măgulirea eficientă şi în timpul interacțiunilor prin 
telefon? Da, este îndeajuns să strecori un compliment la 
momentul potrivit. De exemplu, J. Dunyon şi colegii săi, de la 
Universitatea din Utah, le-au cerut unor reprezentanţi de vânzări 
de la o platformă de comandă pentru echipamente pentru sport 


de interior (biciclete de fitness, aparate de vaslit, aparate pentru 
musculatură etc.) să-şi măgulească clientul în unele cazuri, iar în 
altele să-i vorbească pe un ton neutru. Au fost chiar luate în 
considerare mai multe tipuri de mágulire. Primul tip: magulirea 
introductivă. Reprezentantul de vânzări declara: „Înainte să 
începem, as vrea sa vă felicit cá ne-aţi sunat. Aceasta 
demonstrează că vă preocupaţi de sănătatea dumneavoastră”. 
Al doilea tip: măgulirea intensificată. Reprezentantul de vânzări 
face un compliment în momentul în care clientul îşi formulează 
întrebarea. De exemplu: „Este o întrebare excelentă, haideţi să 
vedem în detaliu cum stau lucrurile...” 

Rezultatele acestui experiment au arătat că, fără să fie 
máguliti, clienţii fac în medie cumpărături în valoare de 335 de 
dolari. În condiţia de măgulire introductivă, aceştia au cumpărat 
în valoare de 463 de dolari, iar în condiţia de măgulire 
intensificată, valoarea produselor cumpărate a atins 662 de 
dolari. Un compliment poate astfel să aducă mari beneficii şi să 
dubleze vânzările pe o platformă telefonică. În acest experiment, 
analiza detaliată a comenzilor a arătat că, datorită 
complimentelor, reprezentantul de vânzări i-a putut convinge pe 
clienţi să cumpere mai multe produse secundare, ceea ce a 
sporit volumul global al comenzii lor. 


Linguşitori în pantaloni scurţi 


Copiii învaţă foarte de timpuriu să măgulească. Psihologii Genye Fu, de la 
Universitatea din Zhejiang, China, şi Kang Lee, de la Universitatea din Toronto, 
Canada, le-au cerut unor copii în vârstă de 3 şi de 6 ani să îşi exprime părerea 
asupra unor desene despre care li se spunea că fuseseră făcute fie de nişte adulţi 
pe care nu îi cunoşteau, fie de un copil pe care nu îl cunoşteau, fie de un coleg de 
clasă, fie de profesorul lor. În funcţie de condiţiile experimentale, persoana despre 
care se presupunea că făcuse desenul se găsea sau nu în aceeaşi încăpere cu 
copilul. | se cerea atunci copilului să spună cât de mult apreciază fiecare desen. 


În general, copiii de 3 ani evaluau desenul independent de autorul său. În schimb, 
copiii de 6 ani apreciau mai favorabil desenul dacă autorul acestuia era prezent şi 
mai ales dacă era vorba despre un adult, a fortiori dacă îl cunoşteau. 


La vârsta de 6 ani, copiii ştiu că este profitabil câteodată să adapteze ceea ce 
trebuie să spună altuia în funcţie de context. Dacă pentru ei există riscul ca din 
cauza contextului să apară consecinţe semnificative (profesorul lor este prezent, 
de exemplu), atunci merită să măgulească... În schimb, dacă mizele pentru viitor 
sunt reduse (autorul desenului este un copil necunoscut şi care nu se găseşte în 
aceeaşi încăpere), este inutil să recurgă la măgulire. Strategiile de adaptare la 
public şi, mai ales, strategiile folosite ca să fie apreciaţi, chit că nu îşi respectă 
convingerile, par aşadar bine instalate la copii. lar micul linguşitor poate fi 
considerat aproape matur de la 6 ani. Potrivit psihologilor, copilul, observându-ne, 
înţelege că măgulirea face parte din strategiile de valorizare şi de adaptare socială 
în vigoare în lumea adulţilor. 


Despre arta manipulării 


Oare am putea flata pe cineva chiar şi fără să-i vorbim? lată ce 
au vrut să afle Clyde Hendrick şi colegii lui de la Universitatea de 
Stat Kent, Ohio. Scopul experimentului lor era să-i determine pe 
locuitorii unui oraş să răspundă la un chestionar care le era 
expediat la domiciliu. Într-un caz, li se cerea să furnizeze doar 
informaţii de ordin demografic (vârstă, înălţime, stare civilă, nivel 
de educaţie şi evaluarea bunăstării în oraş); în celălalt figurau 
numeroase întrebări în privinţa unor sugestii în scopul de a 
îmbunătăţi mediul, starea lor psihică şi sentimentele faţă de 
cartierul lor. Anumiți cetăţeni primeau un chestionar de o pagină 
cu 24 de întrebări, alţii, un chestionar de şapte pagini conţinând 
182 de întrebări. 


Chestionarul era însoţit de o scrisoare ce, în anumite cazuri, 
conţinea calificative mai degrabă pozitive, punându-l în valoare 
pe destinatar. Evident, aceste adjective nu erau folosite în cazul 
altora dintre destinatari, deşi scrisoarea era identică. De 
exemplu, o formulare fără adjective valorizante lua forma 
următoare: „Contribuția dumneavoastră ne va ajuta să 
dezvoltăm ştiinţele sociale”. O formulare conţinând o măgulire 
discretă era: „Generoasa dumneavoastră contribuţie ne va ajuta 
să dezvoltăm ştiinţele sociale”. 

Diferite adjective erau împrăştiate în cuprinsul scrisorii ici şi 
colo (legate de bunăvoință, amabilitate, generozitate, bunătate 
etc.). Rezultatele au evidenţiat că, pentru persoanele care 
primiseră chestionarul scurt (o pagină, 24 de întrebări), 
măgulirea nu a avut un efect notabil, rata răspunsurilor 
apropiindu-se de 26% în ambele cazuri. În schimb, în cazul 
chestionarului lung de 182 de întrebări, sa observat o rată de 
răspuns de 29% în condiţiile în care destinatarul fusese flatat, 
faţă de numai 10% când nu fusese. 

În concluzie, cu cât sarcina este mai dificilă, cu atât pare să 
funcţioneze  mágulirea. Potrivit psihologilor, adjectivele 


valorizante prezente in scrisoare ar fi activat, la cel care o citea, 
o percepţie pozitivă asupra propriei persoane. Se creau condiţiile 
ca destinatarul să se considere implicit generos, binevoitor, 
amabil. Astfel „condiţionat”, acţiona apoi în conformitate cu 
această concepţie implicită despre sine (în acest caz, să dedice 
puţin din timpul său pentru a face un serviciu altcuiva 
completând acest lung chestionar). Procedând astfel, îşi dovedea 
sieşi că acele calificative avantajoase care îi fuseseră atribuite îl 
defineau cu adevărat. 

Când era vorba despre completarea chestionarului scurt, 
sarcina era atât de uşoară, încât oricine o putea îndeplini, iar 
adjectivele flatante din scrisoare nu aveau ecou la persoana care 
o citea. Suntem obişnuiţi să nu primim laude pentru o acţiune 
anodină, ceea ce nu este cazul acţiunilor care costă şi ies din 
comun. Doar persoanele ieşite din comun îndeplinesc sarcini 
extraordinare. Din acest motiv ar fi răspuns conştiincios la cele 
182 de întrebări persoanele care fuseseră flatate. 


Prins în capcana ego-ului 


Măgulirea constituie de asemenea un atu important când vrem 
să facem o bună impresie asupra unui interlocutor şi să ne 
asigurăm că îşi aduce aminte de noi dintre toţi ceilalţi. Astfel, 
Arup Varna şi colegii săi, de la Universitatea din Chicago, au 
arătat că studenţii care candidează pentru un stagiu sau o 
formare profesională au mai multe şanse să fie ţinuţi minte dacă 
scrisoarea de motivaţie ce le însoţeşte dosarul conţine formule 
măgulitoare precum: „Am avut onoarea de a vă citi lucrările”, 
„Articolele dumneavoastră au fost o importantă sursă de 
inspiraţie”. Manevra poate părea grosolana, dar destinatarii 


acestor scrisori sunt sensibili la argument si retin in general mai 
bine numele persoanei care a folosit aceasta strategie. 

Acestea fiind spuse, suntem toţi receptivi la flatari? Se pare 
că persoanele care au o părere bună despre ele însele sunt 
deosebit de receptive la complimente şi, prin urmare, mai 
vulnerabile la flatári. Asta au demonstrat psihologii Andrew 
Colman şi Kevin Olver, de la Universitatea din Leicester, Marea 
Britanie. În experimentul lor, nişte studenţi erau conduşi într-o 
sală unde erau chestionati de un experimentator despre mai 
multe subiecte (prieteni, muncă, studii etc.). Participanţii erau 
preveniti că vor fi observați printr-o oglindă unidirectionala si că 
persoanele care îi urmăresc le vor comenta mai apoi prestaţia. 
După caz, evaluările au fost măgulitoare („Este genul de 
persoană cu care mi-ar plăcea să stau de vorbă”, „Va reuşi mai 
târziu...”) sau neutre („A făcut ce i s-a cerut”, „Nu ar trebui să 
întâmpine cine ştie ce dificultăţi mai târziu.”). 

Psihologii au arătat că reacţiile studenţilor la aceste 
comentarii au fost contrastante. Unii erau indiferenți la părerea 
măgulitoare sau neutră a evaluatorilor, alţii erau sensibili la ea şi 
erau mulţumiţi de persoanele care emiseseră o evaluare 
măgulitoare despre ei. Pentru a afla mai multe, psihologii au 
măsurat stima de sine a participanţilor cu ajutorul unor 
chestionare (persoanele cu o înaltă stimă de sine se recunosc în 
afirmaţii de genul: „Ceea ce fac, fac bine” sau „Cei din jurul meu 
mă apreciază”, în vreme ce persoanele cu o stimă de sine mai 
scăzută se recunosc în fraze de tipul: „Cred că mulţi din jurul 
meu n-au o părere prea bună despre mine”, „Mi se întâmplă 
adesea să nu mă simt în largul meu alături de altii."). Au 
constatat că persoanele cu o stimă de sine ridicată i-au judecat 
pozitiv pe observatorii care şi-au exprimat faţă de ele o opinie 
măgulitoare. În cazul studenţilor care aveau o stimă de sine mai 
scăzută, s-a observat efectul invers: o evaluare măgulitoare a 
dus la o apreciere mai defavorabilă a examinatorului decât o 


evaluare neutra. 


Magulirea si stima de sine 


Potrivit psihologilor, indivizii ce au o inalta stima de sine sunt in 
mod firesc in cautarea unei opinii care sa le confirme asta. 
Oricine îi flatează este perceput favorabil. Dimpotrivă, cei care 
au o stimă de sine scăzută consideră că o persoană ce ii flatează 
nu are o percepţie corectă despre ei, ba chiar că încearcă să-i 
înşele. Aceşti participanţi la experiment declară adesea: „Nu a 
înţeles cine sunt cu adevărat” sau „Spune asta ca să-mi facă 
plăcere, dar nu vede realitatea”. 

Astfel, în dozarea încercărilor de a măguli ar trebui să ţinem 
cont de aceste diferenţe interindividuale. O persoană ce are o 
părere nefavorabilă despre ea însăşi nu poate fi flatată în mod 
exagerat. Chiar şi în timpul unei şedinţe de psihoterapie, un 
terapeut ce încearcă să-i restabilească încrederea unui individ 
care are o stimă de sine prea scăzută ar trebui să fie atent să nu 
exagereze, riscând altfel să pară nerealist şi manipulator. 
Persoanele a căror stimă de sine este exacerbată (liderii, patronii 
sau vedetele, între alţii) apreciază, în schimb, să fie flatate. Chiar 
şi complimentele cele mai grosolane pot fi bine primite! Nimeni 
nu este mai sensibil la măgulire decât cel care se măguleşte 
singur... 


* Jean de La Fontaine, Fabule, în traducerea lui D. Anghel si St.O. 
losif, Editura Litera, Bucuresti, 2003 (n.tr.). 


Capitolul 5 
Umorul si puterea de seductie 


Potrivit psihologilor, ca s-o seducă, el trebuie s-o facă să râdă. Ca să-i 
placă, ea trebuie să râdă la glumele lui, dar nu care cumva să fie ea însăşi 
amuzantă! 


O femeie care râde este pe jumătate cucerită, spune 
proverbul... Ideea că un bărbat nu trebuie decât să facă o 
femeie să râdă ca s-o cucerească este aproape la fel de 
veche ca înseşi legăturile amoroase. Prejudecată sau 
reflectare fidelă a realităţii? De câţiva ani, cercetarea 
ştiinţifică în domeniul rasului şi al umorului tinde să le dea 
apă la moară seducătorilor cu umor... Dar, atenţie, rolurile 
par a fi definite într-un mod foarte sexist între cei doi 
protagonişti ai jocului seducţiei şi al dragostei: bărbaţilor le 
revine rolul să creeze umorul, iar femeilor să râdă. 

De câţiva ani, mai multe lucrări de psihologie 
experimentală susţin că femeile apreciază umorul şi îi cad 
foarte adesea victimă. Astfel, Eric Bressler, de la 
Universitatea de Stat Westfield, Massachussetts, şi Sigal 
Balshine, de la Universitatea McMaster, Hamilton, Canada, 
au arătat că femeile le atribuie bărbaţilor spirituali multe 
calităţi. Aceşti cercetători le-au arătat unor studente 
fotografii infatisand nişte bărbaţi, însoţite de texte în care ei 
se descriau, texte formulate cu umor sau neutre. Studentele 
trebuiau să evalueze persoanele în ceea ce priveşte 
inteligenţa, sociabilitatea şi, de asemenea, înclinația către o 
legătură amoroasă. Ce au constatat? Că un bărbat dintr-o 
fotografie care se descrie într-un stil amuzant este 


considerat de femei mai inteligent, mai sociabil si mai 
atrăgător dacă este luată în calcul o relaţie amoroasă cu el. 

Umorul bărbatului are alte consecințe. Psihologa 
americană Lee-Ann Renninger, de la Institutul de Etologie 
Urbană din Viena, a observat comportamentul unor bărbaţi 
ce reuşiseră să stabilească un contact pozitiv cu o femeie 
într-un bar. Ea a remarcat că aceia a căror încercare fusese 
încununată de succes se aflau frecvent în centrul unui grup 
de bărbaţi: ei deţineau capacitatea evidentă de a suscita 
interesul prietenilor şi de a-i face să râdă. Pentru L.-A. 
Renninger, simţul umorului ar fi, printre altele, o trăsătură 
care îl face mai atrăgător pe bărbat; femeia ar emite 
semnale pozitive înspre bărbat, semnale pe care acesta le-ar 
descrifra şi care i-ar induce în schimb un comportament de 
apropiere. 

Cercetările pe care tocmai le-am prezentat arată efectele 
pozitive ale umorului în cadrul interacțiunilor noastre sociale 
amoroase, dar cu avertizarea că umorul poate să aibă 
câteodată un efect de bumerang. 


Umorul sexist 


E. Bressler arată într-adevăr că trebuie să se distingă între 
emiterea de umor şi receptivitatea la acesta şi că rolurile 
sunt bine distribuite în acest domeniu. E. Bressler a 
descoperit că femeile se aşteaptă ca bărbaţii să aibă simţul 
umorului, dar că bărbaţii nu sunt deloc atraşi de femeile care 
au umor. Aceste rezultate sunt confirmate de studii făcute în 
cazul unor cupluri căsătorite. Psihologul Avner Ziv, de la 
Universitatea din Tel Aviv, a constatat că bărbaţii declară că 


practică umorul mai mult decât sotiile lor în interiorul 
cuplurilor; atunci când ele sunt chestionate cu privire la 
acest aspect, confirmă într-adevăr că bărbatul este cel mai 
mare producător de umor, în vreme ce ele sunt mai degrabă 
receptorul. Karl Grammer, de la Institutul de Etologie Urbana 
din Viena, confirmă că atunci când o femeie râde înseamnă 
că este sedusă, dar şi că zâmbetul ei îi sporeşte deopotrivă 
puterea de seducţie! 

Un alt psiholog, Monica Moore, de la Universitatea 
Webster, a efectuat un studiu în baruri pentru celibatari... Ea 
a reperat femeile care erau abordate mai des decât celelalte 
şi le-a observat cu atenţie comportamentul. A constatat că 
femeile care zâmbesc şi râd într-un grup de femei sunt 
predispuse într-o măsură mai mare să fie abordate de un 
bărbat decât cele care manifestă mai puţin acest 
comportament. 

În schimb, femeile par să aibă mai puţin succes atunci 
când practică la rândul lor umorul. Aceasta se vede chiar şi 
în comportamentele cele mai inofensive. Astfel, într-un 
studiu realizat pe 1.600 de automobilişti, le ceream unui 
autostopist şi unei autostopiste să ţină în mâini o pancartă 
pe care era scris numele unui loc. După caz, fusese adăugat 
sau nu un emoji zâmbitor. Rezultatele au arătat că, în vreme 
ce bărbaţii au beneficiat de pe urma reprezentării umoristice 
(s-au oprit mai mulţi automobilişti), pentru autostopiste 
numărul de automobilişti care se opreau (în majoritate 
bărbaţi) a scăzut la jumătate. Şi mai multe studii au 
confirmat că bărbaţii nu apreciază neapărat atunci când 
femeile arată că au umor. 

În plus, umorul este de asemenea un factor de menţinere 
pe termen lung a unei relaţii. Bernard Murstein, de la 
Colegiul Connecticut din New London, Statele Unite, le-a 


cerut unor studenţi care trăiau în cuplu de putin timp să 
evalueze nişte poveşti amuzante cu scopul de a le verifica 
nivelul umorului. El a estimat în plus frecvenţa de utilizare a 
umorului în interacţiunile lor şi cât simţ al umorului aveau. 
Rezultatele au arătat că bărbaţii cu mult umor care trăiesc 
cu femei care ştiu să-l aprecieze au manifestat mai puternic 
intenţia de a se căsători. Odată stabilită relaţia, umorul 
funcţionează şi ca un indicator al calităţii relaţiei conjugale. 
În acest sens, John Rust şi Jeffrey Goldstein, de la 
Departamentul de Psihologie al Universităţii din Londra, au 
comparat bărbaţi şi femei prezentând dificultăţi sexuale şi 
conjugale cu grupuri formate din persoane cu probleme 
psihologice mai generale care nu implicau relaţiile conjugale 
sau sexuale. Rezultatele arată că, în primul grup, nivelul de 
apreciere a umorului partenerului este mai scăzut decât în al 
doilea. În plus, în toate grupurile, satisfacția conjugalá si 
aprecierea umorului sunt strâns legate. 


Simţul (ascuns) al umorului 


De ce are umorul atâta importanţă în relaţiile amoroase? 
Specialiştii în acest domeniu avansează diferite teorii, în 
funcţie de natura relaţiei dintre un bărbat şi o femeie şi mai 
ales a funcţiilor diferite pentru unii şi pentru ceilalţi. Pentru 
evolutionisti, umorul ar ascunde aptitudini cognitive precum 
inteligenţa si creativitatea. Trebuie constatat că toate 
studiile arată că inteligenţa şi creativitatea sunt calităţile pe 
care o femeie le caută la un bărbat, căci, în societăţile 
noastre, li se atribuie mai adesea responsabilităţi şi putere 
indivizilor inteligenţi şi creativi. În consecinţă, statutul lor 


social şi resursele lor materiale sunt superioare din punct de 
vedere statistic, un element important pentru a garanta 
educaţia copiilor... Or, dacă bărbaţii caută adesea la femei 
calităţi fizice, femeile sunt sensibile la cât câştigă bărbatul şi 
la statutul lui social. Umorul ar traduce astfel de aptitudini, 
ceea ce ar explica sensibilitatea femeilor la această 
trăsătură. 

Cât despre bărbat, el ar căuta receptivitate la umor, 
văzând în ea o reflexie a spiritului său, a forţei de dominație 
si a valorizării propriei persoane. Aceasta ar putea să explice 
şi de ce bărbaţilor le plac mai puţin femeile care au umor: 
raportul de dominație ar fi inversat, ceea ce bărbatului îi 
displace. Umorul ar fi la fel de mult o chestiune de putere şi 
de dominație ca şi de seducţie. 


Capitolul 6 


Cum îl facem pe celălalt să aibă o părere 
mai 
bună despre noi 


A şti să ne referim la surse de încredere, a ne observa interlocutorul ca săi 
semănăm mai bine, a ne modula debitul vorbirii: psihologii au identificat 
câteva metode-cheie pentru a ne creşte puterea de convingere. 


Cine ce spune, cum, cui şi în ce scop? Acest model de 
comunicare atribuit politologului şi psihiatrului american Harold 
Lasswell este unul dintre primele care au pus bazele pentru 
regulile unei metode de convingere ce merge dincolo de simplul 
studiu al interacțiunii dintre emițătorul unui mesaj şi receptorul 
acestuia. Acest model a fost criticat în măsura în care nu ţinea 
suficient cont de caracteristicile receptorului (mai ales de 
caracteristicile lui psihologice ori sociale) şi de legătura sa cu 
emițătorul mesajului, precum şi de caracteristicile contextului în 
care era transmis. Totuşi, acest cadru de gândire i-a determinat 
pe cercetători să iniţieze lucrări despre fiecare dintre aceste 
caracteristici. Ştim astăzi că schimbarea părerii, a atitudinii sau a 
comportamentului unui individ poate fi afectată de fiecare dintre 
elementele citate: de caracteristicile fizice, mentale ori sociale 
ale celui care se exprimă, de tipul de mijloc de comunicare 


folosit si de interlocutorul insusi. 


Cu toate acestea, analiza arata ca parghia principala se afla in 
mainile celui care incearca sa transmita un mesaj. 

Este important, pentru a ne îmbunătăţi şansele de a-l ralia pe 
un interlocutor la cauza si ideile noastre, sa fim perceputi intr-o 
prima etapa drept o sursa de informatie de incredere. Este in joc 
credibilitatea noastra, iar ea joaca un rol care poate fi 
determinant. Experimentele cele mai celebre in acest domeniu 
au fost cele ale psihologului american Carl Hovland (1912-1961), 
de la Universitatea Yale. În unul dintre experimentele sale, 
Hovland prezenta aceeaşi informatie la două grupuri, dar 
mesajul era emis pentru unul din grupuri de o sursa considerata 
credibila (un expert din domeniu), sursa pentru celalalt grup fiind 
a priori putin credibila. 


Cum sa ne cultivam credibilitatea 


O aceeaşi argumentatie în privinţa posibilităţii tehnice de a 
construi un submarin nuclear era atribuită, de exemplu, fie lui 
Robert Oppenheimer, părintele bombei atomice, fie unui ziarist 
de la Pravda, organul oficial al Partidului Comunist al Uniunii 
Sovietice (experimentul a fost realizat în 1950, în contextul 
Războiului Rece). Participanţii la experiment emiteau o părere în 
privinţa acestei posibilităţi de construcţie înainte sau după 
lectura articolului. Rezultatele au arătat că, atunci când 
informaţia era atribuită unei surse puţin credibile, nu se observa 
vreo schimbare a părerii. Câteodată chiar opinia iniţială a 
persoanei respective era întărită atunci când era contrară 


argumentelor propuse în articol. Totuşi, se observau schimbări 
importante de opinie ce se înscriau în sensul argumentelor 
dezvoltate în articol atunci când sursa era considerată credibilă. 
După cum se poate observa, indiferent de mesajul propriu- zis, 
informaţia despre cel care îl transmite exercită un impact asupra 
modului în care evaluam pertinenta acestui mesaj. 

Concret, un individ care se pregăteşte să dezvolte o 
argumentatie pentru a-l convinge pe un interlocutor are interesul 
să- şi „pregătească terenul”, fie cerând să fie prezentat ca 
expert pe baza câtorva titluri sau publicaţii dacă se adresează 
publicului pe un canal mediatic, fie strecurând abil informaţia că 
face parte dintr-un grup de reflecţie cu privire la subiectul în 
cauză, dacă este vorba despre o simplă conversaţie fără sens în 
timpul unei petreceri. În caz contrar, un mijloc foarte eficient 
este să invoce surse recunoscute, fie pentru că le-ar fi 
frecventat, fie pentru că informaţia difuzată ar veni din partea 
lor. 

Acest aspect al persuasiunii se numeşte efect de sursă. El are 
totuşi limite; influenţa sa mai ales este de scurtă durată. S-a 
arătat, într-adevăr, că după câteva săptămâni subiecţii 
experimentului exprimă din nou aceleaşi păreri în privinţa 
mesajului. S-ar produce astfel un efect de atenuare: cu timpul, 
subiectul uită argumentele la care aderase iniţial, astfel încât 
credibilitatea asociată sursei se şterge, lăsând locul 
argumentatiei conţinute în mesaj. Vedem cum părerile celor 
două grupuri de participanţi la experiment încep să se 
suprapună. Pentru a le separa, este îndeajuns să li se 
amintească numele sursei (Oppenheimer sau Pravda) şi 
diferenţele de opinie dintre cele două grupuri reapar, de îndată. 

În fond, în ce condiţii suntem pregătiţi să ne abandonăm 
convingerile sau părerile ca să le adoptăm pe ale altcuiva? O 
serie de cercetări par să indice - iar asta până la urmă nu este 
deloc surprinzător - că suntem mai înclinați s-o facem atunci 


cand acest altcineva ne seamana. Este destul de logic: daca 
cineva care ne seamana din toate punctele de vedere isi exprima 
O parere, este mai dificil sa i-o respingem, caci ne este, fireste, 
greu să-l respingem pe cel ce o exprimă... 


Să-l studiem pe celălalt ca să-i semănăm 


Astfel, psihologa americană Joanne Cantor şi colegii ei de la 
Universitatea din Wisconsin-Madison au realizat începând cu anul 
1975 experimente în care unor tinere li se cerea să citească un 
mesaj în favoarea utilizării contraceptiei. După caz, argumentatia 
era dezvoltată fie de o tânără de 20 de ani, deci de aceeaşi 
vârstă ca şi studentele (situaţie de asemănare), fie de o femeie 
în vârstă de 39 de ani (condiţie de asemănare redusă). După ce 
erau expuse la mesaj, studentelor li se cerea să evalueze în ce 
măsură erau în favoarea contraceptiei. Rezultatele au arătat că 
persoanele respective au fost mai receptive la argumentatia 
emisa de sursa asemanatoare decat atunci cand aceeasi 
argumentatie era oferită de o sursă cu o asemănare mai redusă. 
Ca să activăm senzaţia de asemănare, îl putem face pe 
interlocutor să creadă că suntem puţin ca el, mai ales atunci 
când interlocutorul cere sfaturi. 


Timothy Brock, de la Universitatea din Ohio, a facut un 
experiment interesant într-un magazin de bricolaj, pe vremea 
când era consultant de vânzări la raionul de vopsele. El le oferea 
două tipuri de răspunsuri clienţilor care veneau să-i ceară sfatul. 
În condiţia de asemănare, declara că nu prea se pricepe la 
vopsit, dar că, în cadrul unor lucrări aproape identice cu cele ale 
clientului, cumpărase o marcă pe care în acel moment o 
prezenta. În altă condiţie, îi spunea clientului că se pricepe foarte 
bine la vopsit şi că a cumpărat această marcă de mai multe ori. 
În condiţia de asemănare, 64% dintre clienţi au cumpărat marca 
prezentată de vânzător, faţă de 39% în cealaltă condiţie. 

Un alt mod de a fi convingători inducând senzaţia de 
asemănare este prin imitarea comportamentului verbal şi 


nonverbal al persoanelor cu care interactionam. Astfel, daca am 
observat ca interlocutorul nostru isi scarpina obrazul in timp ce 
vorbeşte sau ca repetă adesea deci sau aaa, am avea tot 
interesul sa facem la fel, caci puterea noastra de convingere va 
creste. 

Williams Maddux si colegii sai de la Institutul European de 
Administrare a Afacerilor (INSEAD), din Fontainebleau, le-au 
cerut unor studenti de la sectia de studii comerciale sa simuleze 
o situatie de negociere intre un vanzator si un cumparator 
extrem de complicata din cauza faptului ca pozitiile celor doi 
parteneri erau initial foarte diferite. Li se lasa un anumit timp de 
negociere si apoi se masura daca se ajungea la o intelegere 
finala (incheierea unei vanzari la un pret admis prin consens) sau 
nu. Au fost evaluate mai multe conditii: gradul de imitare, debitul 
vorbirii, expresiile faciale. 

Pentru a studia importanţa imitării, studenţilor li se cerea să- 
şi imite interlocutorul. În funcţie de condiţiile experimentale, 
persoana care îl imita pe celălalt era fie cumpărătorul, fie 
vânzătorul. Se realiza în plus un experiment de control, în cadrul 
căruia nici unul din cei doi participanţi nu avea voie să-l imite pe 
celălalt. Era evaluat de asemenea nivelul de încredere atribuită 
vânzătorului. Rezultatele au arătat că la încheierea timpului de 
negociere acordat de experimentator perechile în care unul din 
protagonişti îl imita pe celălalt au ajuns la un acord în 67% dintre 
cazuri, faţă de 12,5% în absenţa imitării. Mai mult, gradul de 
încredere acordată vânzătorului a fost mai ridicat în condiţia 
imitării decât în cea fără imitare. 

Puterea imitárii este atât de mare, încât chiar si în 
interacţiune cu un interlocutor virtual (un personaj animat pe 
monitorul calculatorului) putem fi influenţaţi de acest 
comportament. Jeremy Bailenson si Nick Yee, de la Universitatea 
Stanford, i-au cerut unui agent virtual sá le transmitá un mesaj 
convingător unor spectatori aflaţi în fata monitorului. După caz, 


fie personajul de pe ecran era animat de miscarile altei persoane 
inregistrate in prealabil, fie reproducea, cu cateva secunde de 
întârziere, mişcările spectatorului. Pentru a face aceasta, o 
cameră de filmat plasată pe capul subiectului permitea 
înregistrarea mişcărilor sale. După emiterea mesajului, agentul 
virtual dispărea de pe ecran, iar persoana respectivă trebuia să-l 
evalueze, de fapt, să evalueze cât de convingător a fost mesajul. 
Rezultatele au arătat că agentul virtual ce reproducea mişcările 
spectatorului a fost judecat mai favorabil decât cel ce 
reproducea mişcările altei persoane şi că spectatorii au aderat 
mai masiv la mesajul lui. 

După cum se poate observa, simplul fapt de a ne imita 
interlocutorul ne face mai convingători şi mai influenţi. Potrivit 
psihologilor, explicaţia ar rezida în faptul că imitarea activează 
imaginea cea mai favorabilă pe care o avem despre cineva - 
imaginea de sine, de vreme ce, imitându-ne, celălalt nu mai este 
decât reflexia noastră. Odată produsă această activare, se pare 
că acceptăm mai favorabil ceea ce ne cere interlocutorul nostru: 
dacă există cineva căruia să nu-i putem refuza nimic, suntem 
chiar noi înşine. 

În vreme ce impresia de expertiză şi cea de asemănare ale 
interlocutorului sunt factori de influenţă pe care un bun 
comunicator trebuie să-i folosească, mai sunt şi alţi factori care 
exercită o influenţă deloc neglijabilă asupra persuasiunii. Astfel, 
a vorbi mai repede pare să constituie un avantaj. Norman Miller 
şi colegii săi de la Universitatea din California le-au cerut unor 
locuitori ai oraşului Los Angeles să asculte nişte mesaje 
înregistrate de prevenire - de exemplu, în ce priveşte efectele 
negative ale consumului excesiv de cofeină. După caz, discursul 
ţinut de comunicatori avea un debit de 190 sau de 110 cuvinte 
pe minut. Comunicatorii au fost percepuți drept mai inteligenţi, 
mai obiectivi si mai stăpâni pe subiect atunci când debitul era 
rapid. Alte lucrări au confirmat aceste rezultate si au arătat că 


reclamele TV sau cele de la radio sunt considerate mai 
pertinente si mai sincere atunci cand viteza mesajelor este 
accelerata. 


Sa vorbim repede ca sa convingem 


David Myers, de la Colegiul Hope, din Michigan, raporteaza ca 
remarcabilul John Fitzgerald Kennedy vorbea cu un debit rapid, 
apropiindu-se cateodata de 300 de cuvinte pe minut. Trebuie sa 
vorbim într-un ritm rapid şi să adoptăm în acelaşi timp postura şi 
comportamentele nonverbale care se potrivesc. Dar Judee 
Burgoon, profesor de comunicare la Universitatea din Arizona, a 
aratat ca anumite comportamente nonverbale accentueaza 
caracterul de credibilitate perceputa a emitatorului, ceea ce 
facilitează comunicarea. Astfel, cand trantim o argumentatie 
privindu-ne interlocutorul în ochi şi punctându-ne în acelaşi timp 
discursul prin gesturi repetate cu degetul (gest pe care îl făcea 
adesea Adolf Hitler, aşa cum se constată din înregistrările filmate 
ale discursurilor lui), ne creşte credibilitatea, iar interlocutorul 
nostru îşi schimbă mai uşor părerea. 

Richard Petty, de la Universitatea din Ohio, a proiectat nişte 
reclame video în care un vânzător, aşezat pe un scaun, lăuda 
calităţile unui produs (în acest caz, un stilou). Într-o condiţie, 
vânzătorul acesta zâmbea din când în când, fără să se uite direct 
în obiectiv, ci pe deasupra, şi se mişca pe scaun. În altă condiţie, 
vânzătorul stătea drept fără să se mişte pe scaun, se uita în 
obiectiv de-a lungul întregii secvenţe şi afişa în permanenţă un 
zâmbet. În această din urmă condiţie, observatorii scenei au 
făcut vânzătorului şi argumentatiei o evaluare mai favorabilă si 
s-a remarcat că nivelul intenţiei de a cumpăra era mai mare. 


Influenta expresiilor faciale ale comunicatorilor pare sa 
mearga foarte departe, avand in vedere rezultatele studiului pe 
care Brian Mullen si colegii sai de la Universitatea Syracuse, din 
Statele Unite, lau realizat pentru a analiza impactul pe care l-au 
avut anumiţi prezentatori de telejurnale în timpul alegerilor 
prezidenţiale ce au avut loc în SUA în 1984, câştigate de Ronald 
Reagan. S-au făcut comparații între cele mai mari trei posturi 
americane de ştiri (ABC, NBC şi CBS). Aceşti cercetători au 
observat că unul dintre prezentatori (cel al postului ABC) zâmbea 
mai des atunci când vorbea despre candidatul Ronald Reagan 
decât despre adversarul lui, Walter Mondale. După alegeri, s-a 
desfăşurat în ţară un amplu studiu telefonic; acesta a arătat că 
telespectatorii care urmáriserá postul ABC votaseră într-o 
proporţie mai mare pentru Ronald Reagan decât cei ai celorlalte 
două canale. Pentru cercetători, zâmbetul prezentatorului ar fi 
făcut ca, prin efectul unei simple asocieri contextuale, candidatul 
despre care vorbea în momentul când zâmbea să fie perceput 
într-o lumină mai bună. Această percepţie pozitivă odată 
activată, ar fi influenţat apoi comportamentul de vot al 
telespectatorilor în favoarea lui Ronald Reagan. 

După cum tocmai am observat, indiferent de mesajul pe care 
îl emite, cel care comunică poate face să varieze părerile şi 
comportamentele publicului său. Este de înţeles că comunicarea 
este astăzi o profesie şi că a deveni tribun se învaţă, din moment 
ce numeroase tehnici de influențare pot să crească puterea de 
convingere a comunicatorului. Dacă avem şi pasiunea de a 
convinge, vom avea parte de numeroase succese! 

Capitolul 7 


Cum ne manipulează muzica 


Fie că ascultăm rap agresiv, muzică uşoară romantică sau muzică folk 
pacifistă, consecinţele asupra comportamentului nostru sunt diferite. Chiar 


si in sala de asteptare de la dentist. 


Daca vrei sa controlezi poporul, incepe prin 
a-i controla muzica. 
Platon 

„la interesează-te care-i treaba cu pansamentele si cu 
cărucioarele de copii, c-o să-ţi fac un copil şi-o să-ţi sparg nasul 
cu capu'.” Aceste cuvinte - şi altele asemănătoare - i-au adus în 
2013 o amendă de 1.000 de euro rapperului francez Orelsan, 
pentru insultă şi provocare la violenţă împotriva femeilor. Doi ani 
şi jumătate mai târziu, era achitat. Dar polemica subzistă: textele 
acestea îi fac pe unii bărbaţi să fie violenti şi misogini? 

Nu este un caz izolat: ne amintim că, după atentatele de la 
Charlie Hebdo, rapperului Nekfeu i s-au reproşat cu indignare 
versurile unuia dintre cântecele sale în care cerea „un autodafe 
pentru câinii de la Charlie Hebdo”'. Cu o săptămână înainte de 
atentate, un alt rapper, Medine, postase pe internet un videoclip 
în care cerea să fie ,crucificati secularistii". Prin urmare, ar 
trebui să se determine, după cum a spus ministrul francez de 
Interne în faţa Senatului în februarie 2013, dacă astfel de incitări 
sunt de natură să favorizeze trecerea la un act violent. 

În fapt, întrebarea privind influenţa muzicii asupra 
comportamentelor au pus-o de mult experimentele psihologice. 
Iniţial, ele se focalizau pe melodii. Dar încet-încet versurile au 
început să atragă atenţia oamenilor de ştiinţă. Domeniul este 
vast, căci într-un cântec poate fi abordată orice temă: fericirea, 
singurătatea, războiul, rasismul, economia, munca, prietenia etc. 
De altfel, cercetările au confirmat că textele cântecelor reflectă 
deseori preocupările societăţilor, politicilor şi indivizilor, ale unei 
anumite culturi la un moment dat. 


O influenta inconstienta 


Problema muzicii care incita la violenta a fost ridicata de doi 
psihologi, John Mast si Franck McAndrew, de la Colegiul Knox din 
Illinois, care au realizat in 2011 un experiment pe cat de simplu, 
pe atât de ingenios. Nişte studenţi, împărţiţi in două grupuri, 
ascultau cântece heavy metal. Cei din primul grup ascultau un 
cântec în care se promova violenţa, celălalt nu (un alt treilea 
grup-martor rămânea aşezat liniştit, fără să asculte muzică). 
Fiind vorba despre acelaşi stil muzical, era măsurat aşadar 
efectul selectiv al versurilor. lar asta, printr-un test clasic de 
măsurare (a agresivitatii în psihologia experimentală: 
participanţilor li se dădea o sticlă de sos picant din care puteau 
să toarne cât doreau într-un pahar cu apă pe care alţi 
participanţi trebuiau în mod obligatoriu să-l bea, volumul de 
condiment vărsat în apă servind ca măsură a agresivitatii 
studenţilor... Şi foarte repede s-a dovedit că tinerii care au 
ascultat muzică cu versuri violente au pus mult mai mult sos 
picant decât cei care au ascultat heavy metal fără versuri 
violente sau cei care stătuseră în linişte. Demn de remarcat este 
faptul că nu a existat nici o diferenţă între ultimele două grupuri, 
ceea ce scoate din discuţie muzica în sine şi incriminează 
versurile. 


Alcool, sex şi violenţă 


Nu este singurul studiu de acest gen care a pus în evidenţă astfel 
de efecte. Echipa lui Christy Barongan şi Gordon Nagayama Hall, 
de la Universitatea de Stat Kent, Ohio, a observat efecte extrem 


de îngrijorătoare asupra violenţei împotriva femeilor. În 
experimentele lor, aceşti psihologi i-au expus pe nişte tineri unei 
muzici rap conţinând sau nu expresii jignitoare la adresa 
femeilor, tratate drept obiecte sexuale. Participanţii trebuiau 
apoi să vizioneze trei filme de două minute în care o femeie 
discuta cu un bărbat, o femeie era violată de un grup de bărbaţi, 
respectiv o femeie pe jumătate goală era agresată şi insultată de 
un bărbat sub privirea altora. Când erau întrebaţi apoi pe care 
dintre aceste filme plănuiau să i-l arate unei tinere pentru a 
discuta cu ea despre el, 30% dintre subiecţii care ascultaseră rap 
misogin alegeau filmul ce reprezenta agresarea şi umilirea 
publică a femeii pe jumătate goale, faţă de 7% dintre tinerii care 
ascultaseră rap fără versuri agresive. Nimeni nu alegea filmul cu 
violul. 

Alţi cercetători, precum Denise Herd de la Universitatea 
California, Berkeley, au fost interesaţi de cântecele care împing 
la consumul de alcool. Şi aici, rapul este un gen predilect de 
vreme ce, începând cu anii 2010, 38% dintre cântecele urbane 
(rap şi hip-hop) evocă alcoolul, faţă de 7% dintre cântecele rock 
şi 1% dintre cele pop, fapt verificat de cercetările lui Michael 
Siegel, de la Şcoala de Sănătate Publică a Universităţii Boston. 
Când Herd a măsurat evoluţia acestei tematici pe o perioadă de 
30 de ani în muzica rap, a ajuns la concluzia că proporţia 
cântecelor care vorbesc despre alcool nu a încetat să crească 
liniar între anii 1979 şi 2009, ajungând de la 12% la 63%. 
Abundenta termenilor care se referă la alcool progresează în 
acelaşi fel. 

Care sunt efectele asupra consumului nostru de alcool? Un alt 
psiholog, Rutger Engels, de la Universitatea Radboud, Olanda, le- 
a cerut unor responsabili de baruri să difuzeze, două ore pe zi, 
cântece moderne cu versuri explicite despre alcool. După mai 
multe săptămâni de observaţie, cercetătorii au văzut cum cifra 
de afaceri a acestor localuri creşte. 


Se manifesta un dublu efect: pe de o parte, clientul ar avea 
mai mult chef să bea, însă ar petrece de asemenea mai mult 
timp la bar, ceea ce favorizează consumul. Îi datorăm lui Céline 
Jacob, de la Universitatea Bretagne-Sud, observaţii interesante 
realizate in cafenele: alegand sa observe localuri in care clientii 
au obiceiul sa stea scurt timp (intre 15 si 20 de minute), a notat 
că difuzarea unor cântece „de pahar” îi reţine mai mult. Nu este 
doar simplul efect al muzicii (şmecheria nu funcţionează cu 
melodii pop fără referinţă la alcool, nici cu melodii folosite cu titlu 
de control, precum muzica din desene animate), ci în mod sigur 


al registrului verbal folosit. 


Dar si... dragostea ca slagar 


Problema cântecelor ce se repetă în buclă pe iPod-urile si 
telefoanele noastre inteligente sau la posturile de radio vine din 
faptul că rămânem cufundati în universul foarte emotional si 
plăcut al muzicii, astfel încât versurile ne par câteodată împinse 
în planul al doilea. Le ascultăm relaxaţi, fără să fim atenţi la 
efectele lor inconştiente. 

Un reflex salutar: să dăm explicit atenţie versurilor şi să le 
descoperim valența emoţională. Căci, în vreme ce termenii aflaţi 
în legătură cu agresivitatea sau cu alcoolul au efecte negative, 
cei evocând dragostea sau convivialitatea acţionează în sensul 
opus. Exemplul cel mai emblematic este legendarul „Je l'aime a 
mourir” al lui Francis Cabrel, care merge întotdeauna drept la 
inima femeilor. Cum să te comporti violent după ce l-ai ascultat? 

De fapt, acest lucru devine foarte dificil. În unul dintre 
experimentele Laboratorului de Ergonomie şi Stiinta a 
Comportamentului din Vannes, le-am pus unor femei să asculte 
„Je l'aime a mourir” înaintea unei etape de testare în care li se 
cerea să guste nişte prăjituri şi să le evalueze calitatea în 
prezenţa unui tânăr. Acest tânăr primise instrucţiuni: după faza 
degustării, trebuia să-i ceară partenerei numărul de telefon 
personal ca s-o contacteze ulterior. 

Voiam să ştim dacă „Je l'aime â mourir”, comparat cu alt 
cântec fără legătură explicită cu dragostea (,L'heure du the", al 
lui Vincent Delerm), putea să crească probabilitatea ca femeile 
să-i dea tânărului numărul lor de telefon. 

Am numărat aşadar câte femei acceptau să-i dea numărul, şi 
într-un caz, şi în celălalt. A apărut o diferenţă foarte netă: mult 
mai numeroase erau cele care acceptau după ce fuseseră 
expuse la „Je l'aime â mourir”, difuzat discret ca muzică de 
fundal în sala de aşteptare. 


Acelaşi efect si la bărbaţi: în alt experiment, am difuzat într-o 
florărie cântece de dragoste şi am constatat că domnii cheltuiau 
mai mult decât în prezenţa unei muzici pop care nu exprima 
dragostea sau în absenţa muzicii. Ei fie cumpărau buchete mai 
mari, fie alegeau flori mai scumpe, cheltuind mai mult pentru a 
exprima o dragoste mai „puternică”. Ancheta noastră a stabilit 
că aceştia cumpărau flori pentru a i le oferi unei femei care conta 
pentru ei, în timp ce femeile alegeau un buchet pentru o 
prietenă sau un membru al familiei, cu ocazia unei petreceri, de 
exemplu. 

În general, dragostea vinde bine - flori, dar şi discuri. La 
Universitatea de Stat Albany, New York, Dawn Hobbs şi Gordon 
Gallup au comparat prezenţa versurilor legate de strategiile de 
reproducere (dragoste, seducţie, sexualitate, fidelitate etc.) în 
cântecele rhythm & blues, country şi pop cu Topul 10 al celor 
mai bune melodii din 2009; au descoperit că, pe cât textul 
vorbea mai mult despre dragoste, pe atât succesul lui comercial 
era mai mare. 


Muzica îndulceşte moravurile 


În sfârşit, cântecele cu texte paşnice, umaniste sau tolerante au 
un efect profund asupra comportamentelor noastre. Tobias 
Greitemeyer, de la Universitatea din Innsbruck, Austria, a 
dezvoltat un protocol original pentru a arăta cum anumite 
cântece inspiră compasiune şi generozitate. El i-a expus mai întâi 
pe nişte studenţi unor cântece numite prosociale, adică ale căror 
versuri abordau temele întrajutorării, sprijinului social, alinárii 
altuia, cum ar fi „Help”, al formaţiei The Beatles. Le-a cerut apoi 
să completeze nişte cuvinte din care era dată doar prima silabă: 


de exemplu, ba-, care poate da ba-gaj sau baionetă, în funcţie de 
starea de spirit în care se aflau, agresivă sau paşnică. Numărul 
de cuvinte completate într-o versiune „agresivă” a scăzut cu 
mult după ce au ascultat „Help”, în comparaţie cu alt cântec al 
formaţiei The Beatles având un conţinut semantic neutru, 
precum „Octopus's Garden”. 


Muzica şi violenţa împotriva femeilor 


Peter Fischer, de la Universitatea din Munchen, Germania, a expus nişte bărbaţi şi 
femei unei melodii cu texte misogine, apoi le-a cerut să-i dea altei persoane să 
guste un sos mai mult sau mai puţin picant. Rezultatul: doar bărbaţii expuşi la 
textele impregnate de misoginie au pregătit un sos mult mai hot cand acesta urma 
să fie degustat mai degrabă de femei decât de bărbaţi. 


Cântece pentru pace 


Fără să schimbe metoda, Greitemeyer a obţinut rezultate 
similare si cu cuvinte legate de altruism. Astfel, silaba gă- era 
mai adesea completată sub forma dá-rui decât sub forma dă-una 
după ce subiecţii ascultaseră cântece prosociale. De altfel, 
studenţii erau mai empatici şi manifestau mai multă compasiune 
fata de protagoniştii nefericiti ai poveştilor care li se spuneau. 
Greitemeyer a mers şi mai departe, arătând că studenţii lui 
alăturau gestul cuvintelor (sau gândirii). Pentru aceasta, el le 
dădea doi euro ca să răspundă unei anchete privind muzica, un 
simplu pretext pentru a-i expune la cântece neutre sau 
prosociale. În momentul în care le dădea banii, îi informa că are 
loc o strângere de fonduri în beneficiul unei organizaţii caritabile. 
După ce ascultaseră muzicile prosociale, 53% dintre studenţi au 


restituit banii, fata de 31% dintre tinerii care ascultasera 
cantecele neutre. 

Ne amintim de „Imagine”, pledoarie pentru o lume fara tari, 
frontiere sau religii. Astfel de texte au o influenta profunda 
asupra emoţiilor noastre colective. În perioada în care a fost 
compus acest cântec, creatorul său, John Lennon, milita 
împotriva Războiului din Vietnam şi era sub supravegherea CIA. 
Puteau oare cântecele lui să insufle opiniei publice un pacifism 
inoportun în contextul efortului de război? Să ne întoarcem la 
Greitemeyer şi la Anne Schwab, de la Universitatea din 
Innsbruck: ei au arătat că, dacă ascultau cântece care lăudau 
spiritul ospitalier al unei ţări (în cazul acesta, Germania), 
localnicii deveneau mai binevoitori faţă de populaţia imigrantă 
turcă. Într-un joc video în care trebuiau să înfrunte un imigrant, 
ei se arătau mai puţin agresivi. Cât despre cântecul „Ebony and 
Ivory”, al lui Paul McCartney, acesta accentua comportamentele 
de întrajutorare faţă de persoanele având origini etnice diferite... 


Capitolul 8 
Este convingatoare frica? 


Campaniile de prevenire care afiseaza spectrul bolii sau al mortii nu 
reuşesc să schimbe comportamentele dăunătoare. Un strop de 
manipulare, sugerează psihologii, ar face aceste campanii mai eficiente. 


Fumatul ucide (aproape şase milioane de persoane în 
întreaga lume în fiecare an). Această scurtă propoziţie, înscrisă 
pe pachetele de ţigări, este eficientă pentru mine, care nu 
fumez: când o citesc sau văd fotografiile care o însoțesc, mă ia 
cu fiori... Cu atât mai mult cu cât pachetul mediu, cu imaginile 
si textele lui şocante şi mai mari, a fost autorizat pe 20 mai 
2018 şi ar trebui să apară curând în Franţa. 

Problema este că fraza nu prea e eficientă în cazul 
fumătorilor. Să tragem un semnal de alarmă poate fi folositor 
pentru a atrage atenţia, dar nu întotdeauna îndeajuns ca să 
schimbăm modul de a gândi şi comportamentele. Dovada: în 
ciuda difuzării repetate a unor astfel de mesaje, continuăm să 
ne punem viaţa în pericol. Fumăm, ne drogăm, bem prea mult 
alcool, conducem cu viteză prea mare, mâncăm prea gras şi 
prea dulce. Se pare că grămada de imagini şi situaţii care 
îngheaţă sângele în vine din campaniile de prevenire nu 
schimbă nimic din toate astea. De ce? Deoarece se dovedeşte 


frica nu este o buna arma de disuasiune si că rezultatul nu este 
întotdeauna cel aşteptat. 


În anii 1950, Irving Janis şi Seymour Feshbach, de la 
Universitatea Yale, New Haven, au realizat un celebru studiu 
privind rolul fricii în persuasiune, folosind mesaje de prevenire 
în domeniul igienei dentare. Unii dintre participanţi vedeau 
fotografii cu boli ale dinţilor teribile cauzate de o igienă 
precară, acest mesaj inducând o frică intensă; altor subiecti li 
se arătau afecţiuni dentare mai uşoare, care să declanşeze o 
frică mai moderată; ultimii primeau doar informaţii privind 
patologii benigne. Apoi psihologii le explicau cum să se spele 
corect pe dinţi şi să păstreze o bună igienă dentară, iar o 
săptămână mai târziu, evaluau cu ajutorul unui chestionar dacă 
subiecţii le urmaseră sfaturile. 

Rezultatul: doar 8% dintre persoanele din primul grup au 
respectat ceea ce li se spusese, faţă de 22% dintre subiecţii 
celui de-al doilea grup şi 36% dintre cei din al treilea grup. Frica 
pare să aibă efectul invers celui scontat. Un adevărat paradox. 


Cum să-l explicam? 

Poate fiindcă, in contextul unei ,amenintári", dezvoltăm 
,Fezistente" pentru a ne proteja împotriva argumentării. Asta 
au demonstrat Janis şi alt psiholog, Robert Terwilliger, în 1962. 
Ei i-au expus pe nişte fumători fie unor mesaje anxiogene ce 
subliniau riscul fumatului pentru sănătate, fie unor argumente 
mai puţin alarmante. Apoi i-au lăsat să spună ce cred despre 
asta. Psihologii au constatat că 79% dintre persoanele 
confruntate cu un mesaj amenintator au criticat puternic 
formulările antifumat, îndoindu-se chiar de veridicitatea lor 
(faţă de 12% dintre cei expuşi unor argumente nu tocmai 
terifiante). Fumatorii inraiti nu negau faptul că tutunul are ca 
rezultat o respiraţie urât mirositoare sau că reduce capacitatea 
respiratorie (aceasta era ameninţarea minoră), dar negau că 
fumatul cauzează cancer, boli cardiovasculare sau chiar o 
moarte prematură (ameninţarea majoră). 

Consecința unei astfel de reacţii: doar 36% dintre subiecţii 
expuşi unei puternice anxietati au considerat că ar fi preferabil 
să se lase de fumat, faţă de 68% dintre cei mai uşor 
ameninţaţi. Să speriem ca să fim mai percutanti? Nu, căci 
oamenii dezvoltă atunci strategii de protecţie şi ajung să fie şi 
mai puţin convinşi. 

Astfel de metode de preventie prin frică dau naştere la ceea 
ce psihologii numesc „disonanţă cognitivă”. Cum fumatul este 
periculos, fumătorul care nu renunţă la acest obicei trebuie să 
reducă contradictia dintre consecințele fumatului asupra 
sănătăţii şi comportamentul său. Pentru a face aceasta, 
dependentul de nicotină preferă să minimizeze riscurile 
percepute ale tabagismului. A respinge argumentele, a le 
critica, a crede că acestea nu i se aplică... sunt tot atâtea 
metode de a reduce disonanta. 


Frica nu ti schimba pe oameni 


Departe de a fi eficienta pe termen scurt, frica se dovedeste 
deci a fi contraproductiva. Sa fie diferit pe termen lung? Ne 
schimbam comportamentul tot auzind si vazand mesajele de 
prevenire? In 1982, Paul Kohn, de la Universitatea Yourk, 
Downsview, Canada, si colegii sai le-au aratat unor studenti 
niste filme mai mult sau mai putin terifiante despre riscurile 
consumului de alcool la volan. Apoi au evaluat comportamentul 
acestora la volan a doua zi şi şase luni mai târziu. La fel ca în 
experimentele precedente, cu cât subiecţii au văzut mesaje mai 
amenințătoare, cu atât le-au criticat mai mult. Din fericire, după 
şase luni, ei admiteau argumentele... dar nu redusesera 
consumul de alcool înainte de a urca la volan. Nici pe termen 
lung, mesajele alarmante nu au nici un efect. 

De unde întrebarea: trebuie interzise imaginile şi textele 
terifiante din campaniile de preventie? De fapt, totul depinde 
de ţinta şi scopul urmărite. În 1965, Chester Insko şi colegii săi 
de la Universitatea din Hawaii i-au supus pe nişte studenţi care 
fumau regulat, ocazional sau niciodată unor mesaje de 
prevenire a fumatului conţinând poze mai mult sau mai puţin 
şocante. Apoi au evaluat felul în care tinerii percepeau riscul de 
a face infarct şi de a deveni fumători inraiti. 

Rezultatele au arătat că spaima propagată de aceste 
imagini era eficientă doar în cazul nefumătorilor (şi avea 
întotdeauna efectul invers la fumători). Altfel spus, folosirea 
mesajelor şocante ar fi un mijloc bun de a împiedica pe cineva 
să se apuce de fumat. Cum se poate explica această diferenţă? 
Fumătorii găsesc explicaţii pentru refuzul de a se lăsa de fumat 
(spunem că „raţionalizează”): declară că riscurile sunt 
exagerate şi că nu îi privesc, căci până la urmă nu fumează 
chiar atât de mult, fac sport şi limitează astfel efectele negative 


ale fumatului... Adesea, ei vehiculeaza chiar argumentul cu 
care se raspunde intotdeauna: cunosc pe cineva care fumeaza 
de 50 de ani si care este perfect sănătos. În ceea ce îi priveşte, 
nefumătorii văd mesaje şi fotografii corelate cu ceea ce ei deja 
cred despre fumat, ceea ce le confirmă temerile, chiar le 
accentuează. Aşadar, ei nu se vor apuca de fumat. 


Sa devenim actori în domeniul preventiei 


Totuşi. Deşi câteva studii au constatat într-adevăr efectele 
pozitive ale mesajelor de prevenire pentru reducerea fumatului 
la nivel global, nu se obţin rezultatele aşteptate dacă le 
judecăm după consumul actual la tineri. Pentru anumiţi 
cercetători, factorul decisiv ar fi inducerea fricii. În 1965, Irving 
Janis şi Leon Mann, de la Universitatea Yale, le-au cerut unor 
tinere fumătoare să se prefacă bolnave, un medic anuntandu-le 
că au cancer pulmonar, în timp ce alte femei ascultau pur şi 
simplu conversaţia, fără să fie implicate. 15 zile mai târziu, 
psihologii le măsurau consumul de tutun. 

Rezultatul: doar fetele care participaseră la jocul de rol 
fumau mai puţin. Asistarea la scenă, în mod pasiv, nu era deloc 
mai convingătoare decât citirea unui mesaj de prevenire a 
fumatului. Cu această metodă a jocului de roluri, Janis a arătat 
mai apoi că efectul era de durată: în alt studiu, fumătorii 
continuau să consume mai puţin timp de un an şi jumătate 
după experiment. Nu atât latura care sperie din mesajele de 
prevenire este importantă, cât implicarea persoanelor cărora li 
se adresează. 

Importanţa unei implicări personale este confirmată de alte 
lucrări care studiază cum o spaimă pasageră ne influenţează 


câteodată acţiunile în sensul bun. În 1998, de exemplu, Dariusz 
Dolinski, de la Universitatea din Wroclaw, Polonia, şi colegii lui 
au postat un complice pe stradă, ascuns, aproape de o trecere 
de pietoni; când trecătorii traversau pe alături, îi interpela cu un 
fluier de poliţist. Subiectii priveau în jur părând îngrijoraţi, dar, 
nevăzând nimic, îşi continuau drumul. 20 de secunde mai 
târziu, o experimentatoare îl aborda pe pieton întrebându-l 
dacă acceptă să răspundă timp de zece minute la un chestionar 
(ce îi măsura printre altele nivelul de anxietate). Psihologii 
procedau în acelaşi fel cu contravenientii care nu fuseseră 
fluierati şi cu pietonii ce traversaseră corect. 

Experimentul a arătat că 59% dintre contravenientii fluierati 
au acceptat să răspundă, faţă de 46% atunci când nu erau 
fluierati şi 41% dintre persoanele care au traversat corect. De 
ce trecătorii fluierati au fost mai ,docili"? Probabil pentru că s- 
au simţit usurati că nu primesc amendă şi au lăsat atunci garda 
jos, devenind astfel mai serviabili. 

Faptul că ne linistim, după frica iniţială, ar fi aşadar ceea ce 
near face mai sensibili la persuasiune, aşa cum au dovedit şi 
alte experimente efectuate de echipa lui Dolinski. În unul dintre 
ele, erau reperate maşini parcate aiurea si li se punea sub 
ştergător sau pe portieră o hârtie ce semăna cu o amendă. Era, 
de fapt, vorba despre o reclamă prezentând un nou 
medicament împotriva calvitiei... Şoferul era lăsat să citească 
hârtia, apoi experimentatorul se apropia şi, după ce spunea că 
este un student ce realizează o anchetă, îl întreba dacă acceptă 
să-i răspundă timp de 15 minute la un chestionar privind 
organizarea traficului urban. 


Speriat, uşurat, apoi cooperant 


Din nou, rezultatele au arătat că, atunci când hârtia era pe 
parbriz, adică potenţial percepută ca o amendă, 62% dintre 


subiecti au participat la ancheta, fata de 37% cand hartia, pusa 
pe portieră, nu era considerată o amendă. lar daca nu se punea 
nici un prospect pe maşină, 36% dintre şoferi acceptau să 
răspundă. Dovadă că sentimentul de uşurare este cel care ne 
face cooperanti: considerată amendă, hârtia ne „sperie”, dar, 
când ne dăm seama că este o reclamă, ne simţim destinşi şi ne 
temem mai puţin, astfel încât suntem gata să-l ajutăm pe cel ce 
realizează ancheta. 

Cu ocazia altui experiment efectuat de Dolinski, hârtia de 
sub ştergător era fie o reclamă la un medicament, fie un mesaj 
al poliţiei care îl informa pe şofer de încălcarea unei reguli de 
parcare şi îl invita să se prezinte la secţie. În cazul reclamei, 
62% dintre automobilişti răspundeau la chestionar (faţă de 32% 
când nu era nici o hârtie). În cazul notei din partea poliţiei, în 
schimb, numai 8% acceptau. Aici, angoasa procesului-verbal nu 
îl mai făcea pe subiect cooperant... 

Numeroase studii au constatat acest efect, numit frică 
urmată de uşurare. Astfel, să întrebăm pe cineva daca un 
portofel găsit pe jos este al său, ori să punem un fals 
excrement de câine pe jos şi să strigăm „Atenţie!”., sunt tot 
atâtea metode care îi predispun apoi pe ceilalţi să ajute pe 
cineva. Frica nu ne convinge decât dacă ne atinge personal. 
Atât timp cât campaniile de prevenire nu vor integra acest 
principiu, vor rămâne probabil ineficiente. O soluţie: să 
prezentăm persoane responsabile, cu care oamenii se pot 
identifica. 


Capitolul 9 


Suntem manipulati chiar şi atunci când 
mâncăm 


Cand am intrat în acel restaurant, doream să mâncăm doar o salată 
mică. Şi, până la urmă, ne-am comandat un meniu exorbitant şi vin, fără 
să ştim prea bine de ce. Explicaţiile unui expert. 


Prânz de afaceri, întâlnire între prieteni, cină 
romantică... Aproximativ 33% dintre francezi se duc la 
restaurant cel puţin o dată pe lună, potrivit unui sondaj 
realizat în 2015 de Institutul BVA. Este deseori ocazia să 
răsfoim în voie meniul şi să ne lăsăm tentaţi de un pahar cu 
vin, ba să ajungem chiar până la desert sau la cafea. Pe 
scurt, să ne acordăm un moment de destindere şi de 
libertate. 

De libertate? Oare? Cercetările au arătat că factori 
multipli îl influenţează pe consumator la restaurant. 
Ambianta muzicală, decoratiunile, atitudinea angajaţilor, 
modul de prezentare a felurilor de mâncare. Tot atâtea 
elemente susceptibile să ne influenţeze comportamentul 
pe parcursul mesei, din momentul în care punem piciorul în 
restaurant până când ieşim, sătui şi satisfacuti - sau având 
cel puţin impresia că suntem astfel. 


Să începem cu comanda. Pentru un proprietar de 
restaurant, este câteodată interesant să ghideze alegerile 
clienţilor - de exemplu, către feluri de mâncare de sezon 
sau către meniuri marináresti pentru un restaurant de la 
malul mării. Într-adevăr, ingredientele sunt atunci mai 
puţin scumpe şi permit realizarea unei marje de profit mai 
semnificative. 


O barcuta pe masa... si deodata avem 
pofta de peste 


Primul instrument de influenţă - decoratiunile. Ca sa 
înclinăm spre peste mai degrabă decât înspre carne, în 
calitate de consumatori, nimic mai potrivit decât o 
ambianta marină. Asta au demonstrat Celine Jacob si 
colegii ei de la Universitatea Bretagne-Sud, instalând două 
tipuri de decoraţiuni. În condiţia de control, mesele si 
restaurantul erau decorate doar cu câteva buchete de flori 
uscate, în timp ce pe farfurii erau aşezate servetele ivoar. 
Condiţia experimentală, în schimb, îl purta pe client spre 
larg: mici figurine infatisand vase cu pânze navigau pe 
mese; servetelele erau decorate cu desene cu nave şi 
poeme marine; într-un colţ al încăperii, statueta unui 
bătrân lup de mare îi urmărea din priviri pe meseni. 

Rezultatele au arătat că în această atmosferă aproape 
de două ori mai mulţi clienţi comandă peşte sau fructe de 
mare. Autorii studiului consideră că, atunci când intrăm 
într-un restaurant, nu ştim exact ce vom mânca. Prezenţa 
anumitor elemente de context ar servi atunci ca activator 
în mintea noastră. Cu alte cuvinte, evocarea mării l-ar 
determina pe consumatorul care citeşte meniul să-şi 
spună: „De ce nu peşte astăzi la prânz?...” 

Dacă rezistám puterii decoratiunilor, patronul de 
restaurant are alte mijloace de a ne influenţa alegerea. Cel 
mai direct este să ne sugereze ce să comandăm. Cu ocazia 
unui studiu efectuat într-un restaurant cu nişte cercetători 
de la laboratorul meu, ospătarul trebuia să-i aducă meniul 
clientului, sau fără a-i spune nimic, sau propunându-i un fel 
de mâncare („lată meniul nostru, doamnă/domnule. Îmi 


permit să vă recomand varza cu peşte, specialitatea 
casei”). Rezultatul: varza acră în discuţie a fost comandată 
în aproximativ 22% dintre cazurile în care nu se făcea nici o 
sugestie, faţă de 41% la sugestie. 

Si, încetişor, o luăm înspre varza acră 


Acelaşi studiu a constatat că sugestia este mai eficientă 
atunci când e însoţită de contact fizic. Astfel, ospătarul 
trebuia să atingă câteodată braţul clientului atunci când îi 
recomanda varza cu peşte. Proporția clienţilor care au 
comandat-o a urcat atunci la 59%. 

Un alt factor care întăreşte puterea  sugestiei: 
descrierea felului de máncare, dupá cum a arátat echipa 
mea in 2015. Íntr-un restaurant care servea clátite dintr-o 
statiune balneará, ospatarita recomanda o anumita clatita, 
fie dându-i doar numele („Vă recomand clătita zilei: clatita 
orientală”), fie adăugând lista cu principalele ingrediente şi 
felul cum se prepară. Sugestia simplă a fost urmată de 
aproximativ 18% dintre clienţi, faţă de 30% când era 
însoţită de o descriere. Un chestionar a evidenţiat în plus 
că această tendinţă de a da curs recomandării ospátáritei 
nu era legată de o diferenţă în felul în care era perceput 
profesionalismul ei sau serviciul faţă de client, care primea 
aceeaşi nota de plată în ambele cazuri. Evocarea 
ingredientelor şi a modului lor de preparare pare aşadar să 
creeze mai degrabă o legătură cu produsul însuşi şi să-l 
facă mai atrăgător. Proprietarii de restaurante au atunci tot 
interesul să vorbească despre felurile lor de mâncare şi 
despre cum le fac. 


Un baeuf bourguignon legendar si 
buchetul sau garnisit, proaspat din 
gradina 


Sa presupunem ca suntem niste duri, hotarati sa nu cedam 
nici unei presiuni exterioare. Atunci, cu încăpățânare, nu ne 
dezlipim ochii de meniu. Din păcate, încă nu am scăpat de 
greu, căci vom fi influenţaţi de însăşi numele felurilor de 
mâncare. Brian Wansink, de la Universitatea Cornell, New 
York, şi colegii săi au dovedit acest lucru când au schimbat 
denumirea produselor dintr-o cantină universitară: fie 
eticheta era cea clasică, adică doar descriptivă (pui cu 
parmezan, pui la grătar, prăjitură cu nuci...), fie era 
„înfrumuseţată” astfel încât să dea iluzia unei anumite 
ştiinţe gastronomice locale sau tradiţionale (pui cu 
parmezan de casă, pui fraged la grătar, prăjituri cu nuci - 
reţeta bunicii.). Bineînţeles, în ambele situaţii, era vorba 
despre aceleaşi produse. 

Contabilizând vânzările pe şase săptămâni, cercetătorii 
au descoperit că numărul de comenzi creştea cu 27% 
atunci când denumirile erau infrumusetate. Un chestionar 
prezentat la ieşirea din cantină a evidenţiat chiar că în 
acest caz clienţii considerau că produsele sunt mai bune, 
îşi doreau mai mult să le comande din nou pe viitor, erau 
gata să plătească mai mulţi bani pentru ele şi aveau per 
total o mai bună părere despre restaurant. 

Sunt, prin urmare, puţine şanse să scăpăm de orice 
influenţă în alegerea unui fel de mâncare. Dar vom 
comanda şi vin? Şi în acest sens, există moduri subtile de a 
ne ghida decizia. Într-un experiment efectuat de Lohyd 


Terrier si Anne-Laure Jaquinet, de la Ecole Hóteliére de 
Lausanne, meniul Sugera un pahar cu vin care ar merge 
bine cu specialitatea zilei. În condiţia de control, meniul 
enumera pur şi simplu băuturile disponibile. Doar 
aproximativ 25% dintre clienţi comandau atunci un pahar 
cu vin, faţă de peste 75%, atunci când sugestia de asociere 
apărea pe meniu. Trucul funcţiona la fel de bine şi atunci 
când băutura avea un preţ moderat, ca şi când era 
scumpă. 

Muzica ambientală este de asemenea importantă în 
alegerea vinului. Mai multe studii au demonstrat astfel că 
muzica clasică îi împinge pe clienţi să comande produse 
mai scumpe, precum vinuri din gama superioară, probabil 
pentru că ea activează o impresie de prestigiu în mintea 
lor. 

Suntem linistiti, acum, că am comandat? Nici pe 
departe. Studiile au arătat că până şi viteza cu care 
mestecăm poate fi influenţată. Astfel, cu cât tempoul 
muzicii este mai lent, cu atât vom mesteca mai lent. Un 
avantaj de care proprietarii de restaurante vor şti să 
profite. 


O muzică dulce... dar o notă de plată 
usturătoare... 


Clare Caldwell si Sally Hibbert, de la Universitatea 
Strathclyde din Glasgow, Scoţia, au difuzat muzică jazz 
într-un restaurant, cu un tempo ba lent (72 de bătăi pe 
minut), ba rapid (94 de bătăi pe minut). Clienţii au mâncat 


mai repede in al doilea caz, terminandu- si masa cu 
aproape un sfert de oră mai repede fata de media de o ora 
si jumatate. lar acest lucru fara sa-si dea seama, intrucat 
un chestionar a evidentiat ca ambele grupuri credeau ca au 
stat la fel de mult timp la masa. Totusi, nota de plata era 
mai mare în cazul clienţilor expuşi unei muzici lente, care 
consumau mai multe feluri de mâncare şi băutură. Un 
tempo lent ar favoriza prin urmare relaxarea, incitându-l pe 
client să stea mai mult şi să-şi îngăduie mai multe mici 
plăceri gustative. 

O relaxare ce poate fi obţinută şi cu ajutorul unor 
parfumuri potrivite. Într-un studiu efectuat împreună cu 
nişte cercetători de la laboratorul meu, am dispersat un 
miros de lămâie sau de lavandă într-o pizzerie, cu ajutorul 
unor mici aparate electronice. Mirosul de lavandă, ale cărui 
proprietăţi relaxante au fost puse în evidenţă de mai multe 
lucrări ştiinţifice, i-a determinat pe clienţi să stea mai mult 
timp la masă şi să consume mai mult, în special cedând 
mai uşor atracției unui desert sau a unei cafele la sfârşitul 
mesei. 

Soseşte momentul notei de plată. Ni se oferă din nou 
posibilitatea de a alege: suma lăsată ca bacşiş. Desigur, ea 
va depinde de comportamentul personalului şi de calitatea 
serviciului. Dar nu numai. 

Postura angajaţilor, de exemplu, joacă un rol deloc 
neglijabil. Stephen Davis, de la Universitatea de Stat 
Emporia, Kansas, şi colaboratorii săi au realizat un studiu 
aprofundat în nişte restaurante americane, implicând nu 
mai putin de 28 de ospătari si ospatarite şi aproximativ 
10.000 de clienti. Atunci cand luau comanda, angajatii 
fuseseră instruiti să stea drepţi sau uşor aplecati înspre 
consumator. În rest, trebuiau să se comporte ca de obicei. 


Rezultatul: cand s-au aplecat, ospatarii si ospataritele au 
primit bacşişuri cu 15% mai mari. Potrivit cercetătorilor, 
clienţii i-ar considera în acest caz mai profesionişti, căci ar 
percepe o disponibilitate sporită a acestora de a se ocupa 
de ei şi de a-i asculta, de unde şi dorinţa de a-i 
recompensa. Cauza poate fi şi alta: aplecarea către client 
sporeşte proximitatea fizică, iar asta ar crea un sentiment 
de intimitate susceptibil să amelioreze percepţia clientului. 
Alte lucrări au arătat astfel că, pe cât ospătarul este mai 
aproape de client în momentul când ia comanda, cu atât 
primeşte un bacsis mai consistent la urmă. 

lar dacă reuşeşte să atingă braţul clientului este şi mai 
bine. Într-un experiment efectuat de Jacob Hornik, de la 
Universitatea din Tel Aviv, nişte angajaţi trebuiau să-i 
întrebe pe clienţi la sfârşitul mesei dacă totul este în 
regulă, atingându-le braţul o secundă în jumătate dintre 
cazuri. În medie, clienţii au dat un bacşiş de 18% din nota 
de plată atunci când existase un contact, faţă de 14,5% 
fără contact. Ei au apreciat de asemenea angajatul drept 
mai profesionist şi restaurantul de mai bună calitate în 
primul caz, după cum a evidenţiat un chestionar aplicat de 
un anchetator la ieşire. Numeroase cercetări au confirmat 
efectul contactului fizic asupra bacşişului personalului care 
serveşte, iar asta în diferite ţări. 


Imaginea unui card de credit... şi ne 
simţim mai generoşi 


Un ultim element, mai pernicios, poate influenţa bacşişul. 


Intr-un experiment, psihologii Michael McCall, de la Ithaca 
College, New York, si Heather Belmont, de la Miami Dade 
College, au lipit un autocolant reprezentand un card de 
credit pe fundul farfuriutei care continea nota de plata 
adusă clientului. Bacsisul creştea atunci cu un sfert, în 
raport cu o situaţie în care nu era lipit nimic pe fundul 
farfuriei. Acest rezultat rămâne să fie confirmat în Franţa, 
unde sistemul bacşişurilor este puţin diferit de cel din 
Statele Unite, dar, aparent, clientul suferă efectul unei 
conditionari: imaginea cardului de credit ar activa 
sentimentul că avem bani disponibili uşor, ceea ce ar 
împinge către gesturi de mai mare generozitate faţă de 
personal. Mai multe studii arată de altfel că bacşişul lăsat 
de clienţii care plătesc la restaurant cu cardul este mai 
mare decât cel de la clienţii ce plătesc cu cash. 

Dacă nu toţi patronii de restaurante sunt nişte 
manipulatori diabolici, interesul profesiei pentru acest 
subiect este real şi numeroase reviste ştiinţifice le-au fost 
de altfel consacrate în întregime. Fără să devenim 
paranoici, este mai bine deci să fim preveniti în aceasta 
privinţă. Astfel, poate cá le vom lăsa un bacşiş bun 
ospătarilor si ospataritelor de care suntem cu adevărat 
mulţumiţi... şi nu numai celor care ne-au atins braţul. 


Capitolul 10 
Aceste mirosuri care ne duc de nas 


Generozitate, motivare, forta, inteligenta, sociabilitate, rezistenta la 
durere: si daca toate aceste caracteristici ar fi influentate de mirosurile 
care ne inconjoara? 


Cand Alain Chabat, transformat în câine în filmul Didier, 
începe sa adulmece posteriorul doamnelor, urmează o 
stinghereală. Un astfel de comportament nu este însă deloc 
surprinzător la specia canină. De fapt, câinii îl adoptă în mod 
curent între ei, putând afla numeroase informaţii mirosindu-i pe 
ceilalţi: dispoziţia, vârsta, receptivitatea sexuală etc. 

Nimic în comun cu fiinţa umană, sugerează reacţia 
ultragiată a interlocutoarelor lui Chabat. Şi totuşi... Nu suntem 
neapărat conştienţi de asta, dar experimentele psihologice 
arată în ce măsură mirosul semenilor noştri ne informează şi ne 
influenţează. În sens larg, mirosurile au un impact surprinzător 
asupra comportamentelor, a emoţiilor şi chiar a performanţelor 
noastre. 


Astfel, în ciuda deodorantelor si a parfumurilor cu care ne 
acoperim, tot rămânem sensibili la miresmele emanate de 
semenii noştri. Richard Porter şi colegii săi de la Universitatea 
Vanderbilt, Statele Unite, au arătat că ne putem distinge 
propriul miros printre altele sau că părinţii îl recunosc pe cel al 
copiilor lor când sunt mici, miros identificat de asemenea de 
bunici şi de unchii şi mătuşile lor. 


Pe asta l-am mirosit eu bine 


Mirosurile corpului au însă cea mai mare influenţă în jocul 
seducţiei - chiar dacă nu declanşează comportamente la fel de 
stereotipe ca feromonii la animale. Androstadienonul, de 
exemplu, este un derivat al testosteronului abundent în 


transpiratia barbatilor si care pare sa imbunatateasca dispozitia 
femeilor in prezenta unui barbat. Acestea ar fi chiar in stare sa 
miroasa - la propriu - capacitatea de dominare. Asta indica 
rezultatele obtinute de Jan Havlicek si de colaboratorii lui de la 
Universitatea Karlova, din Praga. Cercetatorii le-au cerut unor 
barbati intre 19 si 27 de ani sa completeze un chestionar ce 
evalua capacitatea lor de dominare (capacitatea de a se 
impune într-un grup), apoi să poarte un plasture de bumbac 
sub braţ timp de 48 de ore. După aceea, nişte studente de 20- 
21 de ani au notat cât de sexy este mirosul acestora, precizând 
în ce perioadă a ciclului se aflau. Rezultatul: în fază fertilă, ele 
au preferat mirosul bărbaţilor al căror scor de dominare era 
ridicat. 

O preferinţă ce dispare în afara acestei faze, semn că este 
rodul selecţiei naturale, în opinia psihologilor evolutionisti. 
Femeile l-ar fi moştenit de la stramoasele lor îndepărtate, care 
erau atrase de masculii dominanti pentru că aveau „cele mai 
bune gene“ şi erau mai capabili să asigure protecţia copiilor. 
Femelele din numeroase alte specii sunt de altfel în stare să-i 
identifice după miros pe masculii dominanti, pe care îi preferă. 

Femeile au deci fler, în materie de dragoste. Dar, dincolo de 
mirosurile emanate de congenerii noştri, suntem influenţaţi de 
toate aromele ce plutesc în jurul nostru. Dacă trebuie să cerem 
cuiva un serviciu sau o informaţie, să alegem aşadar un loc 
impregnat de un miros plăcut. Rezultatele obţinute de Robert 
Baron, de la Institutul Politehnic Rensselaer, New York, 
sugerează că vom avea în acest fel mai mult succes. 


Bun ca mirosul de paine calda 


În studiul acestuia, un complice le cerea trecătorilor să-i 
schimbe o bancnotă de un dolar, plasându-se ba aproape de un 
magazin care răspândea efluvii delicioase (cum ar fi o brutărie 
sau o rotiserie), ba într-o zonă neutră (lângă un magazin de 
haine, de exemplu). Aproximativ 57% dintre persoane au 
acceptat să i-o schimbe în primul caz, faţă de numai 19% în al 
doilea. Pentru Robert Baron, starea de bine pe care ţi-o dă 
inhalarea unui miros plăcut are un efect pozitiv asupra 
dispozitiei, fapt care, la rândul său, conduce la un 
comportament mai empatic. 

Mai multe lucrări au confirmat acest efect, care sporeşte 
inclusiv ajutorul spontan. Astfel, vom fi preveniti mai des că am 
scăpat ceva pe jos atunci când suntem în apropierea unui 
magazin din care se raspandeste un miros plăcut. 

Dacă nu se află prin apropriere nici o brutărie, să nu intrăm 
în panică: este posibil să purtăm cu noi mirosurile de 
întrajutorare. Larisa Adenskaya şi Curt Dommeyer, de la 
Universitatea de Stat California, Northridge, au arătat că, atunci 
când o examinatoare se dă cu un parfum floral, 47% dintre 
trecătorii abordati acceptă să-i răspundă, fata de 34% când nu 
se parfumează. De asemenea, unei femei parfumate i se atrage 
atenţia mai des că a scăpat pe jos o mánusá sau un pachet de 
servetele. 

Si mai bine: aceasta dorinta brusca de a ajuta pe care o 
trezesc mirosurile plácute ar spori si generozitatea. Asta a 
arátat Mary Beth Grimes, de la Universitatea din Georgia de 
Sud. Ea i-a întrebat pe participanţii la un experiment cât timp ar 
fi dispusi sa consacre unor activitáti de voluntariat, dupa ce fi 
expusese sau nu anumitor parfumuri. În lipsa mirosului, ei se 
declarau dispusi sá sacrifice 110 minute din timpul lor pe 


săptămână. Dar, dupa ce respiraseră un miros de vanilie, 
această cifră urca la 349 de minute. Altfel spus, mirosul de 
vanilie a triplat timpul pe care erau dispuşi oamenii să-l 
sacrifice. 

Să fie aceasta tot o consecinţă a efectelor benefice ale 
parfumurilor asupra dispozitiei? Cercetătoarea nu se pronunţă, 
căci ea pune jovialitatea neobişnuită constatată în rândul 
participanţilor mai degrabă pe seama protocolului 
experimental: ea impregna hărtia unui chestionar şi le cerea să- 
Si lipească nasul de aceasta timp de 30 de secunde, pentru a-i 
expune la parfumuri. Urma o anumită hilaritate... Rămâne 
valabil faptul că reacţia era aceeaşi în condiţia de control, unde 
participanţii miroseau o hârtie fără un parfum particular, şi că 
un astfel de artefact experimental nu pune sub semnul 
întrebării faptul că generozitatea provocată de mirosuri creşte. 
În orice caz, pentru viitoarele studii, Mary Beth Grimes 
recomandă folosirea unor mici spray-uri. 

Dacă un miros plăcut nu ne transformă direct în Maica 
Tereza, ar trebui deci să ne determine măcar să fim puţin mai 
săritori faţă de aproapele nostru. Şi să ne împingă să ne 
apropiem de el, indică un experiment efectuat de Dina Zemke 
si de Stowe Shoemaker, pe atunci la Universitatea Cornell, New 
York. Când cercetătorii au folosit un ulei esenţial de muscata 
într-o încăpere alăturată unei săli de conferinţă, relaţiile sociale 
s-au multiplicat. Astfel, în raport cu un context olfactiv mai 
neutru, psihologii, care supravegheau încăperea cu ajutorul 
unei camere de luat vederi, au observat mai multă proximitate 
fizică, mai multe conversații şi strângeri de mână. 


O incitare la flirt? 


O stare pozitiva si sociabila asadar. Glumeata chiar? Cu ocazia 
unui studiu efectuat împreună cu nişte cercetători de la 
laboratorul meu, nişte bărbaţi curtenitori abordau tinere într-o 
galerie comercială, în apropierea unor magazine din care 
emana un miros când plăcut, când neutru. Aceste doamne au 
acceptat mai adesea să le dea numărul lor de telefon în primul 
caz. 

Companiile nu au scăpat din vedere această putere a 
mirosurilor, iar marketingul prin folosirea unor arome este în 
plină expansiune. Cinematografele, de exemplu, difuzează 
adesea arome de pop-corn. O strategie probabil de succes, căci 
cumpărăturile noastre depind de ceea ce mirosim, aşa cum 
arată alt studiu pe care l-am realizat. În acest experiment, 
difuzarea unui miros de ciocolată caldă la intrarea unui 
minimarket i-a determinat pe clienţi să cumpere mai multe 
produse care conţin zahăr, fără să renunţe la produsele sărate. 

Dar influenţa mirosurilor poate fi de asemenea folosită 
pentru binele tuturor. Parfumurile plăcute au într-adevăr un 
efect liniştitor, cu aplicaţie în lumea medicală. Mai multe studii 
au arătat astfel că folosirea unui ulei esenţial de lavandă 
temperează neliniştea resimţită în mai multe situaţii: înaintea 
unei operaţii chirurgicale, în timpul unei hemodialize (o deviere 
a circulaţiei sangvine pentru epurarea sângelui), în timpul unor 
şedinţe de radioterapie (la pacienţii de cancer) etc. Un efect 
relaxant, ale cărui manifestări fiziologice au fost măsurate de 
Estelle Campenni şi de colegii ei, de la Universitatea Marywood, 
Pennsylvania. Concluzia: acest miros declanşează o scădere a 
ritmului cardiac si a conductivității electrice cutanate - un 
indicator al stresului. 

Aşadar, trebuie oare să mobilizăm batalioane de odorizante 


ca să combatem această celebră frică de dentist care ii 
obsedează pe mulţi copii şi adulţi? Ar fi cu atât mai judicios cu 
cât mirosurile plăcute au şi un efect antidurere. Johann Lehrner 
şi colegii săi de la Universitatea din Viena, Austria, l-au 
demonstrat difuzând parfumuri de lavandă sau de portocală în 
sălile de aşteptare a diferitor cabinete dentare. În total, mai 
multe sute de pacienţi au respirat aceste arome. Acestea au 
redus atât anxietatea, cât şi durerea resimtite înainte de a 
ajunge la freză. 

Un efect analgezic confirmat de lucrările lui Bryan 
Raudenbush şi ale colegilor săi de la Universitatea Wheeling, 
Virginia de Vest. De vreme ce n-ar fi deloc etic ca nişte subiecţi 
să fie torturați în laborator pentru a li se testa rezistenţa, 
cercetătorii au conceput un experiment - un pic - mai puţin 
sadic, constând în a le cere să-şi ţină mâinile în apă foarte rece 
cât mai mult timp posibil. Or, când era difuzat un miros de 
mentă, aceştia reuşeau să reziste cu 35% mai mult timp. 


Mirosuri care dopează creierul 


Stimularea performanţelor este alt efect surprinzător al 
mirosurilor plăcute. Este posibil ca, datorită efectului lor 
liniştitor, să fim mai putin perturbati de stres şi să ne chinuim 
aşadar mai puţin să ne concentrăm, presupun Miguel Diego şi 
colegii săi de la Universitatea din Miami, Florida. Aceşti 
cercetători au fixat, într-un studiu, nişte senzori 
electroencefalografici (care măsoară curenţii de la suprafaţa 
craniului) pe capul participanţilor, apoi au pulverizat în jurul lor 
uleiuri esenţiale de lavandă sau de trandafir. Înainte şi după 
crearea acestei ambiante olfactive, participanţii efectuau un 


exercitiu de matematica, tn cazul de fata, un calcul, si 
completau niste chestionare care le evaluau nivelul de stres. 

Participantii nu doar ca se simteau mai putin anxiosi si mai 
destinsi mulţumită acestor mirosuri - fapt confirmat de analiza 
traseelor electroencefalografice, în care apăreau unde 
caracteristice stărilor de relaxare şi de bună dispoziţie -, dar li 
s-au îmbunătăţit şi performanţele. Astfel, ei au efectuat 
calculele mai repede şi chiar făcând mai puţine greşeli, în cazul 
mirosului de lavandă. În plus, efectul părea durabil, de vreme 
ce modificarea activităţii cerebrale persista atunci când mirosul 
nu mai era difuzat. 

Beneficiile cognitive ar putea de asemenea să vină dintr-o 
stimulare mai generală a sistemului nervos: starea de veghe, 
atenţia, vigilenta, motivaţia ar fi astfel intensificate de anumite 
mirosuri naturale, potrivit unei întregi serii de cercetări. Echipa 
lui Joel Warm, de la Universitatea din Cincinnati, a demonstrat 
astfel ca parfumul de lacramioara si cel de menta ajuta la 
menţinerea unei atentii constante, într-un exerciţiu constând în 
a observa perechi de bare orizontale defilând pe un monitor şi a 
semnala când ele sunt mai depărtate decât de obicei. Cât 
despre Bryan Raudenbush şi colegii săi de la Universitatea 
Wheeling, ei au folosit un simulator de conducere auto: au 
constatat atunci că mirosurile de lămâie şi de mentă întăresc 
vigilenta, diminuând în acelaşi timp oboseala resimţită. Alte 
experimente au evidenţiat că aceleaşi mirosuri ne stimulează 
de asemenea capacitatea de memorare, ca reactionam mai 
rapid la un stimul vizual sau sonor în prezenţa mirosurilor de 
lavandă şi că parfumul de lămâie ne creşte capacitatea de a 
urmări o ţintă în mişcare cu ajutorul unui joystick. 


Nişte vata îmbibată cu mentă - mai 
puternică decât spanacul lui Popeye 


Mirosurile plăcute nu au doar beneficii cognitive; ele 
îmbunătăţesc şi performanţele fizice. Într-un experiment 
realizat de Bryan Raudenbush şi colegii sai de la Universitatea 
Wheeling, nişte sportivi au efectuat diverse exerciţii având 
lângă nări bucățele de vata impregnate sau nu cu parfum de 
menta. Desi expunerea la acest miros nu i-a facut mai precisi 
(nu au reusit mai multe aruncari libere la cos), le-a imbunatatit 
in schimb rezultatele la probele de viteza si de forta. Potrivit 
cercetătorilor, îmbunătăţirea dispozitiei prin inhalarea unui 
miros agreabil s-ar traduce printr-un surplus de motivare. 

Mirosurile plăcute sunt aşadar adevărate droguri - 
inofensive şi autorizate - pentru corp şi pentru creier. Ar putea 
acest lucru să le dea de gândit tuturor celor care doresc să-şi 
îmbunătăţească performanţele? Poate că vom vedea în curând 
halterofili care vor mirosi câteva frunze de mentă înainte să-şi 
apuce greutăţile, traderi ce vor inhala esenţă de lămâie sau 
studenţi intrând în sălile de examen impodobiti cu coliere lungi 
de lavandă... 


Trucuri si şiretlicuri 


Neurostiintele şi psihologia au descoperit că felul în care ne aşezăm, 
strangem mâna cuiva, ne purtăm ochelarii sau ne machiem poate să 
declanşeze gânduri şi emoţii particulare, în anumite circumstanţe. lată 
nişte sfaturi pentru a profita de asta. 


Capitolul 11 
Poarta intotdeauna ochelari 


Nimic mai banal decât o pereche de ochelari. Şi totuşi, simplul fapt ca îi 
purtăm schimbă felul cum ne privesc ceilalţi. Aceştia ne consideră mai 
inteligenţi, mai serioşi şi mai cinstiţi când îi purtăm. Ar fi chiar mai 
dispuşi să ne ajute şi să ne angajeze pe anumite posturi. 


Când actriţa Jennifer Aniston a început să poarte 
ochelari, în 2011, toată presa de senzaţie s-a emoţionat în 
fata acestei schimbări. Înfăţişarea ei, dar şi impresia pe 
care o degaja personalitatea sa erau astfel schimbate 
profund. Adulată odinioară în serialul Prietenii tăi pentru 
farmecul, umorul şi frumuseţea ei, iat-o într-un nou rol mai 
serios si mai rezervat, transmițând imaginea unei femei 
mai înțelepte, dar si mai liniştitoare. De ce si cum au 
produs ochelarii acest efect? 


Ceva care atrage privirea 


Această întrebare poate fi pusă în privinţa oricui. 
Aproximativ 73% dintre noi purtam ochelari cel putin 
ocazional, iar majoritatea vom avea ochelari odată cu 
vârsta. Numeroase studii detaliază impactul acestui obiect 
asupra relaţiilor noastre sociale, după cum vom vedea. 

La baza acestor modificări se află un efect optic: 
ochelarii provoacă focalizarea atenţiei pe chipul celuilalt. 
Unul dintre pionierii acestor studii, Helmut Leder, de la 
Departamentul de Psihologie al Universităţii din Viena, 
Austria, a testat impactul asupra unor observatori neutri al 
unor fotografii reprezentând persoane care purtau sau nu 
ochelari. Atenţia vizuală a participanţilor a fost măsurată cu 
ajutorul unui oculometru capabil să identifice direcţia 
privirii. Rezultatul: observatorii examinează mai mult timp 
zona din jurul ochilor atunci când persoana din fotografie 
are ochelari. lar asta indiferent dacă ochelarii au sau nu 
rame. 

Dar ce descifrăm mai exact în ochelari? În anumite 
experimente, unor observatori neutri li se prezenta 
fotografia cuiva care avea sau nu ochelari, trebuind să 
estimeze pe o scară gradată în ce măsură persoana este 
mai degrabă amabilă, inteligentă, muncitoare, cinstită, 
serioasă sau înzestrată cu simţul umorului... Rezultatul: 
ochelarii ar da mai mult impresia de inteligenţă, seriozitate, 
onestitate, sarguinta în îndeplinirea sarcinilor şi amabilitate. 
Ar transmite, în schimb, imaginea unei persoane care nu 
prea ştie de glumă. 

In alte experimente, psihologii Roger Terry si John Krantz 
de la Colegiul Hanover, Indiana, au aratat ca acest obiect 
sporeşte impresia de rationalitate, maturitate, sensibilitate 
şi stabilitate şi că în schimb atenuează senzaţia de 
extroversiune,  sociabilitate, dominație, frumuseţe şi... 
atracţie sexuală. În plus, un studiu pe femei realizat de John 
Beech şi James Whittaker de la Universitatea din Leicester, 


Regatul Unit, a aratat ca ochelarii dau impresia ca o 
persoana este mai inteligenta, dar mai putin interesata de 
sex. 

Ce credeţi despre Jennifer Aniston din perspectiva 
acestor descoperiri? Înainte ca ea să poarte ochelari, 
serialul Prietenii tai avea ca ingrediente fundamentale 
extroversiunea, umorul şi sexul... Dar, odată întoarsă 
această pagină, ochelarii ar fi putut foarte bine să 
contribuie la punerea în plan secund a acestor dimensiuni 
pentru a evoca altele, asociate mai curând cu seriozitatea, 
cu intelectul şi cu maturitatea. 


Inteligență, seriozitate, onestitate. 


Trăsăturile pe care le asociem cu ochelarii au un impact 
evident asupra deciziilor noastre de zi cu zi. Şi în primul 
rând pe plan profesional. Astfel, într-un studiu efectuat în 
laboratorul nostru, fotografia unui bărbat purtând sau nu 
ochelari (adăugaţi cu ajutorul unui program de prelucrare a 
imaginii) le era arătată unor persoane pe stradă. Acestea 
trebuiau să ghicească cărei categorii socioprofesionale îi 
aparţinea. În lipsa ochelarilor, trecătorii considerau în 26% 
dintre cazuri că persoana aparţine unei categorii de înalţi 
funcţionari şi de profesii intelectuale superioare, dar 
această cifră ajungea la 58% atunci când persoana purta 
ochelari. 

În aceeaşi ordine de idei, acest detaliu ar influenţa 
alocarea posturilor în întreprindere, fapt documentat de 
psihologul Mark Patrick Lusnar de la Universitatea Loyola 
din Chicago, care a prezentat unor categorii variate de 


public niste filmulete cu interviuri de angajare in care 
candidaţii ce voiau sa se angajeze pe un post, având toţi 
aceeaşi diploma şi comportandu-se identic în timpul 
interviului, purtau sau nu ochelari. Nişte spectatori din afară 
aveau drept sarcină să le atribuie acestor candidaţi fie un 
post de reprezentant de vânzări, fie un post de şef de 
echipă în acelaşi sector. Candidaţii cu ochelari au fost 
considerati mai potriviti pentru un post de şef, iar cei fara 
ochelari, pentru postul de reprezentant de vânzări. Logic, 
se pare că avem tendinţa să le incredintam unor persoane 
care poartă ochelari o funcţie de conducere ce necesită 
rigoare, control şi capacitatea de gestionare, iar celor fără 
ochelari, postul de reprezentant de vânzări, pentru care 
este nevoie de extroversiune şi de capacitatea de a lucra 
cu oamenii. 


O înfăţişare de „premiantul clasei” 


Astfel de scurtături îşi au originea în primii noştri ani. Încă 
din scoala, elevii cu ochelari sunt percepuți diferit fata de 
camarazii lor. În unul dintre experimentele noastre, le-am 
cerut unor tineri adulţi să citească o compunere scrisă de o 
fetiţă de clasa a V-a, prezentată într-o fotografie în care 
avea sau nu ochelari. Era vorba despre o lucrare de bună 
calitate, conţinând puţine greşeli şi scrisă foarte lizibil. Le 
ceream participanţilor la experiment să evalueze această 
lucrare: calitatea vocabularului, prezentare, structură sau 
scriere. Am constatat că în general textul era evaluat mai 
favorabil atunci când presupusa autoare purta ochelari. 
Două explicaţii ar fi posibile a priori: fie eleva este 


perceputa drept mai inteligenta si mai matura (atribuirea 
clasică deja menţionată), fie ochelarii intensifică atenţia ce i 
se acordă. Lucrarea sa fiind deja bună, era atunci şi ea 
apreciată într-un mod mai favorabil. 

În alte circumstanţe, purtarea acestor preţioase rame 
poate avea consecinţe mai serioase. Asta au constatat 
psihologul Michael Brown şi colegii săi de la Colegiul SUNY 
Oneonta, New York, atunci când le-au prezentat unor jurati 
dosarul unui acuzat implicat într- un caz de tâlhărie. Probele 
în sine nu permiteau să se decidă în mod definitiv dacă era 
sau nu vinovat. Totuşi, în fotografie, acuzatul purta ochelari 
sau nu, după caz. Rezultatul: atunci când avea ochelari, era 
considerat vinovat în 44% dintre cazuri, faţă de 56% când 
nu purta. S-a dovedit că era considerat mai inteligent şi mai 
putin amenintator fizic atunci când avea pe nas acest 
preţios obiect. 

De ce să nu profităm, în mod foarte concret, de faptul că 
purtam ochelari? Mai multe studii sugerează că oamenii ne 
vor oferi cu mai multă bunăvoință ajutorul astfel. În unul 
dintre experimentele noastre, i-am cerut unui tânăr sau 
unei tinere să joace rolul examinatorului şi să abordeze 
oameni pe stradă cerându-le să răspundă la un chestionar 
privind activităţile fizice şi alimentaţia lor. După caz, 
examinatorul purta sau nu nişte ochelari falşi (amândoi 
aveau o vedere excelentă). lar rezultatele au arătat cá 36% 
dintre persoane au acceptat să răspundă la chestionar 
atunci când examinatorii nu purtau ochelari, în vreme ce 
această proporţie urca la 48% în situaţia contrară. Totul ne 
determină să credem cá ochelaristul lasă o impresie 
pozitivă şi durabilă, căci în alt experiment, o examinatoare 
le cerea trecătorilor să răspundă la un chestionar în 
legătură cu serviciul lor şi postul ocupat. După interviu, un 


barbat aflat putin mai departe pe aceeasi strada (fara 
ochelari) îl oprea din nou pe trecător explicandu-i ca 
examinatoarea era debutanta si ca misiunea lui era sa afle 
ce cred persoanele chestionate despre ea. Notele cele mai 
ridicate se obtineau atunci cand anchetatoarea purta 
ochelari... 


Sa spunem „nu” ochelarilor de soare 


Toate acestea funcţionează doar cu ochelarii de vedere. 
Ochelarii de soare par, dimpotrivă, să diminueze 
comportamentele de ajutor. De exemplu, dacă întâlnesc pe 
cineva care lasă să-i scape ceva pe jos prefăcându-se că 
nu-şi dă seama ca a pierdut acel obiect, 34% dintre 
trecători îi atrag atenţia în cazul în care poartă ochelari de 
vedere, faţă de 22% în absenţa ochelarilor şi de 20% dacă 
are ochelari de soare. Să ne gândim aşadar să ni-i scoatem 
dacă ne angajăm într-o interacţiune cu un necunoscut: am 
arătat, în unul dintre experimentele noastre, că acest gest 
restabileşte încrederea. Concepţia studiului era simplă: 
cineva aborda oameni pe stradă cerându-le o monedă ca să 
ia autobuzul sub pretextul că-şi rătăcise portofelul. După 
caz, nu avea ochelari, purta ochelari de soare şi îi păstra pe 
nas sau avea ochelari de soare şi îi scotea în momentul 
interacțiunii. Rezultatele au evidenţiat că fără ochelari 16% 
dintre persoanele oprite i-au dat bani, faţă de 14% atunci 
când ochelarii de soare erau ţinuţi pe nas, dar, dacă 
persoana îşi scotea ochelarii în momentul când îl aborda pe 
trecător, rata de ajutor ajungea la 24%. Ca şi cum gestul de 
a ne arăta fata ar acţiona, într-un fel, ca o dovadă de 
sinceritate şi comunicare. 


Ochelarii creează stereotipuri... care 
modifică personalitatea 


Dar, dacă ne gândim bine, de ce schimbă ochelarii calităţile 
pe care i le atribuim unei persoane? Răspunsul cel mai 
tentant este că ar fi vorba despre efectul unor stereotipuri. 
Cu toţii avem în cap imaginea idealizată a ochelaristului cu 
coeficientul de inteligenţă al lui Einstein, dar complet 
introvertit. Cu toate acestea, lucrările din domeniul 
psihologiei sociale au arătat în numeroase rânduri că 
stereotipurile participă în schimb la construirea indivizilor şi 
că ne conformam câteodată stereotipului potrivit căruia 
ştim c-am fost caracterizați. O ilustrare a acestui efect 
retroactiv i se datorează psihologului Peter Borkenau, de la 
Universitatea din Halle, Germania. Acesta i-a supus pe nişte 
indivizi cu vârsta medie de 26 de ani unor teste de 
personalitate şi a făcut analize, precizând dacă purtau sau 
nu ochelari. Rezultatele au indicat astfel că ochelariştii 
manifestau în mod real mai puţină extroversiune decât 
ceilalţi, că aveau de asemenea tendinţa să fie mai 
conştiincioşi, dar obțineau scoruri mai putin bune la alta 
dimensiune fundamentală a personalităţii, ce părea mai 
puţin dezvoltată la ei: deschiderea spre experienţe noi, care 
se referă la interesul pentru aventurile inedite, formele de 
artă avangardiste, drogurile ilicite sau orice altă formă de 
noutate nonconformistă. 

Deşi acest cercetător invocă posibile cauze biologice (o 
slabă acuitate vizuală ar fi legată de anumite trăsături de 
personalitate), putem admite şi că astfel de indivizi se 
confundă până la urmă cu rolul care le-a fost atribuit social. 
Pe scurt, tot fiind apreciaţi drept mai degrabă conservatori, 


constiinciosi si cam introvertiti, unii ochelaristi ar putea sa- 
si adapteze comportamentul in consecinta. De asemenea, 
atenţie la complexul de superioritate: potrivit lucrărilor 
psihologei Mary Harris, de la Universitatea din New Mexico, 
Albuquerque, cei care poartă ochelari s-ar considera mai 
inteligenţi decât cei care nu au. Constatând probabil că 
lumea îi consideră perspicace, ei ajung, se pare, să şi 
creadă că sunt... 

Cea mai bună manieră de a sta aşezaţi 


Într-o rână, de-a curmezisul, aplecati în fata? Cu picioarele încrucişate, 
întinse sau desfăcute? Merită să ne alegem o poziţie, căci fiecare 
atitudine este interpretată de cei din jur, care trag din asta concluzii 
privind personalitatea noastră. 


Vai, iarăşi mi-am încrucişat picioarele prea mult. Dar, dacă le 
desfac, par mai puţin sigură pe mine şi sunt mai puţin 
seducătoare... Atunci, o să-mi pun un cot pe braţul fotoliului, ca 
să am un aer relaxat. 

Dacă, precum această tânără candidată la un interviu de 
angajare, nu ştim ce poziţie să adoptăm ca să producem o bună 
impresie, acest capitol ne va ajuta. lar dacă, în general, ne 
întrebăm ce impresie produce asupra celor din jur poziţia pe 
care o adoptăm când stăm aşezaţi, la serviciu sau cu ocazia 
unei petreceri, atunci de asemenea ne va fi util. 

Petrecem foarte mult timp stând aşezaţi. În tot acest 
răstimp, ceilalţi ne văd şi ne judecă - chiar şi fără să-şi dea 
seama. În plus, pentru fiecare postură, corpul şi creierul 
generează emoţii particulare ce ne modifică dispoziţia de-a 
lungul zilei. Atunci, cum să le recunoaştem şi să stabilim nişte 


reguli ale pozitiei sezande? 


În 2014, am conceput un experiment ca să aflăm mai multe 
despre asta. Subiectii nostri de studiu: tineri şi tinere de 19 ani, 
fotografiati pe un scaun în trei poziţii - cu picioarele încrucişate 
strâns (cu un genunchi peste celălalt genunchi), cu picioarele 
încrucişate desfăcute (cu glezna rezemată de genunchiul 
celuilalt picior) şi cu picioarele neîncrucişate, cu tălpile pe sol, la 
câţiva centimetri una de alta. 


Arta de a ne încrucişa picioarele 


Nişte observatori externi trebuiau să evalueze atât gradul de 
feminitate sau de masculinitate a persoanei fotografiate, cât şi 
nivelul de dominanta, gingăşia aparentă, gradul de deschidere 
la discuţii şi ,,naturaletea" ei (dacă se arată asa cum este). Am 
constatat că femeile erau percepute drept mai feminine atunci 
când adoptau o poziţie cu picioarele încrucişate desfăcute decât 
atunci cand şi le ţineau încrucişate strâns sau neîncrucişate. Am 
constatat că glezna pe genunchi făcea să fie considerate de 
asemenea mai dulci şi mai ,naturale", dar si mai puţin 
dominante. 

Dar cum stau lucrurile în privinţa bărbaţilor? De această 
dată, picioarele  neîncrucişate transmit o imagine mai 
masculină, iar picioarele încrucişate „genunchi peste genunchi” 
sunt interpretate drept semn al unei personalităţi deschise la 
dialog... 


Cat de important este bratul fotoliului 


De cativa ani, in neurostiinte si psihologie s-a dezvoltat o teorie 
numită embodiment  (,incorporare", in engleză), care 
postuleaza ca miscarile sau posturile noastre favorizeaza 
anumite gânduri sau emoţii. În cadrul unei asemenea teorii, ar 
fi oare posibil ca felul în care stăm aşezaţi să modifice percepţia 
pe care o avem despre noi înşine? Lora Park, psiholog la 
Universitatea din Buffalo, New York, a testat această ipoteză în 
2013, cerându-le unor tineri voluntari să stea aşezaţi la un 
birou adoptând trei posturi: prima, cu genunchii strânşi, iar 
mâinile sub coapse; a doua, cu picioarele încrucişate desfăcute 
(cu glezna piciorului drept rezemată de genunchiul stâng), cu o 
mână pe braţul fotoliului şi cu cealaltă pe birou; şi a treia, cu 
mâinile încrucişate la ceafă, iar picioarele pe birou. 

Participanţii trebuiau să stea trei minute în fiecare dintre 
aceste poziţii, apoi să completeze nişte chestionare indicând în 
ce măsură se simțeau puternici şi responsabili. Rezultatele au 
arătat că în prima poziţie (cu genunchii strânşi, iar mâinile sub 
coapse), subiecţii aveau impresia că deţin mai puţină putere 
decât în celelalte două. Acestea - cu picioarele încrucişate în 
poziţie deschisă, iar braţele desfăcute, sprijinite pe braţul 
fotoliului şi pe birou, sau pur şi simplu cu picioarele pe birou şi 
cu mâinile la ceafă - sunt posturi numite de deschidere sau de 
expansiune. Ele par astfel să stârnească gânduri legate de 
ocuparea spaţiului, de vizibilitate şi de statutul social. 

Lora Park a observat şi un efect cultural al acestor posturi. 
De exemplu, studenţii americani simțeau tot atâta putere în 
poziţia cu picioarele pe birou ca atunci când îşi ţineau picioarele 
încrucişate, o mână pe braţul fotoliului şi cealaltă pe birou. Dar 
studenţii de origine asiatică se simțeau mai putin puternici 
atunci când îşi puneau picioarele pe birou, semn că normele 


sociale pe care le interiorizaseara (a-ti pune picioarele pe masa 
nu este un comportament compatibil cu un personaj puternic în 
Orient) le influentau emoţiile prin intermediul corpului. 

Sentimentul de dominanta sau de importanţă pe care il 
avem poate fi aşadar modulat de gesturi pe care fiecare dintre 
noi se poate antrena să le facă. Exersarea posturii este o 
modalitate de a ne pune în pielea unui personaj important. Dar 
este important să respectăm cu atenţie codurile sociale ale 
acestor atitudini, căci şi ele modulează legătura care există 
între corp şi spirit. 


Când stăm aşezaţi corect, suportăm mai 
uşor neplăcerile 


Ce se întâmplă atunci când luăm poziţia subordonatului? 
Anumite poziţii ne pot ajuta să suportăm mai uşor criticile - de 
exemplu, cele care vin din partea unui superior. Dacă există 
posibilitatea să ne înclinăm puţin fotoliul în spate, să nu ezităm: 
nişte experimente efectuate în 2009 pe voluntari de la 
Universitatea Texas au arătat că, atunci când primim 
comentarii dezagreabile în ceea ce ne priveşte, zonele 
creierului asociate cu sentimentele negative se activează mai 
puţin dacă scaunul pe care îl ocupăm este înclinat în spate. În 
acest experiment, neurocercetătorii Eddie Harmon-Jones şi 
Carly Peterson le-au cerut mai întâi unor studenţi să redacteze 
un scurt text care, li se spunea, avea să fie evaluat de unul 
dintre colegii lor. Apoi, fiecare era aşezat pe un scaun de birou 
în poziţie dreaptă sau uşor înclinat în spate. În nişte căşti, 
subiectul auzea atunci evaluarea textului său, care era 
intenţionat întotdeauna negativă. Activitatea creierului 


persoanei testate era măsurată în acel moment cu nişte 
electrozi aşezaţi pe craniu, cu o atenţie sporită pentru partea 
anterioară stângă a creierului, cortexul prefrontal stâng. 
Motivul: această zonă, potrivit unor cercetări recente, s-ar 
activa în situaţiile angoasante sau neplăcute - de exemplu, 
atunci când cei din jur îşi exprimă o părere negativă în legătură 
cu performanţele sau comportamentele noastre. 

Ce a arătat electroencefalograma? O activare superioară a 
cortexului prefrontal stâng la persoanele care primeau evaluări 
negative într-un scaun vertical, în raport cu o poziţie uşor 
înclinată. Mai exact, când primeau evaluări negative în poziţie 
înclinată, avea loc o activare a cortexului prefrontal stâng 
asemănătoare unei evaluări pozitive în poziţie verticală. De ce? 
Uşor inclinati pe spate, se pare că acceptăm cu mai multă 
uşurinţă şi relaxare veştile îngrijorătoare. Acestea ar aluneca 
într-un fel pe noi, fără să ne atingă. 

De asemenea, neplăcerea resimţită ţine de postura 
interlocutorului nostru. Dacă superiorul ne face reproşuri 
adoptând o poziţie dominantă (cu picioarele depărtate, mâinile 
depărtate sprijinite pe braţele fotoliului si tinándu-si spatele 
drept pe spătarul fotoliului), vom petrece un moment mai puţin 
plăcut decât dacă ne critică dintr-o poziţie supusă, cu picioarele 
apropiate, braţele încrucişate rezemate de coapse şi uşor 
înclinat în spate. Psihologa Vanessa Bohns, de la Universitatea 
din Toronto, Canada, şi colegul ei Scott Wiltermuth, de la 
Universitatea California, Los Angeles, au arătat că pragurile 
algice măsurate în teste clasice (presiunea asupra membrelor) 
sunt mai coborâte la persoanele care au primit comentarii din 
partea unui individ aflat într-o postură de dominație decât din 
partea unuia aflat într-o poziţie supusă. Li se reducea chiar şi 
capacitatea musculară, măsurată prin probe de efort... 


Pozitia sezanda, hormonii si starea de 
stres 


În lumina acestor rezultate, este tentant să considerăm că 
faptul de a sta aşezaţi ar avea un impact, pozitiv sau negativ, 
asupra stărilor noastre de stres. Si este adevărat. La 
Universitatea Columbia, New York, psihologa Dana Carney a 
măsurat concentrațiile unui hormon al stresului (cortizolul), ca 
şi pe ale altui hormon adesea asociat cu dominanta - 
testosteronul, la nişte voluntari rugaţi să rămână mai multe 
minute fie într-o poziţie asociată în Statele Unite cu un statut de 
putere (cu picioarele pe masă, spatele înclinat şi mâinile la 
ceafă), fie într-o poziţie cu un slab statut de putere (aşezaţi 
drepţi pe un scaun, cu braţele lipite de-a lungul corpului şi cu 
picioarele apropiate). 

Ea a constatat că postura de putere sporea concentraţia de 
testosteron, reducând-o în acelaşi timp pe cea de cortizol, în 
comparaţie cu poziţia de statut slab. În plus, această postură de 
dominație se traducea printr-o mai mare acceptare a riscurilor 
când era vorba despre jocuri de noroc şi de bani (86% alegeri 
riscante, faţă de doar 60% în cazul participanţilor la experiment 
în postură înclinată), iar persoanele care au adoptat-o declarau 
că se simțeau într-o poziţie de forţă. Poate că brokerii despre 
care s-a vorbit atâta în aceşti ultimi ani din cauză că şi-au 
asumat riscuri inutile erau pur şi simplu... incorect aşezaţi? 


După ce am stat o zi întreagă aşezaţi pe scaun la birou, 
considerăm poate că în sfârşit s-a terminat cu scaunele, fotoliile 
şi alte canapele. Să nu ne iluzionám... Un mare număr dintre 
noi vor sta aşezaţi şi atunci când se întorc acasă, mai ales în 
maşină. Or, şi de această dată, felul cum stăm aşezaţi ne poate 
juca feste. Unul dintre specialiştii în aceste efecte, Andy Yap, 
cercetător la MIT, Cambridge, Massachussets, a implicat nişte 
studenţi în jocuri video cu curse de maşini, putând câştiga nişte 
bani dacă realizau timpi îndeajuns de buni. Şoferii evoluau pe 
un circuit unde trebuiau să evite obstacole şi, în caz de 
coliziune, erau obligaţi să aştepte zece secunde înainte de a 
reporni. 


Şoferul imprudent avea braţele întinse 


Dar oamenii de ştiinţă adăugaseră un detaliu important: 
simulatorul era reglat astfel încât jucătorii să fie obligaţi sau să 
stea drepţi pe scaun, cu braţele întinse ca să ţină volanul şi cu 
picioarele tot întinse ca să ajungă la pedale, sau să manevreze 
volanul cu braţele îndoite şi să-şi îndoaie picioarele ca să 
acţioneze pedalele, aflându-se puţin mai jos decât ecranul. 

În primul caz, ocupau o poziţie calificată drept „de 
expansiune”, iar în al doilea era vorba despre o postură 
„contractată”. Însă rezultatele curselor s-au schimbat foarte 
mult, în funcţie de tipul de postură impusă. Din poziţia numită 
„de expansiune”, şoferii au condus în mod cert mai repede, dar 
au lovit mai multe obstacole şi au respectat mai puţin 
consemnul de a aştepta după o coliziune decât cei din poziţia 
contractată. 

Cum să  interpretăm asta? Postura de expansiune 
favorizează apariţia unui sentiment de putere, după cum am 
menţionat mai sus. De asemenea, se pare că persoanele 
stăpânite de un sentiment de putere şi-ar lua mai multe 
libertăţi faţă de regulile vieţii în societate, mai ales faţă de 
regulile de şofat. Pentru ele ar fi astfel mai puţin relevant să-şi 
impună restricţii, precum regula ce stipula că trebuiau să 
aştepte zece secunde ca să se întoarcă în cursă după ce loveau 
un obstacol. 

Ca o confirmare a acestei ipoteze, după cursă, toţi 
participanţii au trebuit să completeze chestionare care să le 
evalueze sentimentul că se află într-o situaţie de putere. 
Scorurile asociate cu acest sentiment s-au dovedit a fi mai mari 
în condiţia de expansiune faţă de cele în condiţie contractată... 

interesaţi de concluziile studiului lor pe simulator, 
cercetătorii le- au cerut atunci asistentilor să se ducă în oraş şi 


Sa examineze cu atentie masinile care deranjeaza circulatia 
fiind parcate pe carosabil. Cand s-au întors în laborator, au 
consultat datele constructorilor de maşini pentru a măsura 
spaţiul disponibil pentru şoferul aflat la volan şi au constatat că 
vehiculele care oferă cel mai mult spaţiu în jurul scaunului 
şoferului sunt, în medie, cele pe care le observăm cel mai 
frecvent parcate pe carosabil. 


Psihologia şoferului care conduce o 
maşină de teren 


lată o ştiinţă cu consecinţe practice: dacă trebuie să călătorim 
cu un şofer căruia nu-i prea pasă de codul rutier, putem să-i 
coborâm discret scaunul, de exemplu, şi să i-l apropiem de 
pedale. Fără să-şi dea seama, şoferul nostru de curse va fi 
poate un pic mai atent la indicatoare. Şi dacă ne temem ca nu 
cumva să-şi dea din nou scaunul înapoi, putem să punem o 
valiză mare în spaţiul dintre scaunul lui şi bancheta din spate. 
Astăzi, psihologii se întreabă dacă felul cum stau aşezaţi şoferii 
nu ar avea legătură cu statisticile accidentelor rutiere. Chiar şi 
un şofer disciplinat şi care respectă regulile, dacă trece de la un 
Fiat 500 la o maşină mare de teren, este în stare să-şi schimbe 
comportamentul pe drumurile publice. Pe când ziua în care 
magistraţii le vor impune şoferilor imprudenti să conducă 
maşini minuscule? 


Capitolul 13 


Ce spune despre noi felul cum strangem 
mana? 


O strângere de mână fermă înseamnă extroversiune. Una moale, 
timiditate. Dar şi durata sa şi mişcările verticale oferă informaţii despre 
intenţiile interlocutorului nostru. 


De ce ne strângem mâinile? La origine, această practică 
ar fi fost un mod de a semnala absenţa oricăror intenţii 
belicoase, soldaţii romani strângându-şi, de exemplu, 
antebraţul pentru a arăta că nu ascund un pumnal în 
mânecă. Deşi astăzi nu prea mai umblă oamenii cu un 
pumnal ascuns în mânecă, practica socială a rămas: ne 
dăm mâna, în medie, de cinci-şapte ori pe zi. 

Dar ce spune despre noi acest obicei aparent anodin? 
Intuitiv, simţim că o strângere de mână moale şi umedă nu 
ne va face o foarte bună impresie. Cercetările în psihologie 
confirmă întreaga putere a acestui simplu contact. 
Strângerea de mână nu doar ne trădează - în parte - 
personalitatea, ci serveşte şi în comunicare, chiar în 
influențarea celorlalţi. Nu este surprinzător că oamenii 
politici o plac atât de mult. 

Şi nu sunt singurii, de altfel, iar acei gură-cască pe care 


îi salută strângându-le mâna afişează in general o plăcere 
foarte vizibilă. Precum fanii unui actor sau ai unui cântăreţ, 
care aproape leşină de bucurie atunci când reuşesc să 
apuce mâna idolului lor. În situaţiile mai obişnuite, acest 
ritual îi va produce, desigur, mai puţină plăcere 
interlocutorului nostru, dar rămâne important. 


Un cod social de respectat 


Sanda Dolcos şi colegii ei de la Universitatea Illinois le-au 
prezentat unor subiecţi un filmuleţ în care interactionau 
nişte personaje digitale, care îşi strângeau sau nu mâna în 
prealabil. Participanţii la experiment au considerat că există 
mai multă încredere şi interes mutual între protagonişti 
atunci când îşi strâng mâinile. Acest ritual ne ajută în plus 
să stabilim contactul şi să-l facem pe celălalt să se simtă în 
largul lui. Un atu ce nu trebuie neglijat, mai ales în anumite 
contexte, cum ar fi întâmpinarea unui bolnav venit la 
consult. O anchetă realizată de Gregory Makoul, pe atunci 
la Universitatea Northwestern, Chicago, şi de colegii lui a 
stabilit astfel că aproximativ 80% dintre pacienţi îşi doresc 
ca medicii lor să le strângă mâna atunci când îi salută. 
Pornind de la nişte filmuleţe prezentând cum sunt primiţi 
nişte pacienţi, aceeaşi echipă a arătat că această aşteptare 
este respectată în 83% dintre cazuri. 


Strânge-mi mâna ca să-ţi spun cine esti 


Alt avantaj: când îi strângem mâna interlocutorului, ne 
consideră mai conştiincioşi, una dintre cele cinci dimensiuni 
ale personalităţii. 


Asta au arătat studiile realizate de Frank Bernieri şi Kristen 
Petty, de la Universitatea de Stat din Oregon, Corvallis. lar 
în privinţa celor care se supun obiceiului de a da mâna, felul 
cum o fac va furniza şi alte informaţii. 

Într-adevăr, nu toţi dăm mâna în acelaşi fel, iar asta 
determină în parte impresia pe care o producem. Jan 
Âstrom, de la Universitatea Linkoping, Suedia, a arătat 
astfel că strângerea de mână este cu atât mai viguroasă cu 
cât personalitatea este mai dominantă şi mai agresivă. A 
observat şi diferenţe în funcţie de sex: cu cât bărbaţii sunt 
mai dominatori, cu atât strângerea lor de mână este 
percepută ca fiind mai călduroasă, dar nu acesta este cazul 
şi la femei. 

În acest gen de studii, cercetătorii implică adesea un 
grup de evaluatori care să facă o apreciere detaliată a 
strângerilor de mână primite: în ce măsură sunt puternice, 
viguroase, umede, lungi, însoţite de un contact vizual? Mai 
multe dintre aceste componente fiind corelate (de exemplu, 
forţa, vigoarea si durata), cercetătorii le sintetizează 
câteodată într-un scor mediu, care cuantifică „fermitatea” 
strângerii de mână. 

Aceasta este metodologia adoptată de William Chaplin şi 
colegii săi de la Universitatea din Alabama, Tuscaloosa. 
Cercetătorii au antrenat patru „evaluatori profesionişti”, 


care au dat apoi mâna cu 112 persoane, înainte de a-şi 
exprima impresia despre ele. In paralel, cei 112 participanti 
completasera chestionare de personalitate. 

Parerea judecatorilor nu prea varia in ceea ce priveste 
aceeasi persoana, fapt ce indica o anumita stabilitate a 
strangerii de mana si Sugereaza ca un observator antrenat 
ar putea sa descifreze în ea anumite trăsături de 
personalitate. Rezultatele au evidenţiat în plus că un bărbat 
care e mai deschis la experienţe noi strânge mâna cu mai 
puţină fermitate; la femei, e mai degrabă invers. O altă 
constatare: cu cât oamenii sunt mai extrovertiti, cu atât au 
o strângere de mână mai fermă. Or, arbitrii apreciau mai 
ales această caracteristică, ea determinându-i să-şi formeze 
o impresie mai bună despre participanţii la experiment. 

Invers, strângerea de mână a celor timizi, considerată 
prea moale, îi dezavantaja. Dacă ne numărăm printre 
aceştia, merită aşadar să lucrăm un pic asupra ei. Cu atât 
mai mult cu cât aceasta ar influenţa succesul la interviurile 
de angajare, cum ne lasă să credem rezultatele obţinute de 
echipa lui Greg Stewart, de la Universitatea din lowa. În 
experimentul lor, participanții completau teste de 
personalitate, iar felul în care strângeau mâna era notat de 
nişte evaluatori antrenați; participau apoi la interviuri cu 
nişte profesionişti din domeniul resurselor umane. Aceştia 
se pronuntau ulterior cu privire la competenţa candidatului. 

Rezultatul: persoanele a căror strângere de mână este 
cea mai apreciată de evaluatorii independenţi sunt 
considerate cele mai competente şi de către recrutori. 
Concret, strângerea de mână este apreciată cu atât mai 
mult cu cât este mai fermă şi însoţită de un bun contact 
vizual. Recrutorii par s-o interpreteze ca pe un semn de 
extroversiune, trăsătură de personalitate pe care o 


preţuiesc adesea în context profesional, întrucât ar fi legată 
de capacităţile de convingere şi de socializare. Mai multe 
lucrări ştiinţifice au arătat într-adevăr că persoanele 
extrovertite au mai mult succes la interviurile de angajare. 
Aceste legături dintre personalitate şi strângerea de 
mână înseamnă oare că efectuăm acest ritual într-un mod 
imuabil, ca pe o semnătură? Dimpotrivă. Se pare că, în mod 
inconştient, ne ajustăm încontinuu strângerea de mână în 
funcţie de interlocutori şi de context. Jennifer Huwer, de la 
Colegiul Haverford, 
Pennsylvania, a filmat sute de strângeri de mână, cei 
implicaţi trebuind să-şi imagineze că gestul are obiective 
diferite: să consoleze, să felicite, să salute... Şi apropierea 
presupusă cu interlocutorul lor varia, de la prieten apropiat 
la simplă cunoştinţă, trecând prin persoane necunoscute 
sau nu foarte apreciate. Strângerile de mână au fost 
evaluate cu precizie ştiinţifică si în aceste cazuri: 
cercetătorii le-au măsurat durata, numărul de mişcări 
verticale şi gradul de prehensiune (de exemplu, anumite 
persoane apucă numai degetele celuilalt, în vreme ce altele 
apucă o bună parte din palmă). 


Mic lexicon al strângerii de mână 


Prima concluzie a psihologei a fost că femeile fac mai multe 
mişcări decât bărbaţii, iar asta mai ales când interlocutorul 
lor este tot o femeie: 60% dintre ele fac atunci mai multe 
mişcări de sus în jos, faţă de numai 23% dintre bărbaţi când 
strâng mâna altui bărbat. Dincolo de aceste variaţii în 


functie de sex, Jennifer Huwer a gasit si diferente in functie 
de intentie. Cel care strange mana cuiva face adesea mai 
multe mişcări verticale ca să-l felicite, dar una singură in 
semn de salut şi niciuna când consolează pe cineva 
supărat. Consolarea câştigă în schimb premiul pentru 
durată, presiunea mâinii mentinandu-se în acest caz mai 
mult timp. Vin apoi felicitările, pe urmă, ex aequo, salutul si 
multumirile, care durează în medie doar o secundă. În plus, 
durata este cu atât mai lungă cu cât cei doi interlocutori 
sunt mai intimi. 


Pentru Jennifer Huwer, aceste variatiuni sunt semn ca 
strangerea de mana nu este doar un cod sau un ritual, ci un 
adevarat mijloc de comunicare. Prin caracteristicile sale, 
traduce sentimentele si relaţia pe care o avem cu 
interlocutorul nostru. Un expert ar putea aşadar să extragă 
informaţii referitoare la contextul şi gradul de intimitate 
dintre două persoane doar analizându-le strângerea de 
mână. 


Un mijloc de a-l influenţa pe celălalt 


Strângerea de mână nu are întotdeauna un obiectiv atât de 
nevinovat: ea poate să fie de asemenea folosită pentru a-l 
influenţa pe celălalt. Într-un studiu efectuat în laboratorul 
meu, le- am cerut unor tinere voluntare de la o organizaţie 
pentru copii să meargă din uşă în uşă într-un oraş din 
Bretania. Atunci când i se deschidea uşa, 
experimentatoarea noastră zâmbea şi, într-un caz din două, 
îi strângea mâna interlocutorului, înainte să se prezinte şi 
să-şi descrie asociaţia. Îi cerea apoi o mică donaţie de un 
euro pentru o acţiune în beneficiul unor copii din Africa. 
Rezultatele au fost clare: mai mult de 95% dintre oameni 
au acceptat să doneze atunci când complicea noastră le 
strânsese mâna, faţă de numai 53% în cazul contrar. 

De unde vine această putere a strângerii de mână? În 
parte, din contactul fizic pe care îl implică. Numeroase 
lucrări au demonstrat într-adevăr că suntem mai dispuşi să 
acceptăm o cerere dacă ni se atinge discret braţul în 
momentul formulării ei. Un truc util când vine vorba să 
împrumutăm bani sau să solicităm bunăvoința trecătorilor 
ca să realizăm un sondaj. Psihologii au arătat că un simplu 
contact creşte de asemenea încrederea pe care i-o 
acordăm interlocutorului nostru. 

Nu este, desigur, singura explicaţie. Doar respectând un 
anumit cod social îi creăm celuilalt o dispoziţie mai bună. 
Atunci când întâlnim un necunoscut, ne vom situa relaţia cu 
el sub cele mai bune auspicii dacă îi strângem mâna. Mai 
putin, bineînțeles, atunci când convențiile culturale 
recomandă alt mod de a saluta, precum în Japonia, unde o 
uşoară înclinare este de ajuns. 


Capitolul 14 
Cum sa ne folosim corect vocea 


Gravă (la un bărbat), seduce. Domoala, ne îmbătrâneşte. Repezita, 
convinge. Sa nu ne preocupe deci doar ce spunem: sa fim atenti si la 
felul cum ne modulam vocea! 


În timpul unei campanii electorale, poate ezităm între mai 
mulţi candidaţi. Programul lui cutare nu riscă oare să agraveze 
deficitul bugetar? Nu cumva măsurile celuilalt vor produce un 
impact social violent? Cu toate acestea, un parametru 
neaşteptat ar putea să ne forţeze hotărârea, mai mult decât 
astfel de raționamente obiective: vocea celor care încearcă să 
ne convingă. Experimentele psihologice evidenţiază întreaga sa 
putere cu adevărat învăluitoare... şi în politică, şi în dragoste. 

Casey Klofstad, de la Universitatea din Miami, le-a cerut 
astfel unor subiecţi să înregistreze fraza „Vă invit să votaţi 
pentru mine în noiembrie”, înainte de a manipula înregistrările 
ca să facă vocile mai subţiri sau mai grave. Alţi participanţi la 
experiment le-au ascultat şi pe urmă s-au pronunţat în legătură 
cu intenţia lor de vot. Or, atunci când vocea a fost îngroşată, 
aşa-zisul candidat era considerat mai puternic şi mai competent 
si, ca urmare, aduna mai multe intenţii de vot. 


Intentii care se vedeau la urne. Un al doilea studiu al acestui 
cercetător, realizat după alegerile din 2012 pentru Congresul 
american, a arătat că o voce gravă creşte şansele de a câştiga 
alegerile. Cu o nuanţă totuşi în funcţie de sexul 
contracandidatului, căci în faţa unei candidate, în mod 


paradoxal, politicienii cu vocea cea mai subţire triumfau cel mai 
adesea. Casey Klofstad presupune că aceia cu voce gravă erau 
percepuți drept mai agresivi şi că această agresivitate părea ca 
nu îşi are locul în confruntarea cu o femeie. Dacă Donald Trump 
ar fi vorbit cu o octavă mai jos, poate că duelul său cu Hillary 
Clinton s-ar fi terminat altfel. 

Riscul să înfrunte o femeie la urne nu era în schimb foarte 
mare pentru Margaret Thatcher, care se pare că ar fi lucrat cu 
un antrenor vocal ca să-şi facă vocea mai gravă: femeile nu 
reprezentau decât 4% dintre parlamentari în 1959, când a intrat 
în Camera Comunelor. 

Este cu atât mai util să fim atenţi la voce cu cât ea transmite 
şi alte informaţii, precum vârsta. Sara Waller şi colegii săi de la 
Universitatea Gavle, din Suedia, au descoperit astfel că o 
persoană este considerată cu atât mai tânără cu cât vorbeşte 
mai repede. O observaţie în concordanţă cu lucrările care atestă 
că debitul nostru verbal încetineşte atunci când îmbătrânim. 

Şi mai surprinzător, emoţiile afectează de asemenea felul în 
care este percepută vârsta prin voce. Sumi Shigeno, de la 
Universitatea Aoyama Gakuin, din Tokio, le-a cerut unor actori 
între 24 şi 75 de ani să înregistreze fraza „Serios? Nu-mi vine să 
cred!” simulând că s-ar simţi în trei feluri: neutri, fericiţi şi trişti. 
Nişte participanţi la experiment au evaluat apoi vârsta lor 
pornind de la aceste înregistrări. Rezultatul: actorii erau 
percepuți ca fiind mai în vârstă decât în realitate atunci când 
vorbeau pe un ton trist şi mai tineri dacă aveau un ton vesel. 

Un licean care încearcă să intre într-un club de noapte va 
avea deci tot interesul să vorbească rar şi să-şi ia un aer trist. În 
schimb, câţiva ani mai târziu, când va trebui să-şi demonstreze 
abilităţile cu ocazia unui interviu de angajare, să facă invers: 
Norman Miller şi colegii săi de la Universitatea din California de 
Sud, Los Angeles, au descoperit că puterea de convingere 


creşte odată cu debitul verbal. În studiul lor, participanţii 
ascultau o scurtă argumentatie orală de 400 de cuvinte în 
privinţa pericolelor cofeinei, difuzată cu o cadență fie de 195 de 
cuvinte pe minut (viteza normală a conversatiilor noastre 
zilnice), fie de 102 cuvinte pe minut (ceea ce este destul de 
lent). 


Mai convingători când vorbim repede 


Rezultatele au arătat că mesajul era perceput drept mai 
convingător atunci când debitul era mai rapid: pe o scară de 1 
la 10 evaluând în ce măsură sunt de acord, participanţii la 
experiment dădeau atunci o notă medie de 6,13, faţă de 5,44 
când debitul era mai lent - adică o creştere a credibilitatii cu 
13% doar pentru că se vorbea mai repede. Ei considerau în plus 
că persoana care vorbeşte este mai stăpână pe subiect. Potrivit 
cercetătorilor, aceasta s-ar putea explica prin creşterea 
concentrării necesară pentru a înţelege mesajul. Numeroase 
lucrări au arătat într-adevăr că o informaţie este cu atât mai 
convingătoare cu cât investim mai mult efort cognitiv în 
prelucrarea ei. 

Bineînţeles, în acest experiment, debitul verbal rămânea în 
limitele normale. Nu este vorba să vorbim foarte repede fără să- 
| lăsăm pe interlocutor să răspundă, altfel efectul riscă să fie 
contraproductiv. 

Dar ca să seducem, cum trebuie să vorbim? Nu este o 
surpriză, la bărbaţi, vocile grave îşi revendică partea leului. 
David Puts, de la Universitatea din Pittsburgh, Pennsylvania, i-a 
înregistrat pe nişte bărbaţi cu vârste cuprinse între 18 şi 25 de 
ani care trebuiau să vorbească de parcă ar fi încercat să obţină 


o întâlnire romantica, mai ales descriindu-se singuri. Le-a pus 
apoi pe nişte tinere de aceeaşi vârstă să asculte aceste 
înregistrări, după care le-a întrebat în ce măsură ar fi tentate de 
o relaţie scurtă (susceptibilă să se rezume la o singură noapte 
toridă de amor) sau de o poveste pe termen mai lung. În 
ambele cazuri, participantele la experiment au manifestat cu 
atât mai mult interes cu cât vocea pe care o auzeau era mai 
gravă. O notă de farmec care se traducea în fapte, de vreme ce 
bărbaţii cu voce de bariton declarau că avuseseră mai multe 
partenere sexuale decât ceilalţi. 

Dacă acestor doamne le plac atât de mult vocile grave, să 
fie oare pentru că le asociază cu imaginea unui tip bine făcut? 
Se pare că da. Sarah Collins, de la Universitatea din Leiden, 
Olanda, le-a dat unor tinere cu vârste între 18 şi 30 de ani să 
asculte nişte înregistrări cu voci de bărbaţi. Apoi le-a cerut să şi- 
i imagineze pe masculii care se ascundeau în spatele lor. 
Participantele la experiment au asociat vocilor mai grave un fel 
de combinaţie între Schwarzenegger şi Sean Connery: astfel, îi 
considerau pe posesorii lor mai atrăgători din punct de vedere 
fizic, mai corpolenti, mai musculosi şi chiar mai parosi. 

Din păcate pentru aceste doamne, este doar o momeală. O 
analiză complementară nu a sugerat vreo corelaţie între 
proprietăţile vocii (frecvență, amplitudinea spectrului) Si 
caracteristicile fizice ale bărbaţilor. Altfel spus, penajul nu 
corespunde neapărat cu ciripitul, iar paunul sălii de sport riscă 
să aibă o voce subtiricá. 

lpoteza nu era totuşi deloc absurdă, căci la numeroase 
animale tipetele sunt cu atât mai grave cu cât acestea sunt mai 
mari şi mai masive. Într-adevăr, corzile lor vocale sunt în acest 
caz mai lungi si mai grele, ceea ce favorizează frecvențele 
joase. Dar la om dimensiunea laringelui (organul în structura 
căruia intră şi corzile vocale) nu pare legată direct de talia 


individului. 

Subiectul rămâne însă controversat, iar alte studii găsesc o 
legătură între puterea de seducţie a unei voci şi fizicul 
posesorului ei. Astfel, Susan Hughes, de la Colegiul Vassar, New 
York, a arătat că o voce masculină este considerată cu atât mai 
atrăgătoare cu cât bărbatul respectiv are umeri mai largi în 
raport cu circumferința şoldului - pe scurt, o siluetă de atlet. 
Evaluările s-au efectuat pornind, bineînţeles, de la înregistrări 
ale unor voci încrucişate a posteriori cu caracteristicile fizice ale 
bărbaţilor, pe care participantele la experiment nu îi vedeau. 
Datorită unor chestionare, cercetătoarea a constatat în plus că 
bărbaţii cu vocea de aur avuseseră mai multe partenere 
sexuale şi o primă relaţie mai precoce. 

La femei, cu cât o voce era considerată mai atrăgătoare de 
sexul opus, cu atât deținătoarea ei avea solduri mai late în 
raport cu talia (un criteriu al atractivitatii feminine bine 
cunoscut de psihologi) şi avusese mai mulţi parteneri sexuali. O 
astfel de morfologie uşurând în general naşterea, s-ar putea 
spune că decelăm în voci indicii ale capacităţii de a procrea. 


De ce anumite voci ne seduc? 


Sa ghicim totusi fizicul in functie de voce nu are un interes prea 
mare, din punct de vedere evolutiv: in general ne vedem 
partenerul înainte să trecem la act si este mai simplu să-i 
constatăm înfăţişarea de visu. Probabil că altceva, mai ascuns, 
ne face să găsim o voce atrăgătoare. 

La femei, poate fi vorba despre semne ale fertilităţii care nu 
sunt direct vizibile. Mai multe studii atestă într-adevăr că bărbaţii 
au tendinţa să prefere vocile feminine ascuţite. Or, Gregory 
Bryant şi Martie Haselton, de la Universitatea din California, au 
arătat că, atunci când o femeie este la momentul cel mai 
favorabil din ciclu pentru concepţie, frecvenţa ei vocală creşte 
din cauza schimbărilor hormonale. Inconstient, bărbaţii ar asocia 
atunci o tonalitate ascuţită cu fertilitatea. 


În cazul EN precum adesea tn materie de seductie, este 
vorba mai degrabá de capacitatea de dominatie - de a se 
impune in interiorul unui grup si de a-si cástiga un statut social 
ridicat. Astfel, James Dabbs si Allison Mallinger, de la 
Universitatea de Stat Georgia, Atlanta, au arátat ca vocea lor 


este cu atat mai grava cu 
cât nivelul de testosteron (măsurat în sânge sau în saliva) este 


mai ridicat. Nu este surprinzator, caci stim ca acest hormon 
influenteaza dezvoltarea, provocand ingrosarea si alungirea 
corzilor vocale. 


E rindul nostru sa jucam! 


Ceea ce spune vocea despre noi este rezumat in acest tabel. in functie de 
tonalitatea si de debitul ei, vom fi perceputi ca mai mult sau mai putin competenti, 
convingatori, puternici, varstnici sau seducatori. 


Voce Voce & Voce 
grava ascuţită Voce lentă rapidă 
Competenta + = 
Putere + x 
Convingere = + 
Arsta (Mai in T" 
Varsta varsta) (Mai tanar) 
Seductie x = 
masculina 
Seductie feminina — + 


Dar ce e si mai interesant este faptul ca cercetarile au stabilit 
ca tn cazul unui barbat, cu cat are un nivel mai ridicat de 
testosteron, cu atât comportamentul îi este mai dominant - chiar 


daca experimente recente sugereaza ca aceasta substanta 
exercita o influenta multipla si favorizeaza de asemenea 
altruismul tn anumite cazuri. 

Desigur ca aceste rezultate nu arata ca tonalitatea unei voci 
ne va face automat sa ne indragostim, ci ca evolutia a modelat 
preferinte subtile, influentandu-ne alegerile fara sa le determine 
in totalitate. Atractia pe care o simt femeile pentru vocile grave 
ar fi astfel un fel de renaştere a unui mecanism ancestral, 
datorită căruia ele îi identifică pe masculii dominanti, într-adevăr 
mai capabili să garanteze supraviețuirea descendenților, cărora 
le asigură protecţie şi hrană. Această explicaţie evoluționistă 
lămureşte inclusiv rezultatele obţinute de psihologul american 
David Puts într-un al doilea studiu: coborând (prin manipulare 
digitală) cu un semiton vocile înregistrate de nişte bărbaţi, a 
constatat că ele erau considerate mai atrăgătoare, dar numai 
pentru o relaţie de scurtă durată şi de către femeile care erau în 
faza fertilă a ciclului. 

Pe scurt, deşi unui seducător îi va fi greu să stăpânească 
chiar toţi parametrii, va trebui măcar să facă efortul de a vorbi 
cu o voce gravă. Un ritm rapid va face de asemenea să-i crească 
puterea de convingere, dacă ţine un discurs despre utilitatea de 
a trece la acţiune din prima seară. Va putea, în sfârşit, să 
urmărească în vocea iubitei sale indicii privitoare la efectul 
produs: Paul Fraccaro şi colegii săi de la Universitatea din 
Aberdeen au arătat că femeile vorbesc pe o tonalitate mai înaltă 
în prezenţa unui bărbat pe care îl plac. Credeţi că din 
romantism? 


Capitolul 15 
Cand hainele anunta culoarea 


Vrem sa seducem pe cineva? Ca sa ne facem cunoscute intentiile si sa ne 
sporim sex-appeal-ul, trebuie sa ne alegem bine culoarea hainelor. 


Perplecsi, ne privim garderoba intinsa pe pat. Am reusit 
în sfârşit să obţinem o întâlnire cu un coleg sau o colegă 
care ne place mult, dar ce ţinută va da lovitura? Acest 
decolteu provocator? Haina asta, care ne face o siluetă de 
atlet? 

Un parametru neaşteptat ar putea în orice caz să ne 
ajute: culoarea. Căci oamenii de ştiinţă au descoperit că, în 
funcţie de culoarea pe care o purtam, vom fi diferit 
percepuți, iar comportamentele fata de noi se vor schimba. 

Nu e o surpriză că roşul este pentru femei regina culorilor 
în materie de seducţie în lumea occidentală. Daniela Niesta 
Kayser şi colegii săi de la Universitatea Rochester, New York, 
au arătat că roşul creşte atracţia pe care o simt bărbaţii. 
Într-un prim experiment, participanţii priveau fotografia unei 
femei, cu care trebuiau apoi să converseze pe internet cu 
ajutorul unei liste prestabilite de întrebări, ba anodine („De 
unde esti?”), ba mai intime („Ce ar trebui să facă un băiat ca 
să-ţi atragă atenţia într-un bar?”). Smecheria a constat în a 


colora digital rochia interlocutoarei 


tn rosu sau in verde. Rezultatele au aratat ca barbatii pun 
întrebări mai intime atunci cand femeia este îmbrăcată in 
roşu. 

Într-un al doilea experiment, cercetătorii le-au arătat 
participanţilor tot fotografia unei femei, îmbrăcată de data 
aceasta cu o cămaşă roşie sau albastră, dar făcându-i să 
creadă că se vor întâlni cu ea în persoană. Experimentatorul 
invita un bărbat într-o încăpere cu două scaune şi îl anunţa 
că femeia urmează să se aşeze pe unul din ele. Îl lăsa apoi 
singur pe subiect, sub pretextul că pleacă s-o aducă pe 
interlocutoarea lui, după ce îi ceruse să ia al doilea scaun şi 
să se aşeze în faţa primului. Rezultatul: bărbaţii şi- au aşezat 
scaunul mai aproape de cel al femeii pe care credeau cá o 
vor întâlni atunci când în fotografie aceasta avea cămaşă 
roşie (1,57 metri în medie) mai degrabă decât albastră (1,83 
metri în medie). 

Alte cercetări au confirmat atracţia pentru roşu a sexului 
masculin. Împreună cu nişte colegi de la laboratorul meu, 
am arătat, de exemplu, că o autostopistă este mai adesea 
luată în maşină de un bărbat atunci când poartă un tricou de 
această culoare: aproape 21% dintre şoferi se opresc atunci, 
faţă de 1215% în cazul celorlalte culori - negru, albastru, alb 
sau verde. Culoarea tricoului nu are în schimb nici un efect 
asupra numărului de femei la volan care opresc. Un alt 
exemplu: bărbaţii îi atrag mai adesea atenţia unei tinere că 
a scăpat ceva pe jos atunci când este îmbrăcată în roşu. 

Desi, in general, nu se aşteaptă s-o vadă pe domnita 
salvată | cázàndu-le imediat în braţe, cercetările 
demonstrează că bărbații asociază o incontestabilă 


conotaţie sexuală cu această culoare. Adam Pazda şi colegii 
lui, de la Universitatea Rochester, au observat astfel că 
bărbaţii consideră că o femeie este mai interesată de sex 
atunci când poartă o cămaşă roşie mai degrabă decât una 
albă. Alte cercetări au arătat că roşul, comparat cu albastrul, 
albul sau verdele, îi face pe bărbaţi să creadă că o tânără ar 
accepta mai uşor să aibă un raport sexual încă de la prima 
întâlnire. 


Nici o neînțelegere în privinţa culorii 


Femeile nu sunt nici ele neştiutoare în ceea ce priveşte 
valoarea de semnal sexual asociată cu această culoare. Într- 
un experiment efectuat de aceeaşi echipă, ele au apreciat 
că femeile îmbrăcate în roşu sunt mai interesate de sex 
decât cele îmbrăcate cu haine de alte culori. Un studiu a 
evidenţiat că ele percep o tânără drept mai infidelă atunci 
când este îmbrăcată cu o rochie roşie, mai degrabă decât cu 
una albă sau verde. În sfârşit, o a treia analiză, focalizată pe 
site-urile de întâlniri online, a demonstrat că femeile poartă 
în mod preferenţial această culoare în fotografiile lor de 
profil când postează un obiectiv pur sexual. 

Pe scurt, nici o neînțelegere în privinţa culorii: ambele 
sexe înţeleg acelaşi lucru şi, purtând roşu, ambele parti 
câştigă timp. Dar de ce această culoare îi atrage pe bărbaţi 
ca pe muşte? Fără îndoială din cauza unei îndepărtate 
moşteniri evolutive. Într-adevăr, este un important semn de 
fecunditate la animale, femelele din numeroase specii de 
maimuțe semnalându-şi, de exemplu, receptivitatea sexuală 
în timpul ovulatiei printr-o zona genitală roşie şi umflată. 


Atractia pentru rosu ar fi fost asadar selectionata la 
stramosii nostri si ar fi persistat la masculii moderni. Si 
femeile ar fi influentate de aceasta mostenire ancestrala: ele 
poartă mult mai des roşu sau roz cand sunt în faza fertilă a 
ciclului hormonal, cum a evidentiat un studiu efectuat de 
Alec Beall si Jessica Tracy, de la Universitatea din Columbia 
Britanica, Canada. 

Drept consecință logică a asocierii rosului cu 
fecunditatea, valoarea lui de semnal sexual dispare la 
femeile care au depăşit vârsta fertilă. Sacha Schwarz, de la 
Universitatea din Dortmund, şi Marie Singer, de la 
Universitatea din Wuppertal, Germania, au aratat astfel ca 
barbatii le considera atragatoare mai degraba pe tinerele de 
23 de ani îmbrăcate în roşu decât pe cele îmbrăcate în alb, 
dar că această culoare nu mai are nici o influenţă asupra 
felului în care ei apreciază femeile în cazul celor care se 
apropie de 50 de ani. 

Cât despre strămoşii noştri îndepărtați de parte 
bărbătească, ei nu aveau obiceiul să-şi semnaleze 
disponibilitatea sexuală prin înroşirea nici unei parti a 
anatomiei lor. Înseamnă asta aşadar că un pulover sau o 
cămaşă stacojie le va lăsa reci pe femei? Ei bine, nu: roşul 
place şi când e purtat de ei, dar nu din aceleaşi motive. 

Tot cu ajutorul unor fotografii retuşate digital, Andrew 
Elliot şi colegii lui de la Universitatea Rochester au arătat ca 
femeile îl consideră pe un bărbat mai sexy şi mai atrăgător 
atunci când poartă un tricou roşu, mai degrabă decât unul 
verde. El primeşte într-adevăr o notă medie de 6,3 în primul 
caz, fata de 5,5 în al doilea, pe o scară a atractivitatii de la 1 
(„deloc atrăgător”) la 9 („extrem de atrăgător”). Cercetătorii 
le-au mai întrebat pe participantele la experiment în ce 
măsură ar fi interesate de o relaţie sexuală cu bărbatul 


respectiv, tot pe o scară de la 1 („nu, chiar deloc”) la 9 (,,da, 
cu siguranţă”). Bilanţul: bărbatul în roşu a obţinut o nota de 
4,14, faţă de 2,95 pentru geamănul lui în verde - adică o 
creştere cu 40% doar schimbându-şi tricoul. În schimb, 
cercetătorii nu au observat nici un efect al culorii atunci 
când aceleaşi fotografii erau evaluate de bărbaţi. 


Roşu ca un mascul dominant 


Poate că roşul le seduce într-atât pe aceste doamne pentru 
că este asociat cu dominanta - o trăsătură despre care se 
ştie că influenţează favorabil aprecierea femeilor. Şi în acest 
caz, această asociaţie şi-ar avea originea în rădăcinile 
noastre evolutive, întrucât o regăsim la numeroase specii de 
animale. Masculul dominant dintr-un grup de mandrili, de 
exemplu, are pe bot un roşu mai aprins decât cei care îi sunt 
inferiori. Învăţarea socială ar fi întărit acest fenomen, roşul 
fiind asociat de milenii cu puterea, iar asta pe toate 
continentele. În Imperiul Roman, bărbaţii cei mai puternici ai 
cetăţii erau numiţi coccinati („cei care poartă roşu”). 

Ca să confirme asocierea dintre roşu si dominanta, 
Russell Hill şi Robert Barton, de la Universitatea Durham, au 
analizat rezultatele unor meciuri de fotbal sau ale unor 
competiţii de arte marţiale, cum ar fi cele de lupte greco- 
romane sau de taekwondo. Ipoteza lor era că sportivii în 
roşu câştigă mai des pentru că s-ar simţi mai dominanti şi ar 
manifesta mai multă combativitate, pe de o parte, şi, pe de 
altă parte, pentru că adversarii lor le-ar atribui un statut 
superior şi ar îndrăzni mai puţin să-i bruscheze. Şi chiar asta 
au şi observat cercetătorii - un rezultat statistic care nu 


împiedică, desigur, o echipă în negru, precum cea 
neozeelandeză de rugby, să se afle pe primele locuri. Ar fi 
chiar de ajuns ca o echipă de fotbal să-şi schimbe tricoul 
obişnuit cu unul roşu ca să câştige mai des. 

Sa fie aceasta o explicaţie în plus pentru victoria Portugaliei 
în fata Franţei în finala de la Euro 2016? 

să fim atenţi totuşi să nu confundăm combativitatea cu 
agresivitatea prost plasată. Şi aici, culoarea hainelor 
influenţează percepţia celorlalţi, aşa cum au arătat Mark 
Frank şi Thomas Gilovich, de la Universitatea Cornell, Statele 
Unite. Aceştia au prelucrat digital înregistrări cu meciuri de 
fotbal, schimbând tricourile aceleiaşi echipe în negru sau în 
altă culoare, apoi le-au cerut unor arbitri profesionişti să se 
pronunţe asupra anumitor secvenţe „la limită”, în care 
greşeala sau sancţiunea potrivită era discutabilă. Arbitrii s- 
au arătat mai severi faţă de jucătorii al căror tricou era 
colorat în negru. Cercetătorii pun reacţia lor pe seama 
faptului că am moştenit cultural asocierea dintre această 
culoare şi agresivitate. Nu este o întâmplare că în filme 
personajele negative sunt adesea îmbrăcate în negru. 

Sa evităm deci această culoare dacă vrem să avem un 
aer prietenos şi destins. Cu atât mai mult cu cât ea nu doar 
influenţează percepţia celorlalţi, ci s-ar putea cu adevărat să 
ne şi facă mai agresivi. Într-un alt experiment, Mark Frank şi 
Thomas Gilovich le-au dat câte un tricou negru sau alb 
participanţilor, apoi le-au propus o listă de 15 jocuri de 
echipă, reputate ca fiind mai mult sau mai puţin agresive. Ei 
trebuiau să aleagă cinci, pe care urmau să le practice mai 
târziu. Subiectii îmbrăcaţi în negru au ales jocuri mai 
agresive decât cei îmbrăcaţi în alb. 


Este prea frig ca sa purtam albastru 


Pot culorile calde să ne încălzească cu adevărat, la propriu? 


În orice caz, două cercetătoare japoneze au arătat că preferăm să le purtăm atunci 
când ne este frig şi invers. Ele au proiectat aer rece pe faţa mai multor femei, iar 
pe altele le-au invitat să 


facă o baie fierbinte, după care le-au cerut să aleagă o culoare pentru haine. 
Participantele la experiment au ales mai degrabă culori calde (mai ales roşu) în 
primul caz şi culori reci (albastru, verde etc.) în al doilea. 


Si culoarea care ne face să parem mai slabi 
este... 


Nu vrem încă să renuntam pentru viitoarea noastră întâlnire 
amoroasă la rochita sau cămaşa neagră? Dacă motivul este 
că ni se pare că hainele negre ne avantajează silueta, după 
cum afirmă un mare număr de site-uri şi de forumuri pentru 
femei, atunci puteţi renunţa la ea fără nici o grijă!. Împreună 
cu câţiva colegi, am demonstrat că această afirmaţie este 
greşită, cu ocazia unui experiment în care am prezentat 
fotografia unei tinere îmbrăcate cu aceleaşi haine, dar 
colorate diferit unui grup de aproximativ 500 de participanţi. 
Silueta ei a fost considerată mai subţire de cea mai mare 
parte a persoanelor chestionate atunci când purta alb. 

Şi se pare că este mai eficient să ne îmbrăcăm în roşu 
decât în negru ca să seducem. Dacă avem de gând să 
rătăcim la întâmplare în căutarea sufletului-pereche, şansele 
noastre vor creşte purtând această culoare. Dar să rămânem 
prudenti, căci, dincolo de gustul fiecăruia şi de moda 


momentului, intervin numeroşi alti factori, cum ar fi 
temperatura (vezi caseta de la pagina 174): în cazul în care 
persoana ce stă la bar în faţa noastră etalează un roşu torid, 
acesta poate fi doar un semn. că-i era frig când s-a îmbrăcat. 


Capitolul 16 
Efectul cravatel 


Ce efect produc cravatele asupra comportamentului? Este mai bine sa 
purtăm haine închise sau deschise la culoare ca să seducem? În zilele 

noastre, ştiinţa vestimentară îşi face loc în laboratoarele de psihologie. 
lar întrebările sunt numeroase. 


Bancherii, avocaţii, directorii - cu toţii poartă cravate. 
Această practică este legată de funcţia sau meseria practicată. 
Dar de ce există cravatele? Cum vom vedea, fiecare articol 
vestimentar are potenţialul de a modela comportamentul 
semenilor noştri, prin coduri implicite care difuzează adesea 
stereotipuri. În vreme ce rebelii pot decide să nu li se 
conformeze, experienţa arată că aceste scheme preconcepute 
sunt practic indestructibile, fiind bine fixate în reprezentările 
colective. Fără îndoială, este recomandabil să fim conştienţi de 
ele, ca să nu comitem greşeli sau... stângăcii. 


Hoti in costume 


Unul dintre aspectele cele mai surprinzătoare ale studiilor privind 
felul în care ne imbrácám este poate caracterul ludic al 
experimentelor. De exemplu, la Laboratorul de tehnici de 
influențare de la Vannes, am simulat un furt într-un magazin de 
CD-uri, hoţul fiind un membru al echipei fie în blugi şi bascheti, 
fie la costum şi cravată. În scenariul nostru, hoţul se aşeza în faţa 
rafturilor, în apropierea unui client, şi, scuzându-se, întindea un 
braţ, lua un CD şi-l ascundea sub haină. Examinarea camerelor 
de supraveghere arăta că clientul, în toate cazurile, vedea bine 
că se întâmpla ceva anormal. Complicele nostru hot se ducea 
apoi la alt raft; un agent de securitate aflat nu departe şi 
informat cá are loc un experiment afişa o perfectă indiferenţă. l- 
am numărat pe cei care l-au anunţat pe agent. Rezultatele au 
evidenţiat că 35% dintre clienţi i-au semnalat agentului furtul 
când vinovatul era îmbrăcat în blugi, dar numai 11% când purta 
costum şi cravată! 

În alt experiment, i-am cerut colegului nostru să rămână în 
apropierea martorului la scenă, după ce subtilizase CD-ul. Şi într- 
un astfel de caz, observăm că spectatorul sub nasul căruia este 
comisă infracţiunea îndrăzneşte să-i facă hotului o remarcă de 
trei ori mai des atunci când acesta din urmă este îmbrăcat 
neglijent. 


7 Va asigur 


cd nu sunt 


Se pare cá tinuta care ar trebui purtatá cand se comite o 
infractiune ar fi costum si cravatá. Cum sá explicám aceastá 
observatie? Probabil ca exista stereotipuri despre calitátile unei 
persoane în funcţie de ţinuta sa vestimentară. În aceasta 
interpretare, din cauză că nu prea ne imaginăm un hoţ la costum 
şi cravată, persoana care asistă la furt nu înţelege gestul şi caută 
altă explicaţie decât cea fondată pe propria observaţie. Această 
întreagă reflecţie necesită un efort cognitiv suplimentar, care o 
împiedică să reacționeze in mod corespunzător. În cealaltă 
situaţie, cea a unui hoţ „tipic”, lucrurile sunt clare, nu implică un 
interval de reflecţie suplimentar şi impun trecerea imediată la 
acţiune. 

Am putea obiecta că, în acest experiment, înfăţişarea 
protagonistului nu prea este compatibilă cu comportamentul său. 
În alte circumstanţe mai convenţionale, putem presupune că 
felul cum este îmbrăcat cineva ar avea un rol mai mic. Însă alte 
studii arată că nu este cazul. Psihologii americani Marvin Bouska 
şi Patricia Beatty, de la Universitatea din Dakota de Nord, le-au 
cerut la doi dintre experimentatorii lor să converseze stând la 
distanţă de un metru şi jumătate unul de celălalt, în mijlocul unei 
mulţimi de pietoni. În funcţie de caz, interlocutorii erau îmbrăcaţi 


ca nişte oameni cu funcţii de conducere (costum si cravată) sau 
mai puţin convenţional (blugi şi tricou). Membrii echipei observau 
atunci proporţia pietonilor care treceau printre ei, ceea ce 
presupune că fie îi ignorau, fie se făceau că nu remarcaseră că 
aceştia îşi vorbesc. 

Acest studiu a arătat că trecătorii evită mai mult zona de 
interacţiune a celor doi protagonişti cu un statut social ridicat: 
aceştia sunt ocoliti, în loc să se treacă printre ei. Într-un cuvânt, 
cei care dau impresia unui statut social ridicat sunt lăsaţi în pace, 
însă, atunci când au o ţinută casual, li se arată că strada nu este 
un loc potrivit ca să stea de vorbă aşa. Sunt influenţaţi de ţinuta 
vestimentară cei care trec pe lângă un cerşetor? Din nou, da. 
Psihologul Chris Kleinke, de la Universitatea Alaska, Anchorage, a 
arătat că un bărbat şi o femeie care cerşesc pe stradă obţin mai 
mulţi bani dacă sunt mai bine îmbrăcaţi (bărbatul la costum şi 
cravată, femeia cu taior şi pantofi de lux) decât atunci când sunt 
prost îmbrăcaţi. 

Dincolo de latura ieşită din comun a acestor situaţii, nu avem 
decât nişte simple ipoteze ca să explicăm astfel de 
comportamente. În opinia lui C. Kleinke, o persoană care arată 
bine ar fi mai indreptatita să ceară bani, potrivit ipotezei 
(inconştientă, poate) că „şi-a pierdut cu siguranţă portofelul sau 
i-a fost furat”, în vreme ce un cerşetor „nu face nici un efort să 
iasă din această situaţie” sau, „dacă îi dăm, nu se va simţi 
niciodată împins să se schimbe”. 

S-au scris numeroase lucrări despre aspectul vestimentar ca 
indiciu al statutului posibil al unei persoane şi, în ansamblu, 
rezultatele lor subliniază întotdeauna avantajul pentru persoana 
îmbrăcată elegant. De exemplu, ne dăm la o parte ca să-i facem 
loc unei persoane bine îmbrăcate, suntem mai dispuşi s-o ajutăm 
să-şi adune documentele sau monedele pe care le-a scăpat pe 
jos; un şofer opreşte mai uşor la trecerile de pietoni ca s-o lase 
să treacă... O cravată nu costă scump, dar poate aduce mult. 


Unii susţin ca un costum şi o cravată impresionează sau 
transmit puterea proprietarului lor, care nu ar accepta să nu i se 
arate respect. De fapt, explicaţia rezidă fără îndoială în asocieri 
mai vagi şi în comportamente involuntare. O dovedeşte un 
experiment realizat pe copii. Psihologa Lidan Solomon şi colegii 
ei de la Colegiul Marymount Manhattan, New York, i-au cerut 
unui băieţel în vârstă de 9 ani să joace rolul copilului pierdut. În 
condiţia de aspect vestimentar neutru, copilul purta blugi şi o 
geacă cu fermoar; în condiţia de aspect vestimentar numit 
superior, purta pantaloni de stofă şi o haină. Copilul pretindea că 
s-a pierdut şi le cerea trecătorilor să le telefoneze părinţilor lui. 
Dacă i se puneau întrebări, răspundea că era la cumpărături cu 
mama lui şi că se rătăcise de ea. Se prefăcea speriat şi arăta un 
cartonaş pe care era scris numărul de telefon al familiei sale. 
Rezultatele au evidenţiat că 73% dintre trecători le-au telefonat 
părinţilor copilului atunci când acesta era îmbrăcat cu pantaloni 
de stofă şi haină, faţă de 47% când era îmbrăcat neutru. Fiind 
vorba despre copii, ne-am fi putut gândi că statutul social nu ar 
avea importanţă şi că ajutorul oferit ar fi necondiţionat. Dar este 
evident că nu e aşa. Motivele acestei diferenţe de comportament 
încă nu sunt elucidate. 

Trebuie să alegem anumite culori mai degrabă decât altele, 
ca să mergem la un interviu de angajare? Psihologele Mary-Lyne 
Damhorst, de la Universitatea de Stat lowa, şi Ann Pinaire-Reed, 
de la Universitatea Texas, le-au cerut unor recrutori să-i evalueze 
pe baza unor fotografii pe candidaţii şi candidatele la un post. 
După caz, aceste persoane purtau haine mai degrabă închise la 
culoare, mai deschise la culoare sau colorate. S-a constatat că 
recrutorii femei le apreciau mai favorabil pe candidatele femei 
îmbrăcate în nuanţe deschise sau cu haine colorate, în vreme ce 
recrutorii bărbaţi le evaluau mai favorabil pe candidatele care 
purtau culori închise. În toate cazurile, cel mai bine evaluati au 
fost bărbaţii îmbrăcaţi cu haine în culori închise. 


Gatiti pentru interviul de angajare 


Interpretarea acestor rezultate se bazează pe semnificaţia pe 
care bărbaţii şi femeile o atribuie culorilor. În opinia autoarelor 
studiului, femeile, inclusiv cele care lucrează în recrutare, ar 
aprecia mai mult decât bărbaţii cerinţele de independenţă ale 
candidaţilor şi candidatelor; din acest motiv, ele ar fi mai atrase 
de haine mai puţin conformiste. În schimb, bărbaţii pun mai mult 
accentul pe putere, dată fiind perspectiva lor asupra mediului de 
muncă şi corporatist. Ei ar percepe culorile închise ca pe nişte 
simboluri ale puterii şi le-ar prefera pe persoanele îmbrăcate 
astfel. 

Psihologul Aldert Vrij, de la Universitatea din Portsmouth, 
Anglia, a arătat că un acuzat care purta o cămaşă neagră era 
perceput drept mai agresiv, iar un suspect îmbrăcat tot cu o 
cămaşă neagră era mai adesea condamnat. Acelaşi cercetător a 
observat că echipele de fotbal sau de hochei al căror tricou este 
negru sunt mai des sancţionate decât cele care etalează alte 
culori. La fel, studenţii care au urmărit meciurile de fotbal între 
jucători îmbrăcaţi în negru sau în alb au estimat că jucătorii cu 
tricou negru sunt mai agresivi, joacă mai dur şi dau dovadă de 
mai puţin fairplay. Au pronunţat de asemenea sancţiuni mai 
severe împotriva acestora. 

Bineînţeles, există diferite tipuri de uniforme, fiecare având o 
anumită putere de a orienta comportamentele sau atitudinile în 
direcţii bine stabilite. De exemplu, psihologul american Thomas 


Long, de la Universitatea Catolică din America, Washington, i-a 
cerut unei femei să le ia un interviu unor trecători pentru a le 
evalua atitudinile în ceea ce priveşte anumite principii ale 
Bisericii Catolice (de exemplu, în legătură cu relaţiile sexuale 


înainte de căsătorie), dar si în ceea ce priveşte consumul de 
droguri uşoare şi sexul în general... Examinatoarea preciza că 
este călugăriţă, dar uneori purta veşmântul, iar alteori nu. Doar 
în acest din urmă caz, persoanele chestionate exprimau atitudini 
mai conforme cu poziţiile Bisericii Catolice, mai puţină toleranţă 
faţă de consumul de droguri uşoare şi o dorinţă mai mare de a 
controla libertăţile sexuale. Probabil că veşmântul de preot avea 
o anumită eficacitate, de reuşea să-i incite pe credincioşi la 
cainta, iar dacă nu haina îl face pe om, în orice caz îl ajută! 


Pompier sau călugăriţă? Efectele uniformei 


O uniformă reprezintă o funcţie, o putere sau o instituţie. Fără ea, am fi deseori în 
imposibilitatea de a-i conferi legitimitate reprezentantului unei anumite instituţii. 
Dar, invers, ponderea legitimitatii este atât de puternic gravată în uniformă, încât 
aceasta ar putea să ne facă să ascultăm automat, inclusiv în situaţii în care ceea 
ce ni se cere este în mod evident ilegitim, grotesc sau ţine de un abuz de putere. 
Psihologul Brad Bushman, de la Universitatea de Stat Weber din Ogden, Utah, a 
testat nişte trecători pe stradă pentru a le observa reacţia faţă de o cerere 
nepotrivită şi indecentă. 


Un prim partener în experiment - în vârstă de 23 de ani, cu o înălţime de 1,78 
metri şi o greutate de 61 de kilograme - stătea alături de o maşină parcată lângă 
un parcometru şi se prefacea că se scotoceste prin buzunare după maruntis. Un al 
doilea complice - un bărbat în vârstă de 47 de ani, de 1,80 metri şi 95 de 
kilograme - stătea în picioare în apropierea primului. După caz, al doilea era 
îmbrăcat ca un cerşetor, ca un cadru de conducere sau într- o uniformă de 
pompier. El oprea un trecător şi, arătând cu degetul în direcţia primului complice, îi 
spunea: „Omul ăsta parcat lângă parcometru nu are maruntis. Daţi-i o monedă de 
cinci centime”. Este evident caracterul total abuziv al unei astfel de cereri. 


Rezultatele au arătat cu toate acestea că 82% dintre trecători au făcut ceea ce li 
se cerea atunci când experimentatorul purta uniformă de pompier, 50% - când era 
îmbrăcat ca un şef şi 44% - când era îmbrăcat ca un cerşetor. S-a observat chiar 
că, în cazul pompierului, cei care nu au dat bani s-au scuzat că nu au mărunt la ei, 
în vreme ce în celelalte cazuri s-au arătat mai degrabă agresivi faţă de 
experimentator. Acest experiment a fost repetat şi cu o femeie maruntica (1,51 
metri şi 50 de kilograme), iar rezultatele au fost asemănătoare. În opinia lui B. 
Bushman, suntem atât de pătrunşi de simbolistica instituţională legată de 


uniformă, încât reactionám supunându-ne automat, fără sa fim în măsură sa 
analizăm legitimitatea sau ilegitimitatea cererii adresate de cel care poartă 
uniforma. Este, de altfel, ceea ce a constatat şi Stanley Milgram în celebrele lui 
experimente în care un reprezentant al autorităţii ştiinţifice, indicat printr-un halat 
alb, le ordona unor indivizi - cu succes - să le aplice altora şocuri electrice 
dureroase, chiar presupus mortale! 


Puterea hormonilor 


Dacă toate aceste lecţii au fost corect asimilate, vom şti să ne 
adaptăm ţinuta vestimentară cu ocazia interviului de angajare. 
Din nefericire, nu alegem întotdeauna în funcţie de judecăţi 
perfect obiective şi raţionale. Chimia noastră internă, mai ales în 
cazul femeilor, ar juca un rol notabil. Psihologii Kim Sook Hee şi 
Hiromi Tokura, de la Universitatea Nara, Japonia, au arătat că 
femeile preferă hainele groase în faza luteală a ciclului lor (adică 
după ovulatie) şi că aleg haine mai uşoare sau care le lasă pielea 
descoperită în faza foliculară. Cu alte cuvinte, ele îşi arată mai 
mult din corp în zilele în care sunt fertile, ceea ce psihologia 
evoluționistă ar putea să interpreteze ca un fel al lor de a-şi 
optimiza şansele de concepţie. 

Alte lucrări ştiinţifice arată că alegerea culorilor poate fi 
influenţată de temperatura ambiantă. Astfel, Kim Sook Hee şi 
Hiromi Tokura au arătat că, într-o încăpere în care scădem 
temperatura, vom opta pentru culori calde precum roşul, în 
vreme ce o temperatură mai ridicată ne determină să preferăm 
culorile reci, precum albastrul. 


Ce spun hainele despre noi? 


Ne punem, evident, întrebarea: este posibil să cunoaştem pe 
cineva doar observând felul cum se îmbracă? Psihologa Norma 
Compton, de la Universitatea Maryland, a testat cu ajutorul unor 
studente nenumărate structuri şi calităţi ale unor ţesături, efecte 
(uni, în ape, multicolore) şi culori, aplicându-le subiecţilor teste 
de personalitate şi măsurători antropometrice, indiferent dacă 
era vorba despre înălţime, greutate, lungimea părului etc. Aşa 
cum ne putem aştepta, nu s-a constatat nici o legătură între 
preferinţele pentru anumite texturi sau culori şi astfel de 
parametri antropometrici. 

N. Compton a constatat cu toate acestea că persoanele cu 
scorurile de sociabilitate mai ridicate sunt şi cele care preferă 
tesaturile catifelate la atingere şi culorile saturate. Femeile tinere 
cele mai sociabile au o atracţie pentru hainele satinate, 
exprimând delicateţe sau senzualitate, şi pentru culorile mai 
stridente. În schimb, participantele cu scorurile cele mai ridicate 
de feminitate şi de satisfacţie în viaţă sunt cel mai puţin atrase 
de tesaturile considerate cele mai plăcute la atingere sau la 
vedere. În opinia Normei Compton, acest din urmă rezultat ar 
putea să ateste că persoanele care se simt bine nu ar căuta 
compensaţii prin alegerea unor ţesături variate şi ar avea deci 
game mai restrânse de preferinţe. 

Cum putem constata, o haină este departe de a fi neutră; ea 
ne oferă informaţii despre ceilalţi, despre personalitatea lor şi 
chiar despre mediul în care se găseau în momentul în care şi-au 
ales-o. Intelegem mai bine de ce trebuie să reflectăm adesea de 
două ori înainte să alegem. Hainele sunt al doilea lucru pe care îl 
observăm la o persoană, după chip. Nu este de mirare că ne 
influenţează judecata şi că exercită un impact asupra celor din 
jur. Statutul social este fără îndoială prima dimensiune ce 


transpare din tinuta vestimentara, asa cum un proverb chinez 
spune foarte bine: „Respectăm haina, chiar daca nu respectam 
omul”. Dar conteaza si alte efecte, adesea imputabile unor 
stereotipuri sau unor interpretari aproximative, indiferent daca 
se refera la locul de munca sau la sfera privata. 


Capitolul 17 
Forţa machiajului 


Frumuseţe, eleganţă şi putere de atracţie... Acestea ar fi virtuțile 
machiajului. Produsele cosmetice dau în plus impresia că o persoană 
este mai sănătoasă şi mai realizată profesional. Şi mai mult: se pare că îi 
facem mai uşor confidente unei persoane frumos machiate. Astăzi, 
aceste diferite avantaje se explică datorită teoriilor atracției si ale 
notorietății. 


Industria cosmetică este astăzi una dintre cele mai 
înfloritoare. Rimeluri, rujuri, fonduri de ten şi anticearcane 
le ţin ocupate pe milioane de femei din întreaga lume o 
bună bucată din zi, iar acest fenomen este pe cale să se 
extindă şi la bărbaţi. Desigur, este vorba doar despre 
industrializarea unei practici ancestrale, femeile folosind de 
milenii produse de înfrumusețare. 

Dar cum modulează aceste practici impresia pe care o 
avem despre o persoană şi atracţia pe care o suscită ea? 
De câţiva ani, studiile psihologice despre frumuseţea 
chipurilor ne permit să înţelegem mai bine efectul ascuns 
al produselor cosmetice şi asupra căror dimensiuni ale 
percepţiei noastre acţionează. 

Vom vedea că frumuseţea este intim legată de simetria 
trăsăturilor şi de sănătatea reflectată de piele. Este motivul 


pentru care machiajele se bazeaza pe astfel de parametri, 
ca să ne ajute sa le transmitem celor din jur o imagine 
pozitivă despre noi. Dar ultimele descoperiri arată, într-un 
mod şi mai surprinzător, că frumuseţea şi atractivitatea nu 
sunt singurii parametri ai personalităţii pe care machiajul 
reuşeşte să-i modeleze: şi impresia de stabilitate, de 
încredere, de reuşită profesională pe care o lăsăm în jurul 
nostru este tributară acestor produse. 

În primul rând, ştim deja că machiajul netezeşte pielea, 
îi şterge impuritátile, îi întăreşte textura şi strălucirea. 
Astfel tratată, ea pare mai sănătoasă şi mai tânără. Este 
fără îndoială motivul pentru care exercită o atracţie mai 
mare asupra celor din jur. Un experiment realizat la 
Universitatea din Aberdeen, Scoţia, a constat în a fotografia 
chipurile diferitor femei şi a le arăta eşantioane din pielea 
lor unor bărbaţi. Ei trebuiau să indice care dintre viniete 
ilustrează, după părerea lor, o piele mai sănătoasă. Vedeau 
apoi chipurile în întregime şi trebuiau să le aprecieze 
nivelul de atractivitate. 


Machiaj de calitate - sănătate de fier 


Acest experiment a evidenţiat că pielea apreciată drept 
mai sănătoasă aparţinea unor chipuri percepute ca mai 
frumoase şi mai atrăgătoare. Din momentul când o femeie 
se dă cu fond de ten, ea sporeşte impresia de sănătate pe 
care o produce în jur. 

Rezultă de aici un fenomen de atracţie senzuală, pus în 
evidenţă de alt experiment: Robert Mulhern şi colegii lui de 
la Universitatea Buckinghamshire, Regatul Unit, le-au cerut 


unor barbati sa evalueze frumusetea fizica a chipurilor unor 
femei in functie de gradul de machiaj. Sa precizam ca pana 
astazi, desi din ce in ce mai multi barbati se machiaza, 
Studiile stiintifice au fost realizate exclusiv pe femei. Astfel, 
câteva femei cu vârste cuprinse între 30 si 38 de ani au 
fost fotografiate cu si fara machiaj; toate fusesera inainte 
supuse unui proces de curăţare a pielii. 

Era fotografiată doar faţa, iar coafura rămânea identică; 
după caz, era exclusiv un machiaj al ochilor, al buzelor, al 
pielii, machiaj complet sau deloc. Câţiva bărbaţi şi câteva 
femei priveau fotografia si trebuiau să evalueze 
atractivitatea fizică exercitată de persoana fotografiată, cu 
ajutorul unor scale de evaluare a frumuseţii. Trebuiau pe 
urmă să aleagă faţa cea mai apreciată dintr-un total de 
cinci fotografii. 

Evaluările cele mai favorabile le-a primit machiajul 
prezent în acelaşi timp pe buze, la ochi şi pe piele. S-a 
observat şi că machiajul ochilor era cel mai puternic 
element de atracţie, urmat de cel al pielii, apoi de cel al 
buzelor. În toate cazurile, machiajul unei singure zone a 
feţei este îndeajuns ca să dea impresia de frumuseţe. 


Sănătate, bani şi... confidente 


Dacă machiajul o face cu adevărat mai frumoasă pe o 
femeie în ochii celorlalţi, el afectează şi judecata asupra 
celorlalte dimensiuni mai personale sau sociale. Astfel, 
psihologa britanică Rebecca Nash, tot de la Universitatea 
Buckinghamshire, a arătat că femeile machiate sunt 
implicit considerate mai sănătoase, mai demne de 


încredere şi mai realizate profesional decât atunci când nu 
sunt machiate. 


Faptul că persoanele machiate sunt considerate mai 
demne de încredere sau mai sociabile ar explica de altfel 
de ce majoritatea dintre noi devin prietenii lor intimi. 
Psihologul Robert Pellegrini şi colegii săi de la Universitatea 
de Stat San Jose, Statele Unite, au arătat că bărbaţii sau 
femeile care discută cu o persoană necunoscută furnizează 
mai multe informaţii despre intimitatea lor atunci când 
persoana cu care vorbesc este machiată. lată aşadar 
efectul neaşteptat al machiajului: dezleagă limbile! 


Machiaj şi recrutare 


Dacă e să ne luăm după astfel de studii, cu toţii am avea 
de câştigat daca am fi în permanenţă machiati! Cu toate 
acestea, există situaţii în care machiajul se poate dovedi 
contraproductiv. Este cazul fotografiilor pe care le ataşăm 
unui CV pentru un interviu de angajare. Psihologele Diana 
Kyle şi Heike Mahler, de la Universitatea de Stat California - 
San Marcos, le-au prezentat unor studenţi la Resurse 
Umane fotografia unei femei de 40 de ani care candida 
pentru un post de conducere. Studenţii trebuiau să 
evalueze, pe baza unui dosar conţinând fişa postului şi un 
CV detaliat, dacă persoana este capabilă să ocupe postul în 
mod eficient. Trebuiau de asemenea să estimeze ce salariu 
ar fi fost convenabil să i se acorde. 


De fapt, dosarul era întotdeauna acelaşi si, în funcţie de 
grupurile de evaluatori, era schimbată doar fotografia 
candidatei, al cărei chip era, după caz, machiat sau nu. 
Rezultatele experimentului au permis să se constate că, 
fără machiaj, dosarul crea impresia că este mai calificată 
pentru ocuparea postului în chestiune; în plus, evaluatorii 
erau gata să-i acorde un salariu mai mare. 

Potrivit psihologilor, acest fenomen s-ar explica prin 
stereotipurile sociale care ne impregneaza mentalitatile. 
Încercând să atribuie un post de conducere, evaluatorii ar fi 
atraşi în mod inconştient de caracteristici fizice mai 
degrabă masculine. Or, machiajul produce efectul invers şi 
o feminizează pe candidată. Astfel, într-un caz precum cel 
pe care tocmai l-am citat, probabil că un machiaj foarte 
sobru - sau chiar absenţa machiajului - ar fi mai profitabil 
pentru ea. 

În fapt, un machiaj puternic poate să se dovedească de 
folos în profesii tipic feminine; experimentele realizate de 
aceeaşi echipă de psihologi au dovedit că pentru postul de 
secretară sau de receptionista machiajul creşte şansele de 
angajare. Este important deci ca produsele cosmetice să fie 
adaptate în funcţie de profilul postului dorit. 

Din această perspectivă şi chiar dacă nu există studii în 
legătură cu acest subiect, probabil că machiajul produce 
efecte mai degrabă negative asupra bărbaţilor dintr-un 
mediu profesional. In orice caz, singura experienţă 
cunoscută pe acest subiect sugerează că îi atribuim mai 
puţine calităţi de lider unui bărbat daca este machiat. 
Psihologa Maggie McClafin, de la Universitatea din Missouri, 
a retuşat digital faţa regelui James, monarhul englez din 
secolul al XVI-lea, astfel încât să pară că este dat cu fond 
de ten. Evaluatorii i-au atribuit mai puţine calităţi de lider în 


aceasta conditie decat atunci cand nu era machiat. 


Reflecta machiajul personalitatea? 


Perceptia de sine este de asemenea profund influentata de 
machiaj. Thomas F. Cash, de la Universitatea de Stat 
Norfolk, Virginia, a comparat astfel modurile cum îşi 
evaluează femeile propria înfăţişare, înainte şi după ce s-au 
machiat. În acest fel, a constatat că femeile îşi consideră 
mai atrăgătoare nu numai faţa, ci şi corpul şi înfăţişarea de 
ansamblu! În plus, ele exprimă o mai mare încredere de 
sine, mai ales în legătură cu eficienţa lor la muncă. 

Acest studiu evidenţiază că machiajul este cu mult mai 
mult decât un intensificator al frumuseţii; am putea să-l 
considerăm aproape un adjuvant psihic, un ajutor pentru 
încrederea şi percepţia generală despre noi înşine. În acest 
registru, anumiţi psihologi cred că el ar constitui indicatorul 
anumitor caracteristici ale personalităţii noastre. Julia 
Robertson şi colegii ei de la Universitatea 
Buckinghamshire, Regatul Unit, le-au aplicat unor tinere 
studente atât diferite teste de personalitate, cât şi 
chestionare evaluand în ce măsură folosesc produse 
cosmetice. Au constatat astfel că personalităţile anxioase, 
conformiste şi dependente de aprecierea din afară recurg 
deosebit de frecvent şi de intens la produsele cosmetice. În 
schimb, persoanele înzestrate deopotrivă cu o mai mare 
încredere în aptitudinile lor sociale, cu un bun control al 
emoţiilor şi cu o bună stimă de sine recurg mai rar la acest 
tip de produse. 


Dar sa revenim la obiectivul primar al machiajului: 
seductia. În ce măsură este impactul său concret si 
măsurabil? În cadrul Grupului de cercetare în ştiinţele 
informării şi cognitiei de la Vannes, am studiat subiectul 
solicitând colaborarea unor tinere voluntare pentru un 
experiment. Tinerele se aşezau la masă într-un bar extrem 
de frecventat din centrul oraşului şi aşteptau ca bărbaţii să 
vină să intre în vorbă cu ele. După caz, tinerele trebuiau să- 
şi machieze fie ochii, fie buzele, fie să se dea cu fond de 
ten pe fata sau doar să-şi curețe pielea cu un lapte 
hidratant. 

Cele două tinere voluntare pentru acest experiment 
fuseseră instruite să vorbească între ele la masa din bar, 
până când le aborda un bărbat. Nişte cercetători plasați în 
apropiere au cronometrat timpul ce se scurgea între 
începutul experimentului şi momentul în care li se adresa 
un bărbat. Potrivit acestor măsurători, în condiţie de 
machiaj, timpul necesar unui tânăr pentru a le aborda era 
în medie de 17 minute, în loc de 23 de minute în absenta 


machiajului. Machiajul reprezinta in consecinta un castig de 
timp de mai mult de 25%, factor care poate conta! 

În acelaşi experiment, am constatat inclusiv că bărbaţii 
nu sunt doar mai rapizi, ci şi mai numeroşi. Machiajul 
exercită un efect de atracţie, dar cu conotaţie sexuală, de 
vreme ce numai bărbaţii reacţionează favorabil la el, cum a 
dovedit un experiment al lui Michael Lynn, de la 
Universitatea Cornell. El a arătat cá  bacsisurile 
chelneritelor care au fácut efortul sá se machieze sunt mai 
mari, însă doar cele lăsate de bărbaţi. 


Distras de un rimel 


După cum observăm, folosirea produselor cosmetice poate 
constitui un instrument de manipulare destul de interesant, 
în scopul de a obţine tot felul de rezultate. Ultima 
descoperire făcută: stimularea generozitatii. Psihologii 
James Mc Elroy şi Paula Morrow, de la Universitatea lowa, 
au studiat efectul machiajului femeilor asupra unor bărbaţi 
cărora acestea le cereau să facă o donaţie pentru o cauză 
medicală. În acest caz, bărbaţii au consimţit să facă donaţii 
mai substanţiale atunci când le erau solicitate de o tânără 
machiată. Să notăm că este necesară o apropiere de 
aproximativ 30 de centimetri de bărbat şi că, potrivit 
experimentului, doar machiajul are un efect asupra 
generozitátii, şi nu aspectul intrinsec al feţei. 

Bărbaţii sunt incontestabil ţintele desemnate pentru 
impactul produselor cosmetice. În aşa măsură, încât se 
lasă ademeniti atunci când o autostopistă apare pe 
marginea drumului!... Le-am cerut unor tinere cu vârste 


cuprinse între 20 si 22 de ani să facă autostopul la intrarea 
pe un drum foarte circulat care ducea spre o staţiune 
balneară apreciată, fiind machiate sau nu (coafura era 
identică, în termenii impusi de experiment). Am constatat 
că 19% dintre şoferi opreau în cazurile când femeia era 
machiată, faţă de numai 15% când era nemachiată. O 
femeie îşi creşte astfel cu 25% şansele să fie luată de 
cineva când face autostopul dacă se oboseşte să se 
machieze. 

Acest experiment aduce o clarificare cu privire la 
mecanismul de influențare comportamentală datorată 
machiajului: se pare că e vorba despre un fenomen 
automat şi inconştient cu efect foarte rapid, căci la 90 de 
kilometri pe oră timpul de reacţie este foarte scurt, iar 
creierul nu are timpul să analizeze în mod conştient toţi 
factorii unei situaţii care i se prezintă pe marginea 
drumului. 

În orice caz, bărbaţii nu reflectează deloc în faţa unui 
chip machiat cu pricepere. Acesta din urmă ar avea chiar 
tendinţa să-i facă să nu mai gândească deloc. Astfel, 
psihologul John Hartnet şi colegii lui de la Universitatea 
Richmond, Statele Unite, au arătat că performanţele 
bărbaţilor în desfăşurarea diferitor sarcini cognitive - 
indiferent dacă este vorba despre probleme de aritmetică, 
despre recunoaşterea unui obiect prezentat sub diferite 
unghiuri într-un spaţiu cu trei dimensiuni sau despre 
învăţarea unor silabe în limbi străine - scad considerabil în 
prezenţa unei femei machiate şi mai puţin în prezenţa unei 
femei care nu poartă machiaj. Facultatea de a submina 
spiritul de analiză al unui bărbat ca să fie sedus mai uşor, 
să fie convins sau să se obţină vreo favoare de la el este 
poate unul dintre efectele cele mai interesante ale 


machiajului. 


Teoria „capcanei sexuale” 


Cum să explicam aceste efecte ale machiajului? Sa 
revenim la ideea care stă la baza comportamentelor dintre 
bărbaţi şi femei, şi anume că atracţia sexuală este dictată 
de logica propagării genelor şi a căutării reproducătorului 
ideal. Ştim că una dintre calităţile primare ale unui 
reproducător este sănătatea; or, machiajul întăreşte 
percepţia unei stări bune de sănătate şi, prin ea, atracţia 
exercitată de chip. 

Al doilea efect al machiajului ar consta în capacitatea de 
a creşte simetria feţei. El permite ştergerea anumitor 
asimetrii prezente pe chip, indiferent dacă este vorba 
despre o decolorare a pielii sau despre o pată pe obraz. 
Aflat în căutarea partenerei susceptibile să-l ajute să-şi 
transmită patrimoniul genetic, se pare că bărbatul preferă 
persoanele cu faţa simetrică, această caracteristică fiind 
asociată cu mai bune calităţi genetice, mai ales cu un 
sistem imunitar mai robust. 

O femeie machiată ar da astfel impresia că este mai 
sănătoasă şi mai pregătită să dea naştere unor copii 
rezistenți. Această logică subiacentă l-ar fi făcut sensibil pe 
bărbat, de-a lungul mileniilor, la chipurile simetrice şi, în 
consecinţă, la machiaj. 

În sfârşit, s-a arătat că machiajul dă impresia că o 
persoană este demnă de încredere. Din nou, teoreticienii 
evolutionisti considera ca acest parametru este important 
pentru barbat. Chiar si dupa ce si-a gasit partenera ideala 
din punctul de vedere al aptitudinii genetice si fizice de a 
procrea, barbatul are nevoie sa se asigure ca este cu 
adevarat tatal progeniturii si ca nu isi va epuiza resursele 
crescând copilul altuia. În fapt, încrederea fata de 


parteneră devine un criteriu primordial. Cu siguranţă, 
rafinamentul produselor cosmetice a apărut într-o epocă în 
care fiinţa umană se desprinsese în parte de amprenta 
evoluționistă, acţionând dupa propria alegere şi, eventual, 
după criterii culturale. Totuşi, această ruptură la nivelul 
speciei noastre este deocamdată îndeajuns de recentă 
încât să rămânem sensibili la semne care, odinioară, aveau 
importanţă în momentul căutării partenerului: sănătate, 
tinereţe, simetrie şi încredere. Se pare că produsele 
cosmetice şi mai ales machiajul au proprietatea de a 
stimula aceste percepții, care au fost indispensabile, în 
trecut, pentru ca specia noastră să evolueze. 

